ސިއްރުން މިހިތާ ކުޅެލީ…4– Mikal News\nސިއްރުން މިހިތާ ކުޅެލީ… 4\nސިއްރުން މިހިތާ ކުޅެލީ... ޝާހީން މުޙައްމަދު\nހަތަރު ވަނަ ބައި\nކާބައިގެ ދޮރުމައްޗަށް ހުއްޓުނު ޙަމްދާންގެ ފިޔަވަޅު ހުއްޓުމަކަށް އައީ ރާފިއުއާ އެކީ މޭޒުދޮށުގައި އިށީނދެ އިން އަންހެން ކުއްޖާ ފެނުމުންނެވެ. ކޮނޑާ ހަމައަށް ކޮށާލާފައިވާ ފަން އިސްތަށިކޮޅުން ބައެއް މޫނުމައްޗަށް އެޅިފައި އޮތުމުން އަރި މައްޗަކުން މޫނު އެހާ ރީތިކޮށެއް ނުފެނެއެވެ. ލައިގެން އިނީ ކުރު ޓޮޕުކޮޅެކެވެ. އިށީނދެގެން އިން އިރު ޓޮޕުކޮޅު ކުރުކަމުން ޖިންސާ ޓޮޕުގެ ފަސްބަޔާ ދެމެދުން ބުރަކަށި ހާމަވާން ހުއްޓެވެ.\nއެމީހުންނަށް ޙަމްދާން އެތަނަށް ވަންކަން އެނގުމުގެ ކުރިން ޙަމްދާން އެނބުރިލާފަ ދާން ހިނގައިގަތެވެ.\nހިނގައިގަތް ޙަމްދާން ހުއްޓުނީ ރާފިއު ގޮވައިލުމުންނެވެ. އެހެންކަމުން ގޮސް ރާފިއުމެން އިށީނދެގެން ތިބި މޭޒުގެ ކޮޅު ގޮނޑީގައި ޙަމްދާން ވެސް އިށީނދެއްޖެއެވެ. އަދި ރާފިއު އަށާ ދެން އެތާއިން އަންހެން ކުއްޖާއަށް ހީނލަމުން ފެންފުޅި ނަގާ ތައްޓަކަށް ފެން އަޅަން ފެށިއެވެ.\nމިއީ ޝީލާ! އަހަރެންގެ ކޮއްކޮގެ ބެސްޓް ބަޑީ!”\nރާފިއު ޙަމްދާންއަށް އެ އަންހެން ކުއްޖާ ތަޢާރަފު ކޮށްދިނެވެ. އެވަގުތު ޝީލާ އަތް ދިއްކުރީ ޙަމްދާންއާ ދިމާއަށެވެ.\nއަމިއްލަ ތަޢާރަފު ދެމުން ޙަމްދާން ވެސް އެ އަންހެން ކުއްޖާއާ ދިމާއަށް އަތް ދަމައިލާ ސަލާމް ކުރިއެވެ.\nއޭގެ ފަހުން ޝީލާ އެ އެޕާޓްމެންޓަށް އައިސް ގޮސްވުން ޢާންމު ކަމަކަށް ވިއެވެ. ރާފިއުގެ ކޮއްކޮގެ ބެސްޓްފްރެންޑަށް ވުމުގެ އިތުރުން ވެސް ރާފިއުއާ ޝިލާއާ ދެމެދު އޮތީ ވަރަށް ގާތް ގުޅުމެކެވެ. އެ ގުޅުމުގެ ތެރެއަށް ވަންނަން ޙަމްދާންއަށް މަޖުބޫރުކުރީ ޝީލާއެވެ. ފާޅުގައި ޙަމްދާން ދެކެ ލޯބިވާކަމަށް ޝީލާ ހާމަ ކުރި އިރު ޙަމްދާންގެ ހިތުގައި ޝީލާއަށް ޓަކައި އެފަދަ އެއްވެސް އިޙުސާސެއް ނުހިނގައެވެ. އެހެންނަމަވެސް ޙަމްދާންގެ ހިތުގައި ޝީލާއަށް ޝައުޤުވެރިކަން ދެވުނީ އެއްފަހަރަކު ބަލިވެ ހޮސްޕިޓަލުގައި ބޭއްވުމުން ކަންތައް ހިނގައިދިޔަ ގޮތުންނެވެ.\nމައިންބަފައިންނާ ޢާއިލާއާ ވަކިން ހޮސްޕިޓަލެއްގައި އެޑްމިޓްކުރުމުން ޙަމްދާން ވަރަށް ކަންބޮޑުވިއެވެ. މަންމައަށް ގުޅާފަ ގެންނަން އުޅުމުން އެކަން މަނާ ކުރީ ރާފިއު އެވެ.\n“ކީއްކުރަން ދެތިން ދުވަހަށް މަންމަ ގެންނަންވީ! އަހަރެން މިހިރީނު!”\nރާފިއު ޙަމްދާންގެ ހިތް ހަމަޖައްސައިދޭން އެހެން ބުންޏަސް ޙަމްދާންގެ ކަންބޮޑުވުމަކަށް ނިމުމެއް ނައެވެ.\nކިހިނެތް ރާފިއު ކުލާސް ދޫކޮށްލާފަ އައިސް އަބަދު އަހަރެން ގާތު އިންނާނީ!”\nހުމާ ފިހިފިހި އޮތް ޙަމްދާންއަށް ޖަވާބު ދެވުނީ ވެސް އުދަނގުލުންނެވެ.\n“ޝީލާވެސް އެހެރީނު! ދެމީހުން ވީމަ އުނދަގުލެއް ނުވާނެ! ހުން ރަނގަޅިއްޔާ ދެތިން ދުވަހަށް ބަލާފަ ފޮނުވާލާނަމޭ ޑޮކްޓަރ ބުނުއްވީ!”\nރާފިއު ގޮތް ދޫނުކުރުމުން މަންމަ ގެނައުމުގެ ވިސްނުން ޙަމްދާން ވެސް ދޫކޮށްލިއެވެ.\nޝީލާ ޙަމްދާންއަށް ވަރަށް ރަނގަޅެވެ. ކޮލެޖްގައި ހޭދަ ކުރަން ޖެހޭ ވަގުތުތައް ފިޔަވައި ގިނަ ވަގުތު ޝީލާ ހޭދަ ކުރަނީ ހޮސްޕިޓަލުގައެވެ. ޙަމްދާން ހޮސްޕިޓަލުން ދޫކުރި އިރު އެ ދެމީހުންނަކީ ދެ ލޯބި ވެރިންނަށް ނުވިޔަސް ޙަމްދާންގެ ހިތުގައި ވެސް ޝީލާއާ މެދު އިޙުސާސްތަކެއް ހިނގައެވެ.\nދުވަސްތައް ކުރިޔަށް ދިޔަވަރަކަށް ޙަމްދާންއާ ޝީލާގެ އޮތް ގުޅުން އައީ ފުޅާވަމުންނެވެ. އެހެންނަމަވެސް އެކަން އިތުރު މީހަކަށް އަންގާކަށް ޝީލާ ބޭނުމެއް ނުވެއެވެ. އެންމެ ކުޑަމިނުން ރާފިއު އަކަށް ވެސް މިކަމެއް ނޭނގެއެވެ.\nޝީލާގެ މަޅީގައި ޙަމްދާން ރަނގަޅަށް ޖެއްސުމަށްފަހު ޝީލާ އެދުނީ ކައިވެނި އަވަސް ކުރުމަށެވެ. ރާފިއު ގާތު ޙަމްދާން އެވާހަކަ ދެއްކީ އެ ހިސާބުންނެވެ. ޙަމްދާންއަށް ފެނުނީ ޙަމްދާންގެ އަޑު އިވުމުން ރާފިއު ހުއްޓުން އެރިތަނެވެ. ތިއީ ކޮން އިރަކު ހިނގަން ފެށިކަމެއްތޯއާ ޝީލާ އެނގެނީ ކިހާވަރަކަށްތޯ ތަކުރާރުކޮށް ރާފިއު އެހިއެވެ. އެންމެ ގާތް އެކުވެރިޔާއަށް ރާފިއު ވީއިރު މިވަރުގެ ކަމެއް މިހިސާބަށް އައި އިރު ނުބުނީތީ ރާފިއު އެތައް ޝަކުވާއެއް ކުރިއެވެ. ރާފިއުއަށް ދޭނެ މާގިނަ ޖަވާބުތަކެއް ޙަމްދާން އަތަކު ނެތެވެ. އެހެންކަމުން ރާފިއުގެ ގިނަ ސުވާލުތަކަށް ޙަމްދާން އިޚުތިޔާރު ކުރީ ހިމޭންކަމެވެ.\nކުރު ޗުއްޓީއަކަށް ޝީލާއާއެކު ޙަމްދާން މާލެއައީ ކައިވެނި ކުރުމުގެ ބޭނުމުގައެވެ. މައިންބަފައިންނަށް ޝީލާއާ ބެހޭ މާގިނަ މައުލޫމާތުތަކެއް ނޭނގުނު ނަމަވެސް އަމިއްލަ ދަރިފުޅުގެ އުފަލަށްޓަކައި އެމީހުން އެ ކައިވެންޏާ އެއްބަސްވީއެވެ. ރުހިގެނެއްނޫނެވެ.\nއެނބުރި ލަންކާއަށް ޙަމްދާންއާ ޝީލާ ދިޔައީ ދެމަފިރިންގެ ގޮތުގައެވެ. އެހެންނަމަވެސް މިފަހަރު އެމީހުން ދިޔައީ ކުރިން އުޅެމުންދިޔަ ފްލެޓަކަށް ނޫނެވެ. ޝީލާގެ އެދުމުގެ މަތިން އެމީހުންނަށް ބޮޑަށް މިނިވަންހިތާކަން ލިބޭނީ އެކަނި އުޅުމުން ކަމަށް ޙަމްދާންއަށް ވެސް ފެންނާތީ އެ ގޮތަށް އެކަން ކުރީއެވެ.\nޙަމްދާންމެން މާލެއިން އެނބުރި އައިކަން ވެސް ރާފިއުއަށް އެނގުނީ ކޮލެޖުން ދިމާވުމުންނެވެ. އުޅޭ ތަނަކާ ބެހޭގޮތުން ރާފިއު ސުވާލުކުރުމުން ޙަމްދާން ބުނީ އެހެންތަނެއް ހޯދީ ދެމަފިރިއަކަށް މިނިވަންކަން ލިބޭނީ އެކަނި އުޅުމުންކަމަށް ވާތީ ކަމަށެވެ. ހެމުން ހެމުން ސަމާސާ ރާގުގައި ޙަމްދާން އެހެން ބުންޏަސް ރާފިއު ހުރީ ހިތުގައި ޖެހިފައެވެ. އެންމެ ގާތް އެކުވެރިޔާ އޭނާ ދުރުކޮށްލި ވަރު ހިތަށް އެރުމުން ބެހެއްޓި ހިސާބެއްގައި ހުންނަން ރާފިއު ނިންމިއެވެ.\nޙަޤީގަތަކީ އެ ގޮތަށް ރާފިއުއާ ޙަމްދާން ދުރުކުރުން އެއީ ޝީލާ ބޭނުންވާ ގޮތްކަމެވެ. އޭގެ އިތުރުން ޝީލާ ފަދަ ކެހިވެރި އަންހެނެއްގެ ދަލުގައި ރަޙުމަތްތެރިޔާ ޖެހުނީތީ ރާފިޢު ވީދެރަ މާބޮޑެވެ.\nޙަމްދާންމެން ވަކިން ތަނަކަށް ބަދަލުވުމުން ކުރިން އުޅުނުގެއަށް ކައްކާ، ގެ ސާފުކޮށްދީ ހަދަން ދިޔަ މީހާ ވެސް އެމީހާގެ މަސައްކަތް އެގެއަށް ބަދަލު ކުރީއެވެ. އެހެން ހެދުމުން ޝީލާއަށް ކުރަން ޖެހޭނީ ޙަމްދާންގެ ވަރަށް މަދު ކަމެކެވެ. ކުރިން އާދަ ވެފައި ހުރުމުގެ ސަބަބުން ލާން ބޭނުންވާ އަންނައުނު ވެސް އިސްތިރި ކުރާނީ ވެސް ޙަމްދާންއެވެ. ކޮންމެ ގޮތެއް ވިޔަސް ޙަމްދާންއާ ޝީލާ އެ ކޮޅުގައި ހޭދަ ކުރި ދުވަސްކޮޅަކީ ވަރަށް އުފާވެރި މައްސަލައެއް ނެތް ދުވަސްކޮޅެކެވެ.\nކޯސް ނިމުމުން މާލެ އައުމުގެ ކުރިން އެމީހުން މާމުއިހަނދުގެ ދުވަސްތައް ހޭދަ ކުރަން ދިޔައީ ބާލީއަށެވެ. އެއީ ދުވަހަކު ވެސް ޙަމްދާންގެ ހިތުން ނުފިލާނެ ރަން ދުވަސްތަކެކެވެ. އަންހެނެއްގެ ފަރާތުން ލިބޭ ޙަޤީގީ އުފަލަކީ ކޮބައިކަން ޙަމްދާންއަށް ދަސްކޮށްދިން ފަރާތަކީ ޝީލާއެވެ. ޝީލާގެ މަތިން ޙަމްދާން ފޫހި ނުވެގެން އުޅޭ ސަބަބަކީ ވެސް މިއީ ކަމަށްވެދާނެއެވެ.\nހަނީމޫން ނިންމުމަށްފަހު ޝީލާގެ ރަށުން ވަޒީފާ ހޯދައިގެން އެރަށަށް ބަދަލުވި ބަދަލު ވުމަކީ ޙަމްދާންގެ އަމިއްލަ ނިންމުމެކެވެ. ޝީލާ ބޭނުންވީ މާލޭގެ ސްކޫލަކުންވަޒީފާ ހޯދުމެވެ. އެހެންނަމަވެސް ވަޒީފާގެ ތަޖުރިބާ ނެތުމާއެކު އެކަން ފަސޭހަ ކަމަކަށްނުވީއެވެ.\nއުދަވަމުން ދިޔަ އިރުގެ ރަންއަލި ކަނޑުގެ ސަޠަހާގައި ބީހެމުން ދިޔަ މަންޒަރަށް ބަލަހައްޓައިގެން ޚިޔާލީ ދުނިޔެއަކަށް ގެއްލިފައި އިން ޙަމްދާންއަށް ހޭވެރިކަންވީ ފަހތުން މީހަކު ކަރުކެލިއަޑަށެވެ. އެއްފަހަރަކު ވެސް ނޫނެވެ. ދެތިން ފަހަރެވެ.\n“ހާދަ ފުނަށް ފީނައިގެން އިންހެން ހީވެޔޭ!”\nއަތުގައި އޮތް ކޮތަޅު ފަހަތަށް ލައި ފޮރުވަމުން ހައްޖަ އިށީނީ ޙަމްދާން އިށީނދެގެން އިން ގަސްބުޑުގެ ތަންކޮޅެއް ދުރުގައެވެ.\nޙަމްދާން ހީނލީ ހައްޖަގެ މޫނަށް ނުބަލަންވެގެން ދެލޯ ދުރަށް ހުއްޓާލަމުންނެވެ.\n“ކީއްކުރަން ރޭގަ ގުޅީ!”\nއެއީ ހައްޖަ ކުރާނެ ސުވާލެއްކަން ހައްޖަ ފެނުމާއެކު ވެސް ޙަމްދާންއަށް އެނގުނެވެ.\n“ޝީލާ ހުރީ ފާޚާނާގަ! ގުޅި އިރު އަހަންނަކަށް އެކަމެއް ނޭނގެ! ކޮޓަރިއަށް ވަންއިރު ފެންނަން ނެތީމަ ތިގޭގަ އުޅޭތޯ ބަލަން….!”\nއަނބިމީހާ ބޭޒާރުވެ ލަދު ގަންނަ ކަހަލަ އަޑެއް އަރާކަހަލަ ކަމެއް ކުރާކަށް ޙަމަދާން ބޭނުމެއް ނޫނެވެ. ޙަމްދާންގެ ޖަވާބު އިވުމުން ހައްޖަ ޙަމްދާންއާ ދިމާއަށް ބަލައިލީ މާނަފުން ނަޒަރަކުންނެވެ. އެއަށްފަހު އެއްވެސް އެއްޗެއް ނުބުނެ ދެމީހުން ހިމޭން ކަންމަތީ އިރުކޮޅަކު ތިއްބެވެ.\nއެ ހިމޭން ކަމުން އުދަނގޫވެގެން ދާންވެގެން ތެދުވީ ޙަމްދާންއެވެ.\n“ތި ގޮތަށް ޝީލާ ދިފާޢު ކުރާނީ ކިހާ ދުވަހެއް ވަންދެން!”\nދަނީކަމަށް ބުނެ ޙަމްދާން ހިނގައިގަތުމުން އިންގޮތަށް އިނދެ ހައްޖަ ބުނި އަޑުއިވުނެވެ. ޙަމްދާންގެ ހިނގުމަށް މަޑުޖެހިލުމެއް ވެސް އައެވެ. އެހެންނަމަވެސް އަޑު ނީވޭ ކަމަށް ހަދާފާއި ޙަމްދާން ފިޔަވަޅު އެޅީ ކުރިއަށެވެ.\nގެއާ ދިމާއަށް ހިނގާލާފައި ދިޔަ ޙަމްދާން އާދައިގެ ވަރަށްވުރެ ހިނގުން ބާރުކޮށްލީ އަތުގައި އޮތްގަޑިއަށް ބަލައިލުމަށްފަހުއެވެ. ގޭގެ ދޮރުން ފުރަތަމަ އެޅި ފިޔަވަޅާއެކު ޙަމްދާންގެ ކަންފަތުގައި ޖެހުނީ ޝީލާގެ މަންމަގެ އަޑެވެ.\n“ތި އުޅެވޭ ގޮތާ ދޭތެރޭ ދަރިފުޅު އަދި ދެރަވާނެ! ތިމާގެ އަމިއްލަ ޙަލާލު ފިރިމީހާ ހުއްޓާ ތި ގޮތަށް ރޭގަނޑު އެތައް ދަމެއް ވަންދެން ….. ރަނގަޅު މީހަކު ނޫޅޭނެ!”\n“މީކީ މަންމައަކާ ބެހޭ ކަމެއްނޫން!…. ދިސް އިސް މައި ލައިފް!”\nފަރުވާކުޑަގޮތަކަށް ޖަވާބު ދިނުމަށްފަހު އިވުނީ ޝީލާ ނިކުމެގެން ހިނގައިގަތް އަޑެވެ.\nނިކުމެގެން ދިޔަ ޝީލާއަށް މޮޅިވެރި ގޮތަކަށް ބަލަހައްޓައިގެން ހުރި ޝީލާގެ މަންމަ ޙަމްދާންއަށް ފެނުނީ ބަދިގެ ހުރަސްކޮށް ގެއަށްވަންނަން ދިޔައިރުއެވެ.\nކުރީރޭގެ ޙަޤީގަތް ޙަމްދާންއަށް ރަނގަޅަށް ސާފުވީ އެ ދުވަހު ސްކޫލަށް ނިކުތުމުންނެވެ.\n“އޭ ކިހިނެތްތަ ހަދައިގެން ތިއުޅެނީ!”\nކޮފީއަށް އޯޑަރ ކުރަމަށްފަހު އެއްފަރާތެއްގައި ހުރި މޭޒެއްގެ ކައިރީ އިށީންނަމުން އަހުމަދު ބުންޏެވެ. ބްރޭކް ގަޑި ލިބުމުން ކައިރީގައި ހުންނަ ކެފޭއަށް އަބަދުވެސް ޙަމްދާން އަންނާނީ ފިޒިކްސް ޓިޗަރ އަހުމަދާއެކުގައެވެ.\nޙަމްދާން ބަލައިލީ އެއްވެސް އެއްޗެއް ނެނގޭ ކަމަށް ހެދެމުންނެވެ.\n“ދެޓްސް ޓޫމަޗް އިނގޭ ޙަމްދާން!”\nއަހުމަދުގެ ވާހަކަ ހުރީ ވިސްނައިދޭ ފަދަ ރާގަކަށެވެ.\n“ކިހިނެއްވީ އަހައްމަދާ! …. ނިކަން ކިޔާބަލަ ތި ކިޔާއެއްޗެއް!”\nތަންކޮޅެއް އަޑުމަޑުކުރަމުން ޙަމްދާން ވެސް މި ފަހަރު ޝައުގުވެރިކަން ފާޅުކުރިއެވެ.\nއަހުމަދު ބަލައިލީ ސީދާ ޙަމްދާންގެ ލޮލަށެވެ.\n“ކުލާހުގަ ނު މިގަޑީގަ ހުންނާނީ!\nވަރަށް ޔަގީންކަމާއެކު ޙަމްދާން ޖަވާބު ދިނެވެ.\n“ތިއޭ މަ މިބުނާ ވާހަކަ އަކީ! ޙަމްދާންއަކަށް ނޭނގުނެއްނު މިއަދު ޝިލާ ސްކޫލަށް ނާންނަ ކަމެއްވެސް! ….. އެނގޭތަ ދެން މިއަދު ސްކޫލަށް ޙާޒިރު ނުވަނީ ކާކުކަން!”\nއަހުމަދު ބުނަން އެ އުޅެނީ ކީކޭކަން ގާތްގަނޑަކަށް ޙަމްދާންއަށް ޔަގީނެވެ. އެހެންކަމުން އިސްދަށަށް ޖަހާލެވުނީއެވެ. އަސްލުގައި ޙަމްދާންގެ ޖަވާބެއް އަހުމަދު މި ފަހަރު ބޭނުމެއް ވެސް ނޫނެވެ.\n“ޝީލާގެ ލޯބިވެރިޔާ ސޫރަޖު!”\nއަހުމަދުގެ އަޑު އިވުމާއެކު ޙަމްދާންއަށް އިންތަނުން ފުންމައިގެން ތެދު ވެވުނީއެވެ. އެހެންނަމަވެސް ހަމައެ ސިކުންތުގައި އަލުން ގޮނޑި ތަންކޮޅެއް ދުރުކޮށްލަމުން އިށީނެވެ.\nއަހުމަދު ބަލައިލީ ލަދުން މޫނު ދައްކަން ނުކެރި އިން ޙަމްދާންއަށެވެ. ހަމްދަރުދީގެ ނަޒަރަކުންނެވެ. ޙަމްދާން އެރަށަށް ވަޒީފާއަށް އައީއްސުރެ އަހުމަދަކީ އެންމެ ގާތް އެކުވެރިޔާގެ ގޮތުގައި ބަލާމީހާއެވެ. އެކަން އަހުމަދު ދަނެއެވެ. އެހެންކަމުން އަހުމަދުގެ ހިތުގައި ހަމްދާންއަށްޓަކައި ވަނީ ކަންބޮޑުވުމެވެ.\n“ޝީލާއަކީ އަހަރެން ވަރަށް ރަނގަޅަށް ދަންނަ ކުއްޖެއް! އެކަކަށްޓަކައި މާގިނަ ދުވަހަކު ނުހުރެވޭނެ!\nގުޅުންހުރި މައުލޫތައް:ވާހަކަ, ސިއްރުން މިހތާ ކުޅެލީ\nސިއްރުން މިހިތާ ކުޅެލީ… 9\nސިއްރުން މިހިތާ ކުޅެލީ… 8\nސިއްރުން މިހިތާ ކުޅެލީ… 7\nސިއްރުން މިހިތާ ކުޅެލީ… 6\nސިއްރުން މިހިތާ ކުޅެލީ… 5\nއެސްޓީއޯ ފުވައްމުލަކު ފިހާރައަށް މިހާރު ކާޑު މެޝިނުން ފައިސާ ދެއްކޭނެ


ކޮންސްޓްރަކްޝަން އެންޑް ޑްރެޖިންގ ޑިވިޜަން – ކުންފުނިން ކަނޑައަޅައި ޕްރޮޖެކްޓް ސައިޓެއްގައި\nމަސައްކަތް ކުރަމުންދާ މުވައްޒަފުންގެ ކެއުމުގެ ކަންތައްތައް ގަޑިންގަޑިއައް ޝެޑިއުލާއި އެއްގޮތަށް ކުރިޔަށް ގެންދިޔުން އަދި ބަދިގޭގެ ކަންތައް ސާފުތާހިރުކޮށް ބެލެހެއްޓުން\nއެކްސްކަވޭޓަރ ދުއްވުމުގެ ލައިސަންސް ލިބިފައިވުން އަދި؛\nޖިސީއީ އޯލެވެލް ނިންމާފައިވުމާއިއެކު ކޮންސްޓްރަކްޝަން ދާއިރާ އާއި ގު ޅުން ހުރި ދާއި ރާއަކުން 01 އަހަރު ދުވަހުގެ ތަޖުރިބާ ލިބިފައިވުން\nމަގާމާއި ގުޅޭ ދާއިރާއަކުން ޑިޕްލޮމާ ހާސިލްކޮށްފައިވުމާއިއެކު 01 އަހަރު ދުވަހުގެ މަސައްކަތު ތަޖުރިބާ ލިބިފައިވުން ނުވަތަ\nކޮންސްޓްރަކްޝަން ދާއިރާގައި ސުޕަވައިޒަރ ފެންފަރުގެ މާގާމެއްގައި މަދުވެގެން 03 އަހަރު މަސައްކަތްކޮށް ތަޖުރިބާ ލިބިފައިވުމާއި ޤާބިލްކަން ހުރުން.\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން އެމްޓީސީސީގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 2021 ޑިސެމްބަރ 06 ވަނަ ދުވަހުގެ 00:00 ގެ ކުރިން އެޕްލިކޭޝަން ހުށަހަޅަންވާނެއެވެ.\nމި މަޤާމުތަކަށް ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން 2021 ޑިސެމްބަރ 08 ން 2021 ޑިސެމްބަރ 18 އާއި ދެމެދު ކުރިއަށް ގެންދެވޭނެއެވެ.\nޕަބްލިޝްކުރި ތާރީޚު: 29 ނޮވެންބަރު 2021\nޕަބްލިޝްކުރި ގަޑި: 19:39\nސުންގަޑި: 06 ޑިސެންބަރު 2021 23:59


BREAKING: Hulhumale' Gai Higi Accident Ehgai Anhenakah Aniyaa Vejje https://t.co/onIpWQalh3\n— Vaguthu Online (@VaguthuOnline) January 15, 2020\nAlhugandumen Beynumee Ehen Gotheh, MDP Ge Siyaasathakee E Ey - Nasheedhttps://t.co/PfHRr1q4yM\nRayyithunge Majlis Hinganee Ehme Rangalhah - Raeeshttps://t.co/jdK10wgLuW\nމެދުއިރުމަތީގައި ޔޫރޮޕާއި އެމެރިކާގެ ސިފައިން ގިނަ އަދަދަކަށް އަސްކަރީ މަރުކަޒުތައް ބިނާކޮށްގެން ތިބިއިރު، އެ ސަރަހައްދުން އެ ސިިފައިން ނުފައިބައިފި ނަމަ އެމީހުން ވަނީ ބޮޑު ނުރައްކަލެއްގެ ތެރޭގައި ކަމަށް ބުނެ އީރާނުގެ ރައީސް ހަސަން ރޫހާނީ އިންޒާރު ދެއްވައިފިއެވެ.\nMedhu Irumathin Nufaibaa Sifain Thah Vany Bodu Nurakkaleh Ge Therey Gai - Rouhanihttps://t.co/Ye7lrQ7FA3\nބަޣާވާތަކުން އެމްޑީޕީގެ ވެރިކަން ވައްޓާލިތާ 12 އަހަރުވެއްޖެ ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވިދާޅުވެއްޖެ.\nBREAKING: Bagaavaathakun MDP Ge Verikan Vattaalithaa 12 Aharuvehjje - Nasheedhttps://t.co/D9PNR49FNL\nMale Dhiya Dhathurugai Gellunu Dhabas 1 Mas Fahun Fenunu Iru Hurihaa Eche Hamahttps://t.co/qutyX0sDfS\nމިހާތަނަށް ކުރި ޓެސްޓްތަކުންނާއި، ހެދި ދިރާސާތަކުން އިތުރު އެއްވެސް މީހަކު ހިމަބިއްސަށް ޕޮޒިޓިވް ނުވާ ކަމަށް ހެލްތް މިނިސްޓްރީން ވިދާޅުވެއްޖެ.\nHimabissah Ithuru Meehaku Positive Nuvey!https://t.co/MAPvzZ27q6\nހިމަބިއްސަށް ވެކްސިން ނުޖަހާ ކުދިންނަކީ ކޮބައިތޯ ބަލައި އެ ކުދިންގެ ދަފްތަރެއް އެލުލެވުމުގެ މަސައްކަތް މިހާރު ކުރެވެމުން އަންނަ ކަމަށް ހެލްތް މިނިސްޓަރު އަބްދުﷲ ވިދާޅުވެއްޖެ.\nVaccine Nujahaa Kudhinge Dhafthareh Ekulavaalaneehttps://t.co/OZ9DcEagd6\nހިމަބިއްސަށް މިހާތަނަށް ޕޮޒިޓިވްވެފައި ވަނީ ތިން މީހުން. ތިން މީހުންގެ ތެރެއިން ދެ މީހަކީ މާލެ ސިޓީގައި ދިިރުއުޅެމުންދާ ދެ މީހުން. އެއީ ތިން އަހަރުގެ ކުއްޖަކާއި، 17 އަހަރުގެ ކުއްޖެއް. ހިމަބިއްސަށް ޕޮޒިޓިވްވި ތިން ވަނަ މީހާއަކީ ކޮން ހިސާބެއްގައި ދިިރިއުޅެމުން އަންނަ މީހެއްކަން ހާމަކޮށްފައެއް ނުވޭ.\nހިމަބިއްސާއި ގުޅޭގޮތުން މައުލޫމާތު ދިނުމަށް މިއަދު ހެލްތް މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރ އަބްދުﷲ އަމީން ވިދާޅުވީ، މިއަދުވެސް ހިމަބިއްސަށް 15 މީހަކު ޓެސްޓު ކުރެވުނު ކަމަށް. އެއްވެސް މީހަކު ޕޮޒިިޓިވް ވެފައެއް ނުވޭ.\nޣައްޒާ އިން އިސްރާއީލް އަށް ރޮކެޓު ހަމަލާތަކެއް ދީފި.\nBREAKING : Gaza In Israel Ah Rocket Hamalaa Thakeh Dheefihttps://t.co/E4009MuVUi\nރަޝިއާ ސަރުކާރު އިސްތިއުފާ ދެއްވިކަން ހާމަކޮށްފައި ވަނީ އެ ގައުމުގެ ބޮޑުވަޒީރު ޑިމިތްރީ މެދްވެދެވް.\nBREAKING : Russia Ge Sarukaaru Isthiufaa Dheefihttps://t.co/3wea51SBSe\nމާލެ ސިޓީގެ މޭޔަރު ޝިފާ ނަށާ ވީޑިއޯއެއް އާއްމުކޮށްފި.\nCampaign Dhimaakoh Mayor Shifa Nashaa Video Eh Aamukohffihttps://t.co/QOJco2dFBz\nމިދިޔަ ހަފްތާ ކިޔުންތެރިން އެންމެ މެދުގައި އެންމެ މަގުބޫލު ހަބަރު.\nEriyadhoo Resort Gai Kunivefai Oii Meehaku Fenijje https://t.co/juRPgCO6zI\nމިދިޔަ ހަފްތާ ކިޔުންތެރިންގެ އެންމެ ގިނަ ހިޔާލު ފޮނުވި ހަބަރު.\nBREAKING: Fuluhun Fiyavalhu Neylhumun Ufaa Video Medhuverikoh Dheenah Furassaara Kuraneehttps://t.co/JQT0ooNBWV\nހަނިމާދޫ އިންޓަނޭޝަނަލް އެއާޕޯޓް ތަރައްގީ ކުރަން މި އަހަރު ފަށާނެ ކަމުގެ ޔަގީންކަން އިކޮނޮމިކް މިނިސްޓަރ ފައްޔާޒް އިސްމާއިލް ދެއްވައިފި.\nHanimaadho Airport Tharaggee Kuran Mi Aharu Fashaneehttps://t.co/wXQo5HDgIX\nރާއްޖެ ތަރައްގީ ކުރުމަކީ މާލެ ތަރައްގީ ކުރުން ނޫން ކަމަށާއި އަމާޒަކީ މާލެއާއި އަތޮޅު ތެރޭގެ ފަރަގު ނައްތާލުން ކަމަށް ރައީސުލްޖުމްހޫރިއްޔާ އިބްރާޙިމް މުހައްމަދު ސޯލިހް ވިދާޅުވެއްޖެ.\nRaajje Tharahgee Kurumakee Hama Ekani Male' Tharahgee Kurumeh Noon- Raeeshttps://t.co/jhuclZs4VI\nBandugai Onna Dharifulhu Ge Balithah Huritho Test Kurevey Goi Hadhaneehttps://t.co/N9s42BJ5tu\nދިވެހި ފިލްމު ޑައިރެކްޓަރުން އެމީހުންގެ ފިލްމްތަކުގެ ލީޑް ނޫރާ އަށް ނުދެނީ އޭނާ ބުރުގާ އަޅާފައި ހުންނާތީކަމަށް "ޖާދޫގާ ޖެހޭނޭ" މިލަވައިން ފިލްމީ ދާއިރާއަށް ތައާރަފްވި ބަތަލާ އައިމިނަތު ނޫރާ ބުނެފި.\nFilm Thakun Lead Nulibenee Burugaa Alhaafa Hunnaathee - Noorahttps://t.co/kwRMQbOfBe\nއައްޑޫ ސިޓީ އިސްމެހެލާ ހެރައިގައި ހިންގަމުން އަންނަ ސައުތް ޕާލް ރިސޯޓުގެ މުވައްޒަފަކު ނިޔާވެފައި އޮއްވާ ފެނިއްޖެ.\nBREAKING: Resortehggai Muvazzafaku Niyaavefai Ovvaa Fenijjehttps://t.co/ayWdQWIdKI\nކުރީގެ ރައީސް އަދި މިހާރު ރައްޔިތުންގެ މަޖިލީހުގެ ރައީސް، މުހައްމަދު ނަޝީދުގެ އަނބިކަނބަލުން ލައިލާ އަލީގެ ބޮޑީގާޑެއްގެ ގޮތުގައި މަސައްކަތް ކުރެއްވި ފައްތާޙަށް ވަޒީފާ އަނބުރާ ދޭން މިއަދު ސިވިލް ކޯޓުން ހުކުމްކޮށްފި.\nMedam Laila Ge Kureee Bodyguard Ah Anburaa Vazeefa Dhinumah HukumKoffihttps://t.co/dGHyZkRMgK\nކުރީގެ ރައީސް މުހައްމަދު ނަޝީދު، 2008 ވަނަ އަހަރު ވެވަޑައިގެންނެވި ދަތުރުފަތުރުގެ ވަޢުދާއި ގުޅިގެން، އުތުރު ޕްރޮވިންސްގެ ދަތުރުފަތުރުގެ ހިދުމަތް ދިނުމަށް ހަވާލުކުރި ދީބާޖާ އިންވެސްޓްމަންޓް ޕްރައިވެޓް ލިމިޓެޑަށް ބަދަލުދޭން ކޮށްފައިވާ ހުކުމް ތަންފީޒު ކުރުމުގެ މައްސަލައިގައި މިއަދު ބާއްވަން ހަމަޖެއްސި އަޑުއެހުން ސިވިލް ކޯޓުން ކެންސަލް ކޮށްފި.\nDheebaajaa massallaige miadhu ge adu ehun cancel koffihttps://t.co/VrK4Vfq3ti\nމުލަކުން ނިޔާވި މީހާ އަކީ ނަފްސާނީ ބައްޔަކަށް ބޭސްކުރަމުންދާ މީހެއް ކަމަށް މ.އަތޮޅު ކައުންސިލްގެ ރައީސް އަޝްރަފް ވިދާޅުވެއްޖެއެވެ.\nMulak In Maruvi Meehaa Aky Nafsaanee Bayyakah Beyskuramun Dhaa Meehehhttps://t.co/GAd6Ssh8Hy\nFurathama Hafthaagau 87 Million Libunuiru 219 Million Rufiya Haradhukohfihttps://t.co/fVkRmB3hj3\nކުރިއަށް އޮތް ލޯކަލް ކައުންސިލްތަކުގެ އިންތިޚާބާއެކު އިންތިޚާބުވާ ފަރާތްތަކަށް ދޭން ސަރުކާރުން ނިންމާފައިވާ އުޖޫރަ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް އިއުލާން ކުރައްވައިފި.\nBREAKING NEWS: Councilarun Ge Musaara Bodukuran Ninmaifihttps://t.co/PpqzIoQtJt\nސަރުކާރުގެ ތެރޭގައި ސްލޯ ކަމެއް ނުވަތަ މަޑުޖެހުމެއް އުޅޭ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެ.\nSarukaaruge baeh kan kamugai las kameh ulhey kamah gaboolu kuran: Raeeshttps://t.co/sTYBB4JHWQ\nއެމްޑީޕީ ވެރިކަމުގައި އޮތް ނަމަވެސް އެ ޕާޓީގެ އާއްމު މެމްބަރުންނަށް ހިތްހަމަޖެހުން ނުލިބުމުގެ ސިއްރަކީ ކޯލިޝަން ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވުމުން ކުރީގެ ނައިބު ރައީސް ޑރ.މުހައްމަދު ޖަމީލް އަހްމަދު އެވާހަކަފުޅަށް ތާއިދު ކުރައްވައިފި.\nCoalition Aai Beheygothun Nasheed Dhehkevi Vaahakafulhah Jameel Thaaidhuhttps://t.co/R8uAdITGQN\nލ.ގަމު ކައުންސިލްގައި ހިމެނޭ އެމްޑީޕީ ކައުންސިލަރެއް ކަމަށްވާ އަހްމަދު ޝާހީން އޭނާގެ ކުރީގެ އަނބިމީހާއަށް އަނިޔާކުރާ މައްސަލައެއް ފެންމަތިވެ، ފުލުހުން އޭނާ އާއި ސުވާލު ކޮށްފި.\nMDP Councilor Eh Kureege Anbimeehaa Ah Aniyaakuraa Mahsala Eh Fenamthivehjehttps://t.co/2yZAs8HpmM\nއީރާންގެ ވެރިރަށް ތެހެރާންގެ އެއާޕޯޓަކުން ފުރިތަނުން އީރާންގެ މިސައިލް ހަމަލާއެއް އަމާޒުވެ ވެއްޓުނު ޔޫކްރޭންގެ ފްލައިޓަށް އީރާން ސިފައިން ދެ މިސައިލެއް އަމާޒުކުރި ކަމަށް މީޑިއާ ރިޕޯޓްތައް ބުނެފި.\nIran In Ukraine Flight Ah2Missile Fonuvaali, Ithuru Video Eh Aanmukohfihttps://t.co/YrvXJTJ6uU\nމިރޭ ހަމަލާދިން އަސްކަރީ މަރުކަޒުގައި އެމެރިކާ ސިފައިންގެ އިތުރުން ނިއުޒިލޭންޑް ސިފައިންވެސް ތިބި ކަމަށް އާރޓީ ނޫހުން ރިޕޯޓްކޮށްފި. ހަމަދލާދިން މަރުކަޒުގައި އޮސްޓްރޭލިޔާ އަދި އިނގެރޭސި ވިލާތުގެ ސިފައިންގެ ބޭކަލުންވެސް ހަރަކާތްތެރިވަމުން ދިޔަ ކަމަށް އެނޫހުން ރިޕޯޓްކޮށްފައިވޭ. އީރާޤްގައި ތިބި ބޭރުގެ ޤައުމުގެ ސިފައިން އެޤައުމުން ފޭބުމަށް އެޤައުމުގެ ޤާނޫން ހަދާ މަޖިލީހުން ވަނީ މީގެ ކުރިން ބިލެއް ފާސްކޮށްފަ.\nމިރޭގެ ކުރީގެ ވަގުތެއްގައި: އިރާޤުގައި ހުންނަ އެމެރިކާގެ އަސްކަރީ މަރުކަޒަކަށް ހަމަލާތަކެއް ދީފި. މި ރޮކެޓް ހަމަލާތައް ދިނީ ކޮން ބައެއް ކަމެއް އަދި ސާފެއް ނުވޭ.\nރާއްޖޭގައި ފާއިތުވި 24 ގަޑިއިރު ހިނގި ކަންތައްތަކަށް ބަލާއިރު މިރޭ ލިބުނު އެންމެ މުހިއްމު އެއް ޚަބަރަކީ އިސްލާމްދީނަށް ފުރައްސާރަ ކުރަމުން ގެންދާ އުފާ ފަހުމީ ރާއްޖެ ދޫކޮށް ދިޔަ ޚަބަރެވެ. އުފާ ރާއްޖެ އިން ފުރާފައި މިވަނީ ފާޅުކަންބޮޑު ގޮތެއްގައި އެތައް ދުވަހެއް ވަންދެން އިސްލާމްދީނަށް ފުރައްސާރަ ކުރުމަށް ފަހުއެވެ.\nFuluhun Fiyavalhu Naalhanees Ufa Beyrah Furaifi https://t.co/LogI4mrjoq\nމިއަދު މަރުގެ ހިތާމަވެރި ދެ ހާދިސާއެއް ރާއްޖޭގައި ހިނގާފައިވެއެވެ.\nއޭގެ ތެރެއިން އެއް ހާދިސާއަކީ ށ. ފުނަދޫ ކައިރިން ހިބަރެއް ނަގަން އުޅެނިކޮށް ނަނު އޮޅިގެން މީހަކު މޫދަށް ވެއްޓި ނިޔާވި ހާދިސާއެވެ.\nBREAKING: Hibareh Nagan Ulhenikoh Nanu Olhigen Meehaku Vetti Niyaavehjjehttps://t.co/4ZJH1ychZ6\nދެވަނަ ހާދިސާ އަކީ މ. މުލަކުގައި ޒަހަމްތަކަކާއެކު ނިޔާވެފައި އޮތް މީހަކު ފެނުނު ހާދިސާއެވެ.\nBREAKING: Zahamthakakaaeku Niyaavefai Oi Meehaku Fenijjehttps://t.co/OKgndnELky\nހިމަބިހީގެ ހާލަތައް ބަލާއިރު މިއަދު އަނެއްކާވެސް ވަނީ ހިމަބިހި ޖެހިފައި ހުރި އިތުރު މީހަކު ފެނިފައެވެ. ރައްކާތެރިވުމުގެ ގޮތުން މިހާތަނަށް 189 ކުއްޖަކަށް ވެކްސިން ދީފައިވާކަމަށް ހެލްތް ޕްރޮޓެކްޝަން އެޖެންސީން މިއަދު ވަނީ ވިދާޅުވެފައެވެ.\nBREAKING: Hima Bissah ithuru Meehaku Positive Vejje https://t.co/fHugc50YJM\nދުނިޔޭގެ މަސްރަހަށް ބަލާއިރު މިއަދު ވެސް އެންމެ ހޫނުވެފައި ވަނީ އީރާނާއި އެމެރިކާގެ މައްސަލައެވެ. އެމެރިކާގެ ރައީސް ޑޮނަލްޑް ޓްރަމްޕްގެ މައްޗަށް ދައުވާ ކުރަން އީރާނުން މިއަދު ވަނީ ނިންމާފައެވެ.\nމިރޭ އެމެރިކާގައި ހުންނަ އެމެރިކާގެ އަސްކަރީ މަރުކަޒަކަށް ވަނީ ރޮކެޓް ހަމަލާތަކެއް ވެސް ދީފައެވެ.\nޖެނުއަރީ 15, 2020 01:00\nޢެ މެރިކާގަ ހުންނަ އަސްކަރީ މަރުކަޒަކަށް ހަ މަލާ ދިން ވާހަކަ ރަގަޅުތޯ؟\nޖެނުއަރީ 15, 2020 08:57\nފަހަރި އިމްރާން ދީން ހިމާޔަތް ކުރަން އިންކަން ދޭވަރު ފެނޭތަ؟ ފެނޭ ދޯ؟


5 ފިތުނަވެރި ދާޢީންގެ (އަލް-ޤަރަނީ، ސަލްމާނު އަލް-ޢައުދާ) ކިބައިން މީސްތަކުންނަށް އިންޒާރުދީފައި ވުން - الإمام العَلَّامة الشَّيْخُ صَالِح الفَوْزَان حفظه الله - Maktaba Salafiyyah Maldives - Connecting you to the Major Scholars of the Ummah\nސެޕްޓެމްބަރ 10 ފިތުނަވެރި ދާޢީންގެ (އަލް-ޤަރަނީ، ސަލްމާނު އަލް-ޢައުދާ) ކިބައިން މީސްތަކުންނަށް އިންޒާރުދީފައި ވުން - الإمام العَلَّامة الشَّيْخُ صَالِح الفَوْزَان حفظه الله\nލިޔެ ތައްޔާރުކުރީ: أُسْتَاذ أبو أنس محمد حسن حفظه الله. ކެޓަގަރީ މަގުފުރެދުމަށް ގޮވާ ދުޢާތުން\n09-ސެޕްޓެންބަރ-2017: الله أكبر އިޚްވާނީ ތަކްފީރީ ސަލްމާން އަޢުދާ، އިޚްވާނީ އިވަޟް އަލް-ޤަރްނީ ސައޫދީ ސަލާމަތީ ބާރުތަކުން ހައްޔަރުކޮށްފި އެވެ. ސަޢުދި އަރަބިއްޔާގެ ބޮޑެތި ސަލަފީ ޢިލްމުވެރިންދަނީ މިކަމުގެ މައްޗަށް ސަޢުދީ ދަޥްލަތަށް ހެޔޮބަސްތައް ބުނެ ހެޔޮ ދުޢާކޮށް ޝުކުރު އަދާކުރަމުން ނެވެ.\nالإمام العَلَّامة الشَّيْخُ صَالِح الفَوْزَان حفظه الله\nފިތުނަވެރި ދާޢީން (މުޙައްމަދު އަލް-ޢަރީފީ، ޢާއިޟް އަލް-ޤަރަނީ، ސަލްމާނު އަލް-ޢައުދާ، ނާޞިރު އަލް-ޢުމަރު) ގެ ކިބައިން މީސްތަކުންނަށް އިންޒާރުދީފައި ވުން\n(الشيخ صالح الفوزان : މި ބަސްފުޅު ވިދާޅުވެފައިވަނީ ހިޖުރީގޮތުން ٥\_٤\_١٤٣٧ ގައި ނުވަތަ މީލާދީ ގޮތުން މި ހިގަމުންދާ ޖަނަވަރީ މަހުގެ 16 ވީ ހޮނިހިރު ދުވަހުގަ އެވެ.)\nސުވާލު ކުރާމީހާ : السلام عليكم ورحمة الله.\nޖަވާބު (الشيخ صالح الفوزان) : وعليكم السلام عليكم ورحمة الله.\nސުވާލު ކުރާމީހާ : شيخ صالح އެވެ. ޙާލުކޮޅު ކިހިނެތްތޯ އެވެ؟ ހެޔޮ ޙާލުގައިވާނެ ކަމުގައި އުއްމީދު ކުރަމެވެ.\nޖަވާބު (الشيخ صالح الفوزان) : ޙާލު ރަނގަޅެވެ.\nސުވާލު ކުރާމީހާ : ﷲ، ޝެއިޚް ރައްކާތެރި ކުރައްވާނދޭވެ. ޝެއިޚްއަށް މިވަޤުތުގައި އުނދަގޫ ކުރެވުނު ކަމަށްޓަކައި މަޢާފަށް އެދެމެވެ. ޝެއިޚްއެވެ. އަހަރެމެން ޝެއިޚް އަރިހުގައި ސުވާލެއް ދެންނެވުމަށް ބޭނުމެވެ. އަހަރެމެންނަށް އެކަމަށް ހުއްދަ ދެއްވިދާނެ ތޯ އެވެ؟\nޖަވާބު (الشيخ صالح الفوزان) : އާއެކެވެ.\nސުވާލު ކުރާމީހާ : ﷲ، ޝެއިޚް ރައްކާތެރި ކުރައްވާނދޭވެ. އަހަރެމެން ޝެއިޚް އަރިހުގައި ސުވާލެއް ދެންނެވުމަށް ބޭނުމެވެ. ސުވާލުކުރުމަށް ހުއްދަ ލިބިދާނެތޯ އެވެ؟\nސުވާލު ކުރާމީހާ : ﷲ، ޝެއިޚް ރައްކާތެރި ކުރައްވާނދޭވެ. ޝެއިޚް އެވެ. الشيخ أحمد بن يحي النجمي ލިޔުއްވާފައިވާ ފޮތްތެއް އަދި الشيخ زيد المدخلي –الله يرحمهم و يغفرلهم- އަހަރެން ކިޔާލީމެވެ. الشيخ زيد ލިޔުއްވާފައިވާ ފޮތުގެ ނަމަކީ الإرهاب (ޓެރެރިޒަމް) އެވެ. އަދި الشيخ أحمد النجمي ލިޔުއްވާފައިވާ ފޮތުގެ ނަމަކީ المورد العذب އެވެ. ފަހެ. މި ފޮތްތަކުގައި މިހާރު ދަޢުވަތް ދިނުމުގައިވާ ބައެއް މީހުންގެ ނަންތައް އަހަރުމެން ކިޔާލީމެވެ. މިޘާލަކަށް މުޙައްމަދު އަލް-ޢަރީފީ، ޢާއިޟް އަލް-ޤަރަނީ އަދި ސަލްމާނު އަލް-ޢައުދާ އަދި ނާޞިރު އަލް-ޢުމަރު ގެ ނަމެވެ.\nއަދި މިފޮތް އަހަރެން މީސްތަކުންނަށް ބަހާ ހެދީމެވެ. އަދި މި ފޮތަށް الشيخ صالح الفوزان އިޤްރާރުވެފައިވާކަން އަހަރެން ދެކުނީމެވެ.\nފަހެ، ބައެއް އަޚުން އަހަރެންގެ ބަސްތަކަށް ރައްދުދީ ބުނެ އެވެ. "الشيخ صالح الفوزان މި މީހުންގެ މައްޗަށް އިންޒާނުދެއްވަ އެވެ."\nޖަވާބު (الشيخ صالح الفوزان) : ތި މީހުން ދޫކޮށްލާށެވެ. ދޫކޮށްލާށެވެ. ތިޔަ ފޮތަކީ ޗާޕް ކުރެވި މީސްތަކުންގެ ތެރޭގައި ބަހަމުންގެންދާ ފޮތެކެވެ. އަދި މިސްތަކުންގެ ތެރޭގައި ފެތުރިފައިވެ އެވެ. އެމީހުން ދޫކޮށްލާށެވެ.\nސުވާލު ކުރާމީހާ : ޝެއިޚް އެވެ. ﷲ ޤަންދީ ބުނެމެވެ. މި މީހުން އަހަރެމެންނާ ދިމާލަށް އަބަދު ބުނަމުންދަނީ "ކަލޭމެންނަކީ ޖާމިއްޔާ އިންނެވެ. ކަލޭމެންނަކީ މަދްޚަލިއްޔާ އިންނެވެ. ކާލޭމެންނަކީ މިވަނި އެވަނި ބައެކެވެ." الله المستعان.\nޖަވާބު (الشيخ صالح الفوزان) : ﷲ ތިޔަބައިމީހުންނަށް ވާގި ދެއްވައިފާނދޭވެ.\nސުވާލު ކުރާމީހާ : ﷲ، ޝެއިޚް ރައްކާތެރި ކުރައްވާނދޭވެ. والسلام عليكم.\nޖަވާބު (الشيخ صالح الفوزان) : وعليكم السلام.\nފަތުވާ ނަގާފައިވަނީ : https://goo.gl/EpwD3E\nސުވާލުގައި ބަޔާންކުރެވުނު ފިތުނަވެރި، ފިތުނައަށްގޮވާ، މީސްތަކުން މަގުފުރެއްދުމުގައިވާ އަހުލުވެރިން ގެ ނަންތައް ޢިލްމުވެރިން ވަނީ އެ ޢިލްމުވެރިންގެ ފޮތްތަކުގައި ޛިކުރު ކުރައްވާފައިވެ އެވެ. އަދި އެމީހުންގެ ތެރެއިންވާ ބޮޑެތި ލީޑަރުން ކަމުގައިވާ ޢަރީފީ، ސަލްމާން އަލް-ޢައުދާ، ނާޞިރު އަލް-ޢުމަރު އަދި ޢާއިޟް އަލް-ޤަރަނީ އަކީ ދުނިޔޭގެ އެކިއެކި ހިސާބުގައި މުޒާހަރާތައް ކުރުމަށް ގޮވާލާ ބައެކެވެ. ޤައުމުތަކުގެ ވެރިކަން ވައްޓާލުމަށް ގޮވާ، އިޚްވާނުލް މުސްލިމޫންނަށް ތާއިދު ކުރާ މީހުންގެ ތެރެއިންވާ ލީޑަރުންނެވެ. އެމީހުންގެ ދަންނަބޭކަލުންނެވެ. އެމީހުންގެ ބޮޑެތި މީހުންނެވެ.\nއަޚުންނޭވެ. އެއް ޢިލްމުވެރިއަކަށް ވުރެ ގިނަ ޢިލްމުވެރިން އެބަޔަކު ދޫކޮށްލުމަށް ގޮވާލުމުން، އެ ބަސްފުޅުތައް ޤަބޫލުކުރީ ސަލަފީންތޯ ނުވަތަ އެހެން ބަޔަކުތޯ އެވެ؟ އިޚްވާނީންނާއި އެންމެހައި ޙިޒްބީންތައް އެއާއެކުގައިވެސް މި ފިތުނަވެރި ކަމުގައިވާ އަހުލުވެރިންނަށް އެމީހުންގެ ޤައުމުތަކުން މަރުޙަބާ ކިޔާފައިވެ އެވެ. އަދި އެމީހުންނަކީ ޢިލްމުވެރިން ކަމުގައި ހަދައި، ދަންނަބޭކަލުންނަށް ހެދިއެވެ. އަދި ޙަޤީޤީ ޢިލްމުގެ އަހުލުވެރިން ކަމުގައިވާ الشيخ صالح الفوزان حفظه الله الشيخ أحمد بن يحيى النجمي رحمه الله الشيخ زيد بن هادي المدخلي رحمه الله ފަދަ ޢިލްމުވެރިންގެ ބަސްފުޅުތައް މީސްތަކުންނަށް ފޮރުވާލި އެވެ. މީސްތަކުންނަށް އޮޅުވާލި އެވެ.\nމި ނުލަފާ ބައިގަނޑުގެ ކިބައިން ސަލާމަތް ވުމަށް ނަޞޭޙަތްތެރި ވުމުން، ޢަމަލުކޮށްފައިވާ ގޮތް ބައްލަވާ!\nއެއްވެސް ޝައްކެއް ނެތް ގޮތުގައި، އެބައެއްގެ ޢަޤީދާއާއި، މަންހަޖާއި، އުޞޫލްތަކުގައި އެބަޔަކާ އެއްފަދަ ބަޔަކާއި މެނުވީ އެބަޔަކު ގުޅުމެއް ނުބާއްވާނެ އެވެ. އެ މީހުންނާއި ގުޅުންބާއްވާނީ، އެމީހުންފަދައިން ދީނުގައި ޙައްދުފަހަނަޅައި ޙައްޤުމަގު ގެއްލިފައިވާ މީސްމީހުންނެވެ.\nއުއްމަތުގެ ޢިލްމުވެރިންގެ ބަސްފުޅުތައް އަޑުއަހައި އެބަސްފުޅުތަކުގައި ބަޔާންކޮށްފައިވާ ނަޞޭޙަތްތަކުގައި ދެމިތިބެ، އެ ނަޞޭޙަތް މީސްތަކުންނަށް ބަޔާންކޮށްދީ، ޢިލްމުވެރިން އެބައެއްގެ ކިބައިން އިންޒާރު ދެއްވާފައިވާ މީހުންގެ ކިބައިން ދުރުވެ އެ ޤޮތުގައިދެމި ތިބޭ މީހުންނަށް އެއީ ޖާމީން، އެއީ މަދްޚަލީން އެއީ އެވެނި މިވެނި އެއްޗެކޭ ބުނެހެދިކަމުގައިވިޔަސް الحمد لله އެވެ. ޢިލްމުވެރިންގެ ބަސްތަކުގައި ޤާއިމްވެ ހުރުމުން، އެމީހުން ސިފަކުރާ ސިފަކުރުމާއި، ދޭނެ ލަޤަބްތަކަކީ އޭގެ އެއްވެސް ޙަޤީޤަތެއް އޮތް އެއްޗެއް ނޫނެވެ. ޙަޤީޤަތުގައި ލަޤަބް ދިން މީހުންގެ ޙާލަތު ކަޝްފުވުން ނޫން އެހެން ކަމެއް އެއިން ފާޅުވެ ނުދެއެވެ.\nالشيخ صالح الفوزان حفظه الله އެމީހަކު ދޫކޮށްލުމަށް ބަޔާންކޮށްފައިވާ ނާޞިރު އަލް-ޢުމަރު ރާއްޖެ ގެނައީ ކޮންބައެއްތޯ އެވެ؟ އާއެކެވެ. (އެބައިމީހުންގެ ކައިރީގައި) އެހެންމީހުންނަކީ ޢިލްމުވެރިންގެ ބަސްތަކުގައި ޤާއިމްވުމުން، މަދްޚަލީންނެވެ. ޖާމީންނެވެ. އެހެންކަމުގައި ވާނަމަ، ޢިލްމުވެރިންގެ ބަސްތައް އަޑުނާހައި، ޢާންމު މީސްތަކުންނަށް ދީން އޮޅުވާލި މީހުންނަކީ ކޮންބައެއްތޯ އެވެ؟\nމިއީ މިބައިމީހުން ފޮރުވިގެންތިބެ، ޙަޤީޤަތް އޮޅުވާލައި، ބޭރުފުށުން ރިވެތި ޞޫރަ ފާޅުކޮށް ހިންގަމުން ގެންދާ ޕްރޮޕެގެންޑާ އެވެ. ޢާންމު މީސްތަކުންނަށް ހީކުރެވެނީ އެބައިމީހުންނަކީ ޢިލްމުވެރިންގެ ނަޞޭޙަތްތަކުގެ މަތީގައި ޤާއިމްވެތިބި ބައެއް ކަމުގަ އެވެ. އެހެނަސް އެންމެހައި ފިތުނަތަކަށް ހިތްވަރުދީ، ފަސާދައަށް މަގުދައްކައިދީ މީސްތަކުންނަށް ހަލަބޮލިކަމަށް ގޮވާލަނީ އެބައިމީހުންނެވެ. އަދި، ޢިލްމުގެ އަހުލުވެރިން އެބައެއްގެ މައްޗަށް އިންޒާރު ދީފައިވާ، ސަމާލުވުމަށް ނަޞޭޙަތްތެރިވެފައިވާ މި ލީޑަރުންތަކަކީ މި މީހުންގެ ޢިލްމުވެރިންނެވެ. ފަހެ، ބޭރުފުށުން ޢިލްމުވެރިންނަށް ތަބަޢަވެގެންނޭ ބުނާ ހިނދުގައި ޙަޤީޤީ ޢަމަލު ދައްކައިދެނީ އެގޮތާއި ޚިލާފަށެވެ.\nއަދި މި "ދަންނަބޭކަލުން" ސަލްމާނު އަލް-ޢައުދާ، ޢާއިޟް އަލް-ޤަރަނީ، ނާޞިރު އަލް-ޢުމަރު އަދި އަލް-ޢަރީފީ އަކީ ފިތުނަވެރި، ބާޠިލް މަންހަޖުގެ އަހުލުވެރިން ކަމުގައި ބުނުމުން އެބައިމީހުން ބުނެ އެވެ. "ތިކަހަލަ ވާހަކަ ދައްކާނީ މަދްޚަލީންނޭ" ނުވަތަ "ޖާމީންނޭ" އެވެ.\nވިސްނާލުން ހުއްޓެވެ! ޢިލްމުވެރިންގެ ބަސްތައް، އެ ޢިލްމުވެރިން އަންގައިދިން ފަދައިން މީސްތަކުންނަށް ނަޤުލުކޮށްދީ، ޢިލްމުވެރިންގެ ނަޞޭޙަތުން ނަޞޭޙަތް ބަޔާންކޮށް ދިނުމުން އެއީ "މަދްޚަލީން" ކަމުގައި ވަންޏާ ނުވަތަ "ޖާމީން" ކަމުގައި ވަންޏާ އޭގެ ހުރި ހެޔޮ ކަމާ އެވެ.\nޢިލްމުވެރިންގެ ބަސްތައް ދޫކޮށް، އުއްމަތަށް ދީފައިވާ ނަޞޭޙަތް އޮޅުވާލައި، ޙަޤީޤަތް ބަދަލުކޮށް ތިމާމެންނަކީ "ޝެއިޚް ފަޥްޒާން އަށް" "ޝެއިޚް ...." "ޝެއިޚް ..." އަޑުއަހާ ނަޞޭޙަތް ޤަބޫލު ކުރާ ބައެކޭ ބުނުމުން އެއީ ޙަޤީޤަތް ކަމުގައިވާނެހެއްޔެވެ!\nއާއެކެވެ. ތިޔަ "ދަންނަބޭކަލުންނަށް" ޢިލްމުވެރިންގެ ގޮތުގައިވާ ބަލައިގަނެވިފައިވާ އަލް-ޢަރީފީ އާއި، ނާޞިރު އަލް-ޢުމަރު އާއި، ސަލްމާން އަލް-ޢައުދާ އަކީ ފިތުނަވެރިން، ބާޠިލްގެ އަހުލުވެރިން ކަމުގައި ބުނުމަކީ ތިޔަ "ދަންނަ ބޭކަލުންގެ" ލަގޮނޑިއަށް ކެތްވާނެ ކަމެއް ނޫނެވެ. އެހެނަސް ޢިލްމުގެ އަހުލުވެރިންގެ ފަހަތުގައި ތިބެ، ހަރުއަޑުން އެއީ ފިތުނަވެރި، ބާޠިލް މަންހަޖުގައިވާ ބައެއް ކަމުގައި އަހަރެމެން ބުނާނަމެވެ. އަދި އެފަދަ މީސްތަކުންނަށް މަރުޙަބާ ކިޔާނީވެސް އެފަދަ ބައެކެވެ.\nއިޚްވާނުންނޭވެ! މި ޖާހިލުން، މި ހަވާނަފްސުގެ އަހުލުވެރިންގެ ކިބައިން ސަލާމަތްވޭ!\nالشَّيخُ مُحَمَّدُ بِنْ هَادِيْ المدْخَلِيْ – حَفِظَهُ اللهُ- އަރިހުގައި ކުރެވުނު ސުވާލުގައިވެ އެވެ. "(ނަބިއްޔާ صلى الله عليه وسلم ޙަދީޘް ކޮށްފައިވާ ޙަދީޘެއް ކަމުގައިވާ، ވެރިޔާ ތިބާގެ ބުރަކަށި ތެޅި ކަމުގައިވިޔަސް، ތިބާގެ މުދާ ފޭރިގަތް ކަމުގައި ވިޔަސް ތިބާ ވެރިޔާއަށް ކިޔަމަންވެ، ވެރިޔާގެ ބަސްތައް އަޑުއެހުން ހުއްޓެވެ.) –މި ޙަދީޘްގެ މައްޗަށް ޢަރީފީ ބުނަނީ- މި ޙަދީޘްގައި އެވަނީ ޚާއްޞަ މީހަކަށް އޮތް ޚާއްޞަ ޙުކުމެއްގެ ވާހަކަ އެވެ. (ޝެއިޚް އެވެ.) މި ޙާލަތުގައި މީސްތަކުންނަށް ބަޔާންކޮށްދޭނީ\nކިހިނަކުން ތޯ އެވެ؟\nޖަވާބު : (ތިފަދައިން ބުނާ މީހާ) އަހަރެން ދަންނަމެވެ. ތިފަދައިން ބުނާ އަޑު އަހަރެން އަހައިފީ މެވެ. ތި މީހާއަކީ ﷲ އާއި އެކަލާނގެ ރަސޫލާގެ މައްޗަށް ބޮޑު ދޮގުހަދާފައިވާ މީހެކެވެ. ތި މީހަކީ ޖާހިލެކެވެ. ހަވާނަފްސުގެ އަހުލުވެރިއެކެވެ. ތި މީހާ ދައްކާ ވާހަކަތަކަށް ބަލައިގެން ނުވާނެވެ. ފަހެ، ރަސޫލާ صلى الله عليه وسلم ގެ އަރިހުން ވާރިދުވެގެންވާ އެތަކެއް ގިނަ ޙަދީޘެއްގައި ބަޔާންވެގެންވަނީ، މުސްލިމުން ވެރިން އެއީ އަނިޔާވެރިިވާ، ހައްދުފަހަނައަޅައިފައިވާ ނުބައި ބަޔަކުކަމުގައި ވިޔަސް އެބައިމީހުންނަށް ކިޔަމަންވެ އަޑުއަހަން ޖެހޭނެ ކަމުގައި އެވެ. މިއީ، އީމާންކަމުގައިވާ، ރަސޫލާ صلى الله عليه وسلم ގެ ސުންނަތުގެ ޢިލްމު ލިބިގެންވާ އަހުލުވެރިންގެ ބަސްތަކުގައި ބަޔާންވެގެންވާ ގޮތެވެ. އަހަރެމެންނަށް ރަސޫލާ صلى الله عليه وسلم އަމުރުފުޅު ކުރައްވާފައިވަނީ، އެފަދަ (އަނިޔާވެރިވާ، ނުބައިނުލަފާ) ވެރިންނަށްވެސް އަޑުއަހައި ކިޔަމަންގަތުމަށެވެ.\nތިޔަ ވާހަކަދައްކާފައިވާ ތިޔަ ޖާހިލު، އޭނާގެ ހަވާނަފްސަށް ތަބަޢަވާ މީހާއަށް، އެންމެ ޞަރީޙަކޮށް ދެވޭނެ ރައްދަކީ، ނަބިއްޔާ صلى الله عليه وسلم އަރިހުގައި ދެންނެވުނު ހިނދުގައި ވިދާޅުވި ބަސްފުޅެވެ. ހަދީޘްގައިވެ އެވެ. ޞަޙާބީން ވިދާޅުވި އެވެ. "އަހަރެމެންގެ މައްޗަށް އައިސްފައިވާ ވެރިން، އެވެރިން އަހަރެމެންގެ ފަރާތުން އެބައިމީހުންނަށް ލިބިދޭންޖެހޭ ޙައްޤު ލިބުމަށް އެދެ އެވެ. (އެއީ: ރައްޔިތުން އެބައިމީހުންނަށް އަޑުއަހައި ކިޔަމަން ވުމެވެ.) އަދި އެ ވެރިން އަހަރުމެންނަށް ލިބިދޭންޖެހޭ ޙައްޤުން އަހަރެމެން މަނާކުރެ އެވެ. މިޙާލަތުގައި އަހަރެމެން ޢަމަލުކުރާނީ ކިހިނަކުން ތޯ އެވެ؟ ރަސޫލާ صلى الله عليه وسلم ޙަދީޘް ކުރެއްވި އެވެ. "ތިޔަބައިމީހުން ވެރިންނަށް ދޭންޖެހޭ ޙައްޤު ދޭ ހުއްޓެވެ. އަދި ތިޔަބައިމީހުންނަށް ލިބެންޖެހޭ ޙައްޤު ލިބުމަށް އެދި ﷲ އަށް ތިޔަބައިމީހުން ދަންނަވާށެވެ." އެހިނދުގައި ރަސޫލާ صلى الله عليه وسلم އަރިހުގައި ޞަޙާބީން ދެންނެވި އެވެ. އެމީހުންނާއި ދެކޮޅަށް އަހަރެމެން ކަނޑި ހިފައިގެން ނުކުތުން ނުވޭ ތޯ އެވެ؟ ޙަދީޘް ކުރެއްވި އެވެ. "ނުކުންނާށެވެ. (ތިޔަބައިމީހުންނަށް ނިކުމެވޭނީ) އެބައިމީހުން ނަމާދު ޤާއިމް ނުކުރާކަމުގައިވާނަ އެވެ."\nފަހެ، އިމާމް އަޙްމަދު رحمه الله ބަޣްދާދުގައިވީ ފިޤުހު ޢިލްމުވެރިންނަށް މައުމޫނު، މުޢުތަޞިމް، ވާޘިޤު (މި ޚަލީފާއިންގެ) ޚިލާފަތްތަކުގައި ބަސްތައް ބަޔާންކޮށްދީ ވިދާޅުވި އެވެ. މި ޚަލީފާއިން ޤުރުއާނަކީ މަޚްލޫޤެއް ކަމުގެ މައްޗަށް މީސްތަކުން ފިތުނަވެރިކޮށް އިމްތިޙާނު ކުރަމުން ދިޔަ ދުވަސްވަރުގައި އެ ވެރިންނާއި ދެކޮޅަށް ނުކުތުމުގެ ޙުކުމުގެ މައްޗަށް ބަސްތައް ވިދާޅުވި އެވެ. (އެ ފިޤުހު ޢިލްމުވެރިން) ވެރިޔާއާ ދެކޮޅަށް ނުކުތުމަށް ބަސްތައް ބަޔާންކުރުމުން އެބައިމީހުންނަށް އެކަމުގައި ރައްދު ދެއްވި އެވެ. އަދި (އެ ފިޤުހު ޢިލްމުވެރިން) ވެރިޔާއަށް ކިޔަމަންވުމެއް، ވެރިޔާއަށް އަޑުއެހުމެއް ނޯންނާނޭ ކަމުގައި ބުނުމުން، އެބައިމީހުންނަށް ރައްދުދެއްވައި ވިދާޅުވި އެވެ. "ނޫނެކެވެ. ތިޔަ ބަސްތަކަކީ ވާރިދުވެގެންވާ އަޘަރުތަކާއި ޚިލާފް ވާހަކަ ތަކެވެ. އަހަރެމެންނަށް އަޘަރުތަކުގައި ފެންނަންއޮތީ ވެރިން ނަމާދު ޤާއިމްނުކުރާ ކަމުގައިވާނަމަ (އެބައިމީހުންނާއި ދެކޮޅަށް ނުކުތުމެވެ.) އެހެންނޫނީ ނުކުތުމެއް ނުވެ އެވެ. ﷲ އަށް ޓަކައި، ﷲ އަށް ޓަކައި، ﷲ އަށް ޓަކައި (ބިރުވެތިވުން ހުއްޓެވެ.) މުސްލިމުންގެ ލޭއޮހޮރިގެން ދިއުމުން އެއްކިބާވާށެވެ. މުސްލިމުންގެ ލޭއޮހޮރިގެން ދިއުމުން އެއްކިބާވުން ހުއްޓެވެ" އަދި އެއަށްފަހުގައި މުސްލިމުންގެ ލޭގެ މަތިވެރިކަން ޛިކުރުކޮށްދެއްވަމުން އިމާމް އަޙްމަދު رحمه الله ގެންދެވި އެވެ. އަދި އެގޮތުގައި އެބައިމީހުން ޙައްޤުމަގަށް އައުމަށް ދާންދެން ދެމިހުންނެވި އެވެ. އަދި އިމާމް އަޙްމަދު رحمه الله އެބައިމީހުންނަށް މިކަމުގައި ޞައްޙަ ފަހުމަކީ ކޮބައިކަން އުގަންނަވައި ދެއްވި އެވެ.\nފަހެ، އެއްވެސް ޝައްކެތް ނުވާގޮތުގައި (މި ގޮތާއި ޚިލާފްވި މީސްތަކުންނަކީ) ނަބިއްޔާ صلى الله عليه وسلم ގެ ޞަޙާބީން ތިއްބެވި ގޮތާއި، އެ ޞަޙާބީންނަށް ތަބަޢަވި ތާބިޢީންނާއި އަދި ހެޔޮގޮތުގައި އިޙްސާންތެރިކަމުގައި އެބައިމީހުންނަށް ތަބަޢަވީ އެންމެހައި ހެޔޮވެގެންވީ އިމާމުން - އެ އެންމެހައި ފަރާތްތަކަށް ﷲ ރުހިވޮޑިގަންނަވާނދޭވެ! – މި އެންމެހާ ފަރާތްތަކުގެ ހިދާޔަތާއި ދީނުން ޚިލާފްވެފައިވާ ބައެކެވެ.\nފަހެ، (ޢުރައިފީ ބުނެފައިވާ ބަސްތަކަކީ) ބާޠިލް، އެއްވެސް ގޮތަކަށް ބަލައިގަނެވޭނެ ބަސްތަކެއް ނޫނެވެ. މިފަދަ މަގުފުރެދިފައިވާ މިފަދަ މި މިޘާލުފަދަ މީސްތަކުންނަށް އަހަރެމެން ރައްދުދެވޭ ކަމަށްޓަކައި، އެކަމަށް ﷲ އަށް ޙަމްދު ކުރަމެވެ. ފަހެ، މި މީހުންނަކީ އިސްލާމީ ޝަރީއަތް ނަގަހައްޓާފައިވާ "ބޮސް" ކަމުގައި ވެގަނެގެން އުޅޭ ބައެކެވެ.\nފަހެ، އިސްލާމްދީނުގައިވާ ޢިލްމުވެރިން މީނާ އަށާއި، މީނާ ފަދަ މީސްތަކުންނަށް ރައްދު ދެއްވި އެވެ. (އެ ގޮތުން) މުފްތީ - ﷲ ހެޔޮ ޖަޒާދެއްވާށި- އަދި ފަޟީލަތުއް ޝެއިޚް ޑރ. صالح بن فوزان الفوزان – حفظهم الله- މިނާއަށް (ޢަރީފީ) އަށް ރައްދު ދެއްވައި މީނާގެ ޖާހިލުކަން ބަޔާންކޮށްދެއްވާފައިވެ އެވެ.\nفلله الحمد و المنة.\nފަތުވާނަގާފައިވަނީ : http://goo.gl/MNyg1P\nއަޚުންނޭވެ! މި އުއްމަތުގެ އެންމެ ބޮޑެތި ޢިލްވެރިންގެ ގޮތުގައި ފާޅުވި الشيخ العلامة أحمد بن يحيى النَّجْمِي، الشيخ العلامة زَيْد بن هادي المَدخَلِي رحمهما الله الشيخ العلامة صالح الفوزان حفظه الله الشيخ العلامة محمد بن هادي المدخلي حفظه الله އަދި މި ނޫންވެސް ސުންނަތާއި ހިދާޔަތުގައި ޤާއިމްވެގެންވާ ޢިލްމުވެރިން އެބައެއްގެ ނުބައި ކަމާއި، މަގުފުރެދުމުން ސަލާމަތްވުމަށްޓަކައި އިންޒާރު ދެއްވާފައިވާ އަހުލުވެރިންގެ ކިބައިން ސަމާލުވާށެވެ.\nރާއްޖޭގައިވާ އިޚްވާނީން މި ބާޠިލް، އިންޒާރު ދެވިފައިވާ މީސްތަކުންނާ އޮތް ގުޅުން ހާމަވެގެންދެ އެވެ.\nމަގުފުރެދުމަށް ގޮވާ ދުޢާތުން: މި ކެޓަގެރީގެ އެހެނިހެން ލިޔުންތައް\nމީހެއް ތުނބުޅި ދިގުކޮށްފަ ހުރުމުން، ފޭރާން ކުރުކޮށްފައި ހުރުމުން އޭނާގެ ޙާލަތު ނުއޮޅޭށެވެ! (އޭނާގެ އަވައިގައި ނުޖެހޭށެވެ.) - الشَّيْخ العَلَّامَة مُحَمَّد بن هَادي حفظه الله | 14 މާރޗް 2017\n ހަދީޘް | ނަރަކައަށް ދަޢުވަތުދޭ ދުޢާތުން (ޙިޒްބިއްޔަތުގެ ބައިބައިކުރާ ދަންނަ ބޭކަލުން) - أُسْتَاذ أبو أنس محمد حسن حفظه الله | 14 މާރޗް 2017\nބާޠިލްއަށް ދަޢުވަތުދޭ ނުބައި ދާޢީންނާއި ޙައްޤުގައިވާ އަހުލުވެރިން ތަފާތުކޮށް ދެނެގަންނާނީ ކިހިނަކުން - العَلاَّمَة صَالِح اللحَيْدان حفظه الله | 09 ނޮވެމްބަރ 2016\nވާހަކަ ކިޔައިދޭ މީހުންގެ މައްޗަށް ސަލަފުއް ޞާލިޙުންގެ މަންހަޖުގައި އޮތީ ކިހިނެތް؟ - الشَّيْخُ الفَوْزَان حفظه الله އަދި الشَّيْخُ عُبَيد الجَابِرِي حفظه الله | 22 ފެބުރުއަރީ 2015


Rahrashuge muhsandhikanerashakah dheyn govaala majileehah garaareh | Mihaaru\nހއ. ހޯރަފުށީގައި މީހަކު ދެ ކުއްޖަކާ އެކު ހިނގާފައި ދަނީ. ލާމަރުކަޒީ ގާނޫނަށް ބަދަލު ގެނެސް، ކައުންސިލްތަކަށް ބޮޑެތި ބާރުތަކެއް ދިނުމަށް ދެ ގަރާރެއް ވަނީ މަޖިލިހަށް ހުށަހަޅާފައި.-- ފޮޓޯ: މިހާރު\nރަށްރަށުގެ މުއްސަނދިކަން އެ ރަށަކަށް ދޭން ގޮވާލާ މަޖިލިހަށް ގަރާރެއް\n25 އޯގަސްޓް 2019 - 11:03 14 comments\nހުޅުމާލެ ދާއިރާގެ މެމްބަރު، އެމްޑީޕީގެ ޗެއާޕާސަންގެ ނައިބު އަލީ ނިޔާޒް ހުށަހެޅުއްވި ގަރާރުގައި ވަނީ ލާމަރުކަޒީ ގާނޫނަށް އަމަލު ކުރަން ފެށި ފަހުން މިއަދާ ހަމައަށް އަށް އަހަރު ފާއިތުވެގެން ދިޔަ އިރު، އެ ގާނޫނުގެ މަގްސަދުތަކާއި ބޭނުންތައް ހާސިލްވަމުން ނުދާ ކަމަށެވެ. އަދި އެ ގާނޫނުގެ ސަބަބުން ރައްޔިތުންނަށް ލިބެން ޖެހޭ ނަފާ އާއި މަންފާ ލިބެމުން ނުދާ ކަމަށް ވެސް ގަރާރުގައި ބުނެފައިވެ އެވެ.\nއެހެންވެ، ލާމަރުކަޒީ ގާނޫނުގެ ފައިދާ ރައްޔިތުންނަށް ލިއްބައިދެވޭނެ އުސޫލަކުން އެ ގާނޫނު ތަންފީޒު ކުރުމަށް އެޅިފައިވާ ހުރަސްތައް ނައްތާލައި ކައުންސިލްތައް ބާރުވެރިކުރުވުމުގެ ގޮތުން އެ ގާނޫނަށް ގެނެވޭ އިސްލާހުތަކުގެ ޒަރީއާ އިން ރަށްރަށުގެ ސަރަހައްދާއި ކައުންސިލްގެ އިހްތިސާސްތައް ކަނޑައެޅުމަށް ގަރާރުގައިވެ އެވެ.\nއެގޮތުން ލާމަރުކަޒީ ގާނޫނަށް އިސްލާހު ގެންނަ އިރު، ރާއްޖޭގެ މީހުން ދިރިއުޅޭ ކޮންމެ ރަށެއްގެ ސަރަހައްދަކީ އެ ރަށެއްގެ އުރަފަށުން ފެށިގެން 500 މީޓަރު ކަމުގައި ހަމަޖެއްސުމަށް ގަރާރުގައި ބުނެފައިވެ އެވެ.\nއެއް ފަޅެއްގައި މީހުން ދިރިއުޅޭ ދެ ރަށް ހިމެނޭ ނަމަ، އެ ދެ ރަށުގެ ސަރަހައްދަކީ އެ ދެ ރަށުގެ ދެމެދުން ހަމަހަމަ އަށް ވަކިކޮށްލުމުން ކޮންމެ ރަށަކަށްމެ ޖެހޭ މިންވަރު ކަމަށް ކަނޑައަޅައި ކޮންމެ ރަށެއްގައި ހިމެނޭ ސަރަހައްދުގައި ހިމެނޭ ރަށްރަށާއި ފަޅާއި ފަރު ފަދަ ތަންތަނާއި އެފަދަ ތަންތަން ބޭނުންކޮށްގެން ލިބޭ އާމްދަނީ ނިސްބަތް ވަނީ އެ ރަށެއްގެ ކައުންސިލަށް ކަމުގައި މަޖިލިހުން ކަނޑައަޅަންވާނެ ކަމަށް ގަރާރުގައިވެ އެވެ.\nކޮންމެ ރަށެއްގެ ސަރަހައްދީ އިހްތިސާސްގައި ހިމެނޭ ރަށްރަށާއި ފަޅާއި ފަރުފަދަ ތަންތަނާއި އެފަދަ ތަންތަން ބޭނުންކޮށްގެން ލިބޭ އާމްދަނީން ރަށު ރައްޔިތުންގެ އަސާސީ ބޭނުންތަކާއި ރަށުގެ އުމްރާނީ ތަރައްގީ އަށް ކުރަން ޖެހޭ ކަންކަން ކުރުމުގައި އަމަލު ކުރަން ޖެހޭނެ ގޮތް ގާނޫނުގައި ބަޔާން ކުރަން ގަރާރުގައި އެދިފައިވެ އެވެ.\nގަރާރުގައިވާ ގޮތުން ލާމަރުކަޒީ އުސޫލުން އިދާރީ ދާއިރާތައް ހިންގުމުގެ ބޭނުމަކީ ރާއްޖޭގެ އެކި ރަށްރަށުގައި ދިރިއުޅޭ ރައްޔިތުންގެ ކަންކަން ދިމިގްރާތީ އަދި ޖަވާބުދާރީކުރުވަނިވި އުސޫލުން ރައްޔިތުން އަމިއްލަ އަށް ނިންމުމަށް މަގުފަހިކޮށް އިޖުތިމާއީ ގޮތުންނާއި އިގްތިސާދީ ގޮތުންނާއި ސަގާފީ ގޮތުން ރާއްޖޭގެ ރަށްރަށުގައި ދިރިއުޅޭ ރައްޔިތުންގެ ދިރިއުޅުމުގެ ފެންވަރު މަތިކުރުން ކަމަށެވެ.\nއަދި ރައްޔިތުން ބާރުވެރިކޮށް ރައްޔިތުންނާ އެންމެ ގާތުން ފުޅާ ދާއިރާއެއްގައި ހިދުމަތް ލިބޭނެ މަގުފަހިކޮށްދީ ރާއްޖޭގެ ރަށްރަށުގައި އަމާން ވެއްޓެއް ގާއިމު ކުރުމަކީ އޭގެ ބޭނުމެއް ކަމަށް ގަރާރުގައިވެ އެވެ.\nއިދާރީ ދާއިރާތައް ލާމަރުކަޒީ އުސޫލުން ހިންގުމުގެ ބޭނުމަށް ސިޓީ ކައުންސިލްތަކާއި އަތޮޅު ކައުންސިލްތަކާއި ރަށު ކައުންސިލްތައް ފުރިހަމަ ގޮތުގައި ބާރުވެރިކުރުވައި އެކަމުގައި ކައުންސިލްތަކުގެ އިހްތިސާސާއި ބާރުތައް ގާނޫނީ ގޮތުން ސާފުކޮށް ކަނޑައަޅާފައި އޮންނަން ޖެހޭނެ ކަމަށް ވެސް ގަރާރުގައިވެ އެވެ.\nގަރާރުގައިވާ ގޮތުން ރަށްރަށުގެ ސަރަހައްދީ ދާއިރާގައި ހިމެނޭ އެއްގަމާއި ފަޅާއި ކަނޑުގައި ހިމެނޭ ގުދުރަތީ މުއްސަނދިކަމާއި އުމްރާނީ ތަރައްގީގެ ވަސީލަތްތަކާއި އެ ސަރަހައްދަކަށް ނިސްބަތްވާ ރައްޔިތުންގެ ހައްގުތަކާއި ސީދާ ގޮތުން ގުޅިފައި އޮންނަ ރައްޔިތުންނަށް އޭގެ ލާބަ އާއި ނަފާ އެންމެ ފުރިހަމަ މާނައިގައި ލިބިގެންދާނެ ވަސީލަތްތަކެއް ކަމަށް ހަމަޖައްސަން ޖެހެ އެވެ.\nމީގެއިތުރުން ލާމަރުކަޒީ އުސޫލުން ރަށްތައް ހިންގުމަށްޓަކައި ކައުންސިލްތަކަށް މާލީ ބާރުވެރިކަން ދިނުމަށް ގޮވާލައި އުނގޫފާރު ދާއިރާގެ އެމްޑީޕީގެ މެމްބަރު މުހައްމަދު ވަހީދު ހުށަހެޅުއްވި ގަރާރުގައި ވަނީ ދައުލަތުގެ ބަޖެޓުގެ އާމްދަނީގެ ފަސް ޕަސަންޓް ކައުންސިލްތަކަށް ހާއްސަ ކުރުމަށާއި ބިމާއި ރަށާއި ފަޅާއި ފަރު ފަދަ ތަންތަނުން ލިބޭ ކުލީގެ އާމްދަނީގެ 40 ޕަސަންޓު ދޫކޮށްލަން ގޮވާލައިފަ އެވެ.\nއިތުރު ލިޔުންތައް ދިވެހިރާއްޖެ ރައްޔިތުންގެ މަޖިލިސް ރަށު ކައުންސިލް އަތޮޅު ކައުންސިލް ސިޓީ ކައުންސިލް ލާމަރުކަޒީ ހިންގުން ރާއްޖޭގެ ރަށްތައް މެމްބަރު އަލީ ނިޔާޒް (ހުޅުމާލެ) މެމްބަރު މުހައްމަދު ވަހީދު (އުނގޫފާރު)


ސީއެެސްސީން އަންހެނުންނަށް ގޮނޑި ހާއްސަނުކުރާ ގޮތަށް ބިލު ފާސްކޮށްފި - Voice of Meedhoo\nސިވިލް ސާވިސް ކޮމިޝަން (ސީއެސްސީ) އިން އަންހެނުންނަށް ގޮނޑި ހާއްސަ ނުކުރާ ގޮތަށް ސިވިލް ސާވިސްގެ ގާނޫނަށް އިސްލާހު ގެނައުމުގެ ބިލް ފާސްކޮށްފިއެވެ.\nމީދޫ ދާއިރާގެ މެންބަރު ރޮޒައިނާ އާދަމް ހުށަހެޅުއްވި މިބިލް ކޮމެޓީ މަރުހަލާގައި ވަނީ އަންހެނުންނަށް ސިވިލް ސާވިސް ކޮމިޝަނުން ގޮނޑި ހާއްސަ ނުކުރާ ގޮތަށް ނިންމާފައެވެ. މި ބިލަށް ރައްޔިތުންގެ މަޖިލީހުގައި ނެގި ވޯޓުން ބިލް ފާސްކޮށްފައި ވަނީ 68 މެންބަރުންގެ ވޯޓުންނެވެ،\nމި ބިލު ފާސްކުރުމަށް ކޮމެޓީ މަރުހަލާއަށް އެންމެ ފުރަތަމަ ހުށަހެޅި އިރު ވަނީ ސިވިލް ސާވިސް ކޮމިޝަނަށް މެންބަރުން އައްޔަން ކުރުމުގައި ގިންތީގެ ހަމަހަމަކަން އޮންނަން ޖެހޭ ކަމަށެވެ.\nސިވިލް ސާވިސް ކޮމިޝަން އެކުލެވިގެެން ވަނީ ޖުމްލަ ފަސް މެންބަރުންގެ މައްޗަށެވެ. މީގެ ތެރެއިން ދެ މެންބަރުންނަކީ އަންހެން މެންބަރުންނަށް ވާން ޖެހޭނެ ކަމަށް މީގެ ކުރިން އޮތް ނަމަވެސް، މިފަދަ އިސްލާހަކީ މިވަގުތަށް މުހިންމު އިސްލާހެއް ނޫން ކަމަށް ކޮމެޓީން ވަނީ ފާސްކޮށްފައެވެ.\nސިވިލް ސާވިސް ގާނޫނަށް ދެން ގެންނަން ކޮމިޓީ އިން ނިންމި އިސްލާހުތަކުގެ ތެރޭގައި ޕާމަނަންޓް ސެކްރެޓަރީ ވަޒީފާ އަދާކުރާ މިނިސްޓްރީގެ މިނިސްޓަރަށް ޕާރމަނަންޓް ސެކްރެޓަރީގެ އިތުބާރު ނެތް ކަމަށް ބެލެވޭނެ ހާލަތްތަކެއް ވަނީ ބަޔާންކޮށްފަ އެވެ.\nޕީއެސް ވަކިކުރެވޭނެ ހާލަތްތައް\nއެއިރެއްގައި އޮންނަ ސަރުކާރެއްގެ ސިޔާސަތުތައް ތަންފީޒު ކުރުމަށްޓަކައި އެ އޮފީހެއްގެ މެންޑޭޓުގެ ދަށުން ކުރުމަށް މިނިސްޓަރު ކަނޑައަޅާ މަސްއޫލިއްޔަތުތައް އަދާކުރުމަށް މަގުބޫލު ސަބަބަކާއި ނުލައި އުޒުރުވެރިވުން\nޕާރމަނަންޓު ސެކްރެޓަރީގެ ހައިސިއްޔަތުން އަދާކުރަންޖެހޭ މަސްއޫލިއްޔަތުތައް ކަމުގައި އޭނާގެ ވަޒީފާ ބަޔާނުގައި ކަނޑައަޅާފައިވާ މަސްއޫލިއްޔަތުތައް އަދާކުރުމަށް މަގުބޫލު ސަބަބަކާ ނުލައި އުޒުރުވެރިވުން\nޕާރމަނަންޓު ސެކްރެޓަރީގެ ހައިސިއްޔަތުން އަދާކުރަންޖެހޭ މަސްއޫލިއްޔަތާ ތައާރުޒުވާފަދަ އަމިއްލަ މަސްލަހަތެއް ނުވަތަ ފައިދާއެއް ނުވަތަ މަންފާއެއް އޮތް ކަމެއްގައި ޝާމިލުވުން\nލާމަރުކަޒީ ނިންމުން 2021: އަނަސް ބަލި ގަބޫލުކުރައްވާ ޑރ.މުއިއްޒުއަށް މަރުހަބާ ދަންނަވައިފި\nއިއްޔެ ބޭއްވިގެންދިޔަ ލޯކަލް ކައުންސިލް އިންތިޚާބުގައި އެމްޑީޕީގެ ފަރާތުން މާލޭ ސިޓީގެ މޭޔަރުކަމަށް ވާދަކުރެއްވި އަލްއުސްތާޛު އަނަސް އަބްދުއްސައްތާރު ...


Anna Mas Nimumuge Kurin Council Thakuge Budget Founuvan Angaifi - Vaguthu\n3 މަސް ކުރިން ( ޖުލައި 10, 2021 )\nލޯކަލް ކައުންސިލްތަކުން އަންނަ އަހަރަށް ލަފާކޮށް ބަޖެޓްގައި ހިމަނަން ބޭނުންވާ މައުލޫމާތު އަންނަ އޮގަސްޓް މަސް ނިމުމުގެ ކުރިން ފިނޭންސް މިނިސްޓްރީ އަށް ފޮނުވަން އަންގައިފިއެވެ.\nފިނޭންސް މިނިސްޓްރީން ކައުންސިލްތަކަށް ފޮނުވި ސާކިއުލާއެއްގައި ވަނީ ކައުންސިލްތަކަށް ދައުލަތުން ދޫކުރާ ހިލޭ އެހީ ކަނޑައެޅުމާއި ކައުންސިލްތަކުގެ ބަޖެޓް ތައްޔާރު ކުރުމުގައި އަމަލު ކުރަން ޖެހޭ އުސޫލާ އެއް ގޮތްވާ ގޮތުގެ މަތިން ކައުންސިލްތަކުގެ މެދު ރާސްތާ ބަޖެޓް ތައްޔާރުކޮށް މިނިސްޓްރީއަށް ހުށަހަޅަން ޖެހޭ ކަން ފާހަގަކޮށްފައެވެ.\nއެހެންކަމުން އުސޫލުގައިވާ މެދު ރާސްތާގެ ބަޖެޓް ތައްޔާރު ކުރަން ބޭނުންވާ މައުލޫމާތުތައް އަންނަ މަހުގެ 31 ވަނަ ދުވަހުގެ ކުރިން އެ މިނިސްޓްރީއަށް ފޮނުވަން އަންގާ ކަމަށް އެ ސާކިއުލާގައިވެއެވެ.\nމިގޮތުން ފޮނުވާ މައުލޫމާތުތަކުގެ ތެރޭގައި ދައުލަތުން ދޫކުރާ ބްލޮކް ގްރާންޓް ނުވަތަ ހިލޭ އެހީގެ ބަޖެޓް އާއި، އިދާރާތަކުން ދޫކުރާ ކޮންޑިޝަނަލް ގްރާންޓްއާއި، ކައުންސިލްތަކުގެ ޓްރަސްޓް ފަންޑްއާއި، އިތުރު ގޮތް ގޮތުން ވެސް ކައުންސިލަށް ލިބޭ އާމްދަނީ ހިމަނަން އެދިފައިވެއެވެ.\nއެއިން ކޮންމެ އާމްދަނީއެއް ވެސް ވަކިން ފާހަގަކުރެވޭ ގޮތަށް ކައުންސިލުން ފޮނުވާ މައުލޫމާތުގެ އޮނިގަނޑުގައި ހިމަނަން ފިނޭންސް މިނިސްޓްރީން އެދިފައިވެއެވެ.\nމާލިއްޔަތު ގާނޫނާއި މަޖިލީހުގެ ގަވާއިދުގައި ވެސް އޮންނަ ގޮތުގެ މަތިން މީލާދީ ކޮންމެ އަހަރެއް ފެށުމުގެ ދެ މަސް ކުރިން އެ އަހަރަށް ލަފާ ކުރާ ދައުލަތުގެ ބަޖެޓް ފިނޭންސް މިނިސްޓްރީން ދައުލަތަށް ފޮނުވަން ޖެހެއެވެ. އެ ބަޖެޓްގައި ކައުންސިލްތަކުގެ ބަޖެޓް މައުލޫމާތު ވެސް ހިމަނާނެއެވެ.\nމި އަހަރަށް ލަފާކޮށް ސަރުކާރުން ހުށަހަޅާފައި ވަނީ 35 ބިލިއަން ރުފިޔާގެ ބަޖެޓެކެވެ. މި އަހަރު އާމްދަނީގެ ގޮތުގައި ލިބޭނެ ކަމަށް އަންދާޒާ ކޮށްފައި ވަނީ 21 ބިލިއަން ރުފިޔާއެވެ. އަދި ހަރަދު ވާނެ ކަމަށް އަންދާޒާ ކޮށްފައި ވަނީ 33 ބިލިއަން ރުފިޔާއެވެ.\nޖުލައި 10, 2021 14:04\nއަވަސް އަރުވާލާފަ އިންތިހާބު ބޭއްވީ އެވެ. މުސާރަ ދޭންވެސް މިޖެހެނީ ލޯންނަގައިގެންނެވެ.


Ras Online -6މެއިގެ ޙަމަލާ: ހައްޔަރުކުރިމީހުން އިއުތިރާފް އެއްބަސްވުން ހަދަން ހުށައަޅައިފި\nއަހުމަދު ޝާހް 24 ޖުލައި 2021 - 21:57\nރައީސް ނަޝީދަށް ޙަމަލާ ދިނުމަށް ބޭނުންކުރި ސައިކަލް\nރައީސް ނަޝީދަށް ދިން ޙަމަލާއާ ގުޅިގެން ހައްޔަރުގައި ތިބި މީހުން އިއުތިރާފް އެއްބަސްވުން ހަދަން ހުށައަޅައިފައިވާ ކަމަށް ޕްރޮސިކިއުޓަރ ޖެނެރަލް ހުސައިން ޝަމީމް ވިދާޅުވެއްޖެއެވެ.\nމޯލްޑިވްސް ޕޮލިސް ސާވިސްއާއި ޕްރޮސެކިއުޓަރު ޖެނެރަލްގެ އޮފީސް ގުޅިގެން މިހާރު ކުރިޔަށް ގެންދާ ނޫސްވެރިންގެ ބައްދަލްވުމުގައި ޕްރޮސެކިއުޓަރ ޖެނެރަލް ހުސެން ޝަމީމް ވިދާޅުވީ، ރައީސް މުހައްމަދު ނަޝީދު އަވަހާރަކޮށްލަން ދިން ހަމަލާއާއި ގުޅިގެން ހައްޔަރު ކޮށްފައިވާ ބައެއް މީހުން ދައުލަތާއިއެކު އިއުތިރާފުގެ އެއްބަސްވުން ހަދަން ހުށަހަޅާފައިވާ ކަމަށެވެ. ނަމަވެސް އެކަމާއިމެދު އަދި ވަކިގޮތެއް ނިންމާފައިނުވާ ކަމަށް ޝަމީމް ވިދާޅުވިއެވެ.\nޝަމީމް މިރޭ ވިދާޅުވީ، މިހާރު ދައުވާ އުފުލާފައިވާ މީހުންގެ މައްސަލަތަކުގައި އޮގަސްޓް ހަތަރެއްގެ ކުރިން ލިޔުންތައް ކޯޓަށް ހުށަހަޅަން ޖެހޭކަމަށެވެ. އަދި މިމީހުންގެ މައްސަލަތަކުގައި 30 ދުވަހުގެ ތެރޭގައި އިބްތިދާއީ އަޑުއެހުން ފަށަން ޖެހޭ ކަމަށާއި، ތިންމަސް ދުވަހުގެ ތެރޭގައި ޝަރީއަތް ނިމި ކޮޅެއްގައި ޖެހޭނެ ކަމަށް އުންމީދު ކުރައްވާކަމަށް ޕީޖީ ވިދާޅުވިއެވެ. ޝަމީމް ވިދާޅުވީ އިއުތިރާފްގެ އެއްބަސްވުން ދިރާސާކުރުމަށް ފަހު، ދެން އޮންނަ ނޫސްވެރިންގެ ބައްދަލުވުމެއްގައި ހިއްސާ ކުރާނެކަމަށެވެ.\nރައީސް ނަޝީދަށް ދިން ހަމަލާ ރޭވުމުގައި އިސްކޮށް ހަރަކާތްތެރިވި މީހުން ހިމެނޭ ގޮތަށް ފުލުހުން މިރޭ ވަނަވަރު އާންމުކޮށްފައިވަނީ ނ. މަނަދޫ ނޫރީގެ އަލީ ހައިޝަމް، ކ. މާލެ ކުދެހިގެ އިސްހާގު، ގއ. ވިލިނގިލި ހުދުރުވާގެ ފަހުމީ އަލީ، އއ. މާޅޮސް އަސަރީގެ މުހައްމަދު ނާޒިމް، ހއ. މުޅަދޫ ބަހާރުގެ އަބްދުﷲ އަލި މަނިކު، ހއ. ހޯރަފުށި އަލަނާސިގެ މުހައްމަދު ތަސްލީމް ކަމަށެވެ.\nމި ޙަމަލާގެ ތުހުމަތުގައި މިހާރު ދަޢުވާ ކުރުމަށް ފޮނުވާފައިވާ އަދުހަމް އަހުމަދު ރަޝީދަކީ ހަމަލާ ދިނުމަށްޓަކައި އަތަމާ ޕެލަސްގެ ގޯޅިތެރޭ ހުރެގެން ބޮން ގޮއްވާލި މީހާ ކަމަށެވެ. އަދި އަދުހަމް ހުރީ ޖާނު ގޮއްވާލައިގެން ނަމަވެސް އެ ހަމަލާ ދޭން ތައްޔާރަށް ކަމަށް ފުލުހުން ވަނީ ބުނެފައެވެ.\nތަހުމީން އަހްމަދަކީ ހަމަލާ ދިނުމަށް ބޭނުންކުރި ސައިކަލްގެ ވެރި ފަރާތެވެ. އޭނާ ވަނީ ސައިކަލްގައި ބޮން ހަރުކުރުމަށް ވެސް އެހީތެރިވެދީފައެވެ. އަދި މި ހަމަލާ ދިނުމުގައި އިސް ދައުރެއް އޭނާ އަދާކޮށްފައިވާކަން ތަހުގީގަށް ސާބިތުވާ ކަމަށްވެސް ސީޕީ ވިދާޅުވިއެވެ.\nމުޖާޒް އަހުމަދަކީ ހަމަލާގެ ފަހުން އަދުހަމްގެ ހެދުން ބަދަލުކޮށް ފިލައިގެން މާލޭގައި އުޅުމަށް އެހީތެރިވެދިން މީހާއެވެ. އަދި ލ. ގަން ދުންފިނިއުފާ އަހްމަދު ފާތިހު ވަނީ މުޖާޒު، އަދުހަމް ކައިރިއަށް ގެންގޮސް ދިނުމުގައި އެހީތެރިވެދީފަައެވެ.


Dhivehinves dhiri ulhey NewZealand ge2miskithaka hamalaa dhee gina bayaku maraalaifi | ThePress\nދިވެހިންވެސް ދިރިއުޅޭ ނިއުޒީލެންޑްގެ ދެމިސްކިތަކަށް ހަމަލާ ދީ ގިނަ ބަޔަކު މަރާލައިފި\n15 March 2019, 11:09\nޝައްކު ކުރެވޭ3ފިރިހެނަކާ އަންހެނަކު މިހާރު ވަނީ ހައްޔަރު ކޮށްފައި\nކްރިސްޓްޗާޗްގައި ހުންނަ އަލް ނޫރު މިސްކިތް\nހަތިޔާރު އަޅައިގެން ތިބި ބަޔަކު ނިއުޒީލެންޑްގެ ކްރިސްޓްޗާޗު އަވަށުގައި ހުންނަ ދެ މިސްކިތަަށް ވަދެ އެތައް ބަޔަކު މަރާލައިފިއެވެ. މި އަވަށަކީ ދިވެހިންވެސް ދިރިއުޅޭ އަވަށެކެވެ. މިހާދިސާގައި އެއްވެސް ދިވެއްސަކަށް ގެއްލުމެއް ވީކަމުގެ މައުލޫމަތެއް އަދި ނުލިބެއެވެ.\nދިވެހިރާއްޖޭ ފޮރިން މިނސިްޓްރީން ވަނީ މި ހާދިސާ ކުށްވެރިކޮށްފައެވެ. އަދި ދުނިޔޭގެ އެކި ގައުމުތަކުންނާއި އެކި ފަރާތްތަކުން މިހަމަލާ ދަނީ ކުށްވެރި ކުރަމުންނެވެ.\nނިއުޒީލެންޑުގެ ރަސްމީ ފަރާތްތަކުން ބުނެފައިވާގޮތުގައި ކްރިސްޓްޗާޗުގެ އަލް ނޫރު މިސްކިތަށް ހަމަލާ ދިން އިރު އެތަނުގައި ގިނަ ބަޔަކު ތިއްބެވެ.\nމިހާދިސާގައި މަރުވެފައިވަނީ ކިހާ މީހުނެއް ކަމެއް އަދި ނޭނގެއެވެ.\nބަޑި ޖަހަން ފެށުމުން ގިނަ ބަޔަކު ވަނީ ސަލާމަތް ވުމަށް މަސައްކަތް ކޮށްފައެވެ. އޭގެ ތެރޭގައި ބަންގްލަދޭޝްގެ ކްރިކެޓް ޓީމެއްވެސް ހިމެނެއެވެ. ބަންގްލާދޭޝްގެ މީހަކު ވަނީ އެގައުމުގެ ޓީމު ހަރަކާތްތެރިވާ ވީޑިއޯ ފްޓޭޖެއްވެސް އާންމު ކޮށްފައެވެ.\nބޭރުގެ ހަބަރު ފަތުރާ އިދާރާތާކުން ބުނާ ގޮތުގައި ހަމަލާ ދިން މީހުން ވަނީ "މުސްލިމުންނާ ދެކޮޅު އަދި ރަށްވެހި ވުމާ ދެކޮޅު" ޝިއާރުގެ ހިމަނައިގެން 87 ސޮފްހާގެ މެނިފެންސްޓޯއެއް އާންމު ކޮށްފައެވެ.\nމިހަމާލާ ދިން މީހުން ލައިވް ސްޓްރީމް ކޮށްފައި ވާ ވީޑިއޯއެއްގެ ސްކްރީންޝޮޓެއް އެސްބީއެސް ނިއުސްގައި އާންމުކޮށްފައި ވެއެވެ. އެ ޝޮޓުންފ ފެންނަ ގޮތުގައި ބަޑި ހިފައިގެން ހުންނަ މީހާ މިސްކިތާ ދިމާއަށް ބަޑި އަމާޒުކޮށްގެން ހުރެއެވެ.\nކްރިސްޓްޗާޗްގައި ހުންނަ އަލް ނޫރު މިސްކިތާއި ލިންވްޑް މިސްކިތް ދައްކައިދޭ ޗާޓެއް\nޕޮލިސް ކޮމިޝަނާ މައިކް ބުޝް ވިދާޅުވީ ހަމަލާއާ ގުޅިގެން4މީހުން ހައްޔަރު ކޮށްފައި ވީ ނަމަވެސް އަދި މަޝްރަހު އަމާންވީ ކަމަށް ނުބައްލަވާ ކަމަށެވެ. އަދި މިއާއެކު ގިނަ މިސްކިތްތަކަކާ، ސްކޫލުތަކެއްވެސް ވަނީ ބަންދުކޮށްފައެވެ.


08 އޯގަސްޓް 2018 - 07:339comments\n"މަންމަ ލޯބިވާ ނަމަ ފޯނު ނަންބަރު ބަދަލުކޮށްފަ ނާންގައެއް ނުހުންނާނެ،" ޝާޒްލީ އިށީނުމުން ޖިނާ ބުންޏެވެ. "ޝާޒްލީއަކީ މިހާރު އެ ވަރު ވިސްނޭ ވަރުގެ ބޮޑު ކުއްޖެއް. މަންމަ ހިތްހަމަޖެހޭ ގޮތަކަށް އުޅެން މަންމަ ދޫކޮށްލާ! ހުރިހާ ކުދިންގެ ނަންބަރު ވެސް މަންމައަށް އެނގޭނެ. އޭނަ މި ގެއަށް ވަނުން މަނައެއް ނުވާނެ. ކީކޭ ބުނަނީ؟"\nޝާޒްލީ ބޯޖަހައިލިއެވެ. ހިތި ޙަޤީޤަތް ގަބޫލުކުރިއެވެ. އެއީ މަންމަގެ ހިތުގައި ދަރިންނަށް ލޯބި ނެތްކަމެވެ.\nޖެހިގެން އައި ދުވަހެވެ. ޒޫނާ ހެދުންތައް ފަތްޖަހައިފައި ފޮށްޓަށް އެޅިއިރު ކޮޓަރީގައި ގާދިރާއި، ސަކީނާ ވެސް ތިއްބެވެ. ޒޫނާއާއި ގާދިރުގެ މޫނުމަތިން ފެންނަނީ އުފާވެރިކަމެވެ. ނުތަނަވަސްވެފައި ހުރީ ސަކީނާއެވެ.\n"މަންމައަށް ހީވަނީ ދަރިފުޅު ހުންނަންވީ މި ގޭގަހެން،" ސަކީނާ ބުންޏެވެ. "މަންމަގެ ހިތަށް ފިނިކަން ލިބޭނީ މަންމައަށް ފެންނަ ހިސާބުގަ ހުރިއްޔާ. ނޫންތަ ގާދިރު؟"\nދެމަފިރިން ނިންމާނިންމުމުގެ ތެރެއަށް އެހެން މީހުން ވަނުމަކީ ގާދިރު ތާއީދުކުރާކަމެއް ނޫނެވެ. އެއިން ރަނގަޅު ނަތީޖާއެއް ނުކުންނާނެކަމެއް ވެސް ނޫނެވެ. ޚުދު ގާދިރު ވެސް އެދެނީ ޒޫނާ ގޭގައި ހުރުމެވެ. ގާދިރުގެ ނަޒަރުގައި ޒޫނާއަށް އެންމެ ރައްކާތެރި ތަނަކީ ޒޫނާގެ ގެއެވެ. ޒޫނާއަށް ޓަކައި ގެއަށް ކިތަންމެ ކަމެއް ކުރެވިއްޖެއެވެ. އެ ކަންކަމުގައި ގާދިރު ޢަމަލީގޮތުން ބައިވެރިވެގެންނެވެ. އެހެންނަމަވެސް ޒޫނާގެ ނިންމުމަށް ގާދިރު ތާއިދުކުރާނެއެވެ.\n"އަހަންނަށް ފެންނަނީ އެ މަންޖެ ބޭނުންވާ ގޮތަކަށް އެ ކަން ނިންމާލަން،" ގާދިރު ޖަވާބުގައި ބުންޏެވެ. "އެ ގޭގަ އަޒީޒާޔާ، ކުރީ ބަނޑުގެ ތިން ބޭން ވެސް ތިބޭނެ. އެ އެންމެން ވެސް ޒޫނާ ދެކެ ވަރަށް ލޯބިވޭ. އަޒީޒާ ބުނި ޒޫނާ ގެންނަން އެންމެ ބޮޑަށް ކިޔަނީ ވެސް އެ ކުދިންނޭ. ދެން ހުރީ ޖިނާ. އެއީ ވަރަށް ހަރުދަނާ މީހެއް."\n"ވަރަށް،" ސަމާސައިގެ ރާގެއްގައި ޒޫނާ ބުންޏެވެ. "އެއީ ފައްކާ ކާޓޫނެއް."\n"އަހަންނަށް އެންމެ ރައްކާތެރީ މި ގެ،" ސަކީނާގެ ވިސްނުން ތަފާތެވެ. "ދަރިފުޅު އަދިވެސް ވިސްނާލާ!"\nމަންމަޔާ ދެކޮޅަށް އެއްޗެއް ބުނާކަށް ޒޫނާއަކަށް ފަސޭހައެއް ނޫނެވެ. ކިރިޔާ ނޭވާލެވޭ ވަރަށް ދުނިޔެ ދަތިވިއިރު ވެސް، ކަނޑަކަށް ވުރެ ހިތާމަތައް ފުންވިއިރު ވެސް ސާބިތުވެހުރީ މަންމައެވެ. އަނެއްކޮޅުން ޖިނާގެ ނިންމުމާ ދެކޮޅުހެދުމަކީ ވެސް ޒޫނާއަށް އުނދަގޫކަމެކެވެ. ޒޫނާގެ ހަޔާތަށް އުފާވެރިކަން ގެނެސްދޭން ރެޔާއިދުވާލު ޖިނާ މަސައްކަތްކުރިއެވެ. އަމިއްލަ ދިރިއުޅުން އޮޔާދިޔައިރު ވެސް ވެހެވެ.\n"މި ގެ ވެސް ގޯހެއް ނޫނޭ. އެކަމަކު.." ޒޫނާއަށް ބުނެވުނީ އެ ހިސާބަށެވެ.\nދޮރުގައި ޓަކިޖަހައިލި އަޑު އިވުނެވެ.\n"އައްސަލާމް އަލައިކުމް!" އަޒީޒާ ސަލާން ގޮވައިލިއެވެ.\n"އެ އައީ ބަލާ،" ސަލާން ބަލައިގެންފައި މަޑުމަޑުން ސަކީނާ ބުންޏެވެ. "ގާދިރު ގޮސް އެ މީހުން ބައިތިއްބަބަލަ!"\nގާދިރު ކޮޓަރިން ނުކުތެވެ. ދޮރުމަތީގައި ތިބީ އަޒީޒާއާއި ޝާޒްލީއެވެ. އެ މީހުންގެ މޫނުމަތިން ފެންނަނީ އުފާވެރިކަމެވެ. އެ ފަދަ ބަޔަކު އުޅޭ ގެއެއްގައި ޒޫނާއަށް ހިތްދަތިކަމެއް ލިބޭނެހެނެއް ގާދިރަކަށް ހިއެއްނުވެއެވެ.\n"ޒޫނާ ތައްޔާރުވަނީ!" ގާދިރު ބުންޏެވެ. "އިށީނދޭ އިށީނދޭ! ކޮބާ ޖިނާ؟"\n"އަޅުގަނޑު ބުނިން ބައްޕަ ހުންނާށޭ ގޭގަ،" ހިނިއައިސްފައި ޝާޒްލީ ބުންޏެވެ. "އެ ވަރުން ވެސް ކާރުގަ މި ކޮޅަށް އައި. ރަސްމީކޮށް ނޫންތޯ މި ކަން އޮންނަންޖެހޭނީ."\nހިނިތުންވުމަކުން ގާދިރު ޖަވާބުދިނެވެ. ޖިނާ އިނީ ކާރުގެ ފަހަތު ސީޓުގައެވެ. ކެތްތެރިކަމާއިއެކު ޒޫނާ ފެންނާނެ ވަގުތަކަށް ބަލަބަލައެވެ. ޒޫނާގެ ގޭގެ ދޮރުގައި ޒާތެއްގެ ރެދަނެއްލައިފައި ހުރި ކަހަލައެވެ. ދުވާލުގެ އަލީގައި ވެސް ދޮރު ހުރީ ދިއްލިފައެވެ. އެ ވަރުން ވެސް، ޒޫނާ ބަލާ އެތެރެއަށް ވަންނަން "ޖިނާ" އުޅުނެވެ. ނަސީބަކުން ޝާޒްލީ އެ ކަން މަނާކުރީއެވެ. ގޭގެ ދޮރުކަންޏަށް ޖަހައިފައި ހުރި މޮހޮރުން ދިޔާ އަލިފާން ކަހަލަ އެއްޗެއް ތިރިޔަށް ފައިބައިފައި ހުއްޓެވެ. ކަޅިޖަހައި ނުލައި އެއަށް ބަލަހައްޓައިގެން ޖިނާ އިނެވެ. އިރުކޮޅަކުން ގާދިރު ނުކުތެވެ. ކާރުގެ ޑިކީއަށް ފޮށި އެރުވިއެވެ. ޒޫނާ ގޮވައިގެން ޝާޒްލީއާއި އަޒީޒާ ނުކުތެވެ. ސަކީނާ ހުރީ ދޮރުމަތީގައެވެ. ކާރުގެ ފަހަތު ދޮރު ހުޅުވުމުން ޝާޒްލީ ފުރަތަމަ އެރުމަށް ޒޫނާ އެދުނެވެ. ޝާޒްލީ އެދުނީ ޒޫނާ އެރުމަށެވެ. އަދި ޝާޒްލީ ދުވެފައި އަނެއް ފަރާތަށް ދިޔައެވެ.\n"ޑެޑީ އެތެރެއަށް ޖެހޭ!" ޝާޒްލީ އެދުނެވެ.\nޖިނާ އެތެރެއަށް ޖެހުނެވެ. ޝާޒްލީ އިށީނދެފައި ދޮރު ލެއްޕިއެވެ. ޒޫނާ ވެސް އިށީނެވެ. ކާރު ދުއްވައިލިއެވެ.\n"ވަކި ތަނެއްގަތަ ޝާޒްލީ އިށީންނަނީ؟" ޒޫނާ ހިނިތުންވެލައިފައި އެހިއެވެ.\n"އަސްތާ!" އަޒީޒާ ބުންޏެވެ. "ބައްޕަގެ ކަނާއަތްފަރާތުގަ އަބަދުވެސް އިންނަންވާނީ އޭނަ. ކުޑައިރުއްސުރެ ވެސް އެ ކަމާ ހަނގުރާމަކުރާނެ."\n"ކޮންމެ މީހަކު ވެސް އެ މީހެއްގެ ރައިޓްސްއަށް ޖެހޭނެ ފައިޓްކުރަން ދޯ ޑެޑީ!" ޝާޒްލީ ބުނެލިއެވެ.\n"ތީ އަބަދުވެސް އަހަރެން ބުނާ ވާހަކައަކީ،" ޖަވާބުގައި ޖިނާ ބުންޏެވެ. "ކޮންމެ މީހަކު ވެސް މަސައްކަތްކުރަން ޖެހޭނީ އެ މީހެއްގެ ޙައްޤު ހޯދަން. އެ ވަރިހަމަ ދޫންޏަކަސް، ޖަނަވާރަކަސް. ކޮންމެހެން އިންސާނަކަށް ވާކަށް މަޖުބޫރެއް ނޫން."\nގޭގައި "ޖިނާ" ދިރިއުޅެން ފެށުމާއެކު ބައެއް ކަންކަން ބަދަލުވިއެވެ. ޖިނާ އަދާކުރި ވަޒީފާ ދޫކޮށްލިއެވެ. ގޭގައި ކުދިންނަށް ޓިއުޝަންދޭން ފެށިއެވެ. ދުވާލުގެ ވަގުތު ގެއިން ބޭރަކަށް ނުނިކުމެވެ. މަދު ފަހަރަކު މެނުވީއެވެ. ގެޔަކުން އެއްވެސް އެއްޗެއް ނުކައެވެ. އެ ފަދަ ކަންކަމާ ސުވާލުތައް ކުރިމަތިކުރުމުން ޖިނާ ދެއްކީ މޮޅު ބަހަނާއެކެވެ. ޒޫނާޔާ ކައިވެނިކުރެވިއްޖެ ނަމަ ރޯދަހިފަން ޖިނާ ވަނީ ނަދުރުބުނެފައެވެ. އެއްބަޔަކު އެއީ ލޯބީގެ ޤުރުބާނީއެއް ކަމުގައި ދުށްޓެވެ. އެކަމަކު ޒޫނާއަށް ލިބުނީ ހައިރާންކަމެކެވެ. ޖިނާއަކީ ޒޫނާ ދެކެ އެ ފަދަ ލޯތްބެއްވި މީހެއް ހެއްޔެވެ؟ ޖިނާ ވަޒީފާ ދޫކޮށްލީ "ޖިނާގެ" މާޒީ ތަކުރާރުވިޔަ ނުދިނުމަށް ޓަކައެވެ. އަނބިމީހާއަށް ވަގުތުދިނުމަށް ޓަކައެވެ. އެކަމަކު ދުވާލު ހަތަރުދަމު އޮންނަނީ ޓިއުޝަންދިނުމެވެ. ރޭގަނޑުގެ އެންމެ ފަހު ކިލާސް ނިންމައިލަނީ ނުވައެއްޖަހާއިރުއެވެ. އަޒީޒާއަކަށް ތަފާތެއް ފާހަގައެއް ނުކުރެވެއެވެ. އެކަމަކު ވަގުތެއް ލިބިއްޖެއްޔާ ޖިނާ އައިސް އިންނަނީ ޒޫނާ ގާތުގައެވެ. ނުވައެއްގެ ފަހުން ޒޫނާއާ އެކުގައި ބޭރަށް ގޮސް، ގިނަ ވަގުތު ބޭރުގައި ހޭދަކުރުމަކީ ޖިނާގެ އާދައެކެވެ. އާންމުކޮށް ޖިނާ އިންނަހިތްވަނީ މޫދު ފެންނަ ހިސާބެއްގައެވެ. ޒޫނާ ފަދައިން ޖިނާ ވެސް ހަނދުވަރު ބަލަން ލޯބިކުރެއެވެ. ހަނދުވަރުތެރޭގައި އިންނަހިތް ވެއެވެ.\nރޭތަކުގެ ތެރެއިން ރެޔެކެވެ. ޒޫނާއާއި ޖިނާ ތިބީ ރައްޓެއްސެއްގެ ގޭގެ ހާމަފެންޑާގައެވެ. އެއީ އަށްބުރީގެ އިމާރާތެކެވެ. ހާމަފެންޑާގެ ބޮޑު ބައި އޮންނަނީ ހިޔާނުކޮށެވެ. ކޮފީއަށް އިންސާފުކުރަމުން ގެންދިޔައިރު ޖިނާ ކޮފީއެއް ނުބޮއެވެ. ވާހަކައެއް ވެސް ނުދައްކައެވެ. އެހެންތިއްބާ ޒޫނާގެ އެކުވެރިޔާއަށް ފޯނެއްއައެވެ. ފޯނުން ވާހަކަދައްކަމުން އޭނަ ފޭބީ ތިރިޔަށެވެ. ޒޫނާއާއި ޖިނާ އެކަނިވިއެވެ. ދެ މީހުން ވެސް ތިބީ ޖޯލީގައި އޮށޯވެލައިގެންނެވެ. ހަމަހިމޭން ޖައްވަށް ބަލަހައްޓައިގެންނެވެ. ކުއްލިއަކަށް ގިނިހިލައެއް ދިޔައެވެ.\n"ޝޫޓިންސްޓަރ ފެނުނީމަ އަހަރެން ހާދަ އުފާވެޔޭ!" މައްޗަށް ބަލަހައްޓައިގެން އޮވެ ޒޫނާ ބުންޏެވެ.\n"އެއީ ކީއްވެ އުފާވަނީ؟" ޖިނާ ސުވާލުކުރިއެވެ. "ޒޫނާއަށް އެނގޭތަ އެއީ ކޯޗެއްކަން؟ އެއީ އަލިފާނުން ދޮންކޮށްފައޮތް ހިލަގަނޑެއް. އެއީ ދެން މާ ރީތިއެއްޗެއް؟"\n"މާ އަލިގަދަކޮށް އެ ފެންނަނީ ކޮންތަނެއް؟" ޒޫނާ ދެއްކީ މުޅީން އެހެން ވާހަކައެކެވެ.\n"އެ ތަނަށް އަހަރެން ކިޔަނީ ޒަލްޒާލް!" ޖިނާ އިނގިލިން އިޝާރާތްކޮށްލައިފައި ބުންޏެވެ. "އެއީ ޒަލްދާނުން ދިރިއުޅޭ ތަން. ޒަލްދާނުންނަކީ ރަޙުމްކުޑަ، ވަރަށް ހަލުވި، އިސްކޮޅުން ވަރަށް ކުދި ބައެއް. ހަނގުރާމައިގެ ހެވިކަމަށް ވުރެ ޒަލްދާނުން ކުޅަދާނަވާނީ އުކުޅުތަކަށް. ރޭވުންތެރިކަމަށް."\nޒޫނާ ގާތަށް އައީ ލާނެތް ހިންޏެކެވެ.\n"އެހެންތަ؟" ޒޫނާ ބުންޏެވެ. "އެމެރިކާ މީހުންނަށް ވުރެ ވެސް މަގޭ ޖިނާ މިހާރު މާ މޮޅޭ ދޯ! ޖިނާ އެންމެ ފަހުން ތިޔަ ޒަލްނާދަކަށް ދިޔައީ ކޮންއިރަކު؟"\nޒޫނާއަށް ނަން ކިޔުނީ ނުބައިކޮށެވެ.\n"އެ ތަނަށް ކިޔާނީ ޒަލްޒާލް!" ޖިނާ ރަނގަޅުކޮށްދިނެވެ. "އެ ތަނުގަ އުޅޭ މީހުންނަށް ކިޔަނީ ޒަލްދާނުން. ރޭގަ ވެސް އެ ތަނަށް ދިޔައިން. ޒޫނާ ބޭނުންތަ ބަލައިލަން ދާން. ގެންގޮސްދީފާނަމޭ! ހާދަހާ ހިތްގައިމު ދުނިޔެއެކޭ އެއީ. ހިނގާ ދަމާ. ޒޫނާ ނުޖެހޭނެ އެއްވެސްކަމަކާ ވިސްނާކަށް. ބިރުންއުޅޭކަށް ވެސް ނުޖެހޭނެ. އެކަކަށް އެއްކަމެއް ވެސް ނުކުރެވޭނެ."\nޒޫނާ ހޭން ފެށިއެވެ.\n"އެކަކަށް އެއްކަމެއް ވެސް ނުކުރެވޭނެ،" މަޑުމަޑުން ޒޫނާ ބުންޏެވެ. "ޖިނާ ދައްކާ ވާހަކަތައް މޮޅުކަމުން ހަމަ ހިނިއައީ. އަހަރެން ނޫޅެން ދާކަށް."\nޙަޤީޤަތުގައި ޒޫނާ ހަނދާންވީ ޖިންނިމަތިންނެވެ. ޖިންނިގެ ދުނިޔެއަށް ދާން ޒޫނާއަށް ކުރިން ދަޢުވަތުލިބުނެވެ. ޖިންނި ދެއްކި ވާހަކަތައް ޒޫނާ ހަނދާންހުއްޓެވެ.\n"މިހާރު ވެސް އަހަންނާ އެއްކޮށް ހިނގާބަލަ!" ފޫހި ރާގެއްގައި އެ ފަހަރު ޖިނާ ބުންޏެވެ. "އެކަކަށް އެއްކަމެއް ވެސް ކުރާކަށް ނުކެރޭނެ. ބޭނުންތަ އެއްވެސް އިންސާނަކަށް ޒޫނާއާ ގާތް ނުވެވޭ ގޮތް ހަދަން؟ އަނިޔާއެއް ނުކުރެވޭ ގޮތް ހަދަން؟"\nޒޫނާ ވިސްނަން އޮތީއެވެ. ޖިނާ އޮތީ ވައްކަޅިން ޒޫނާއަށް ބަލަހައްޓައިގެންނެވެ. ޒޫނާގެ ހިތުގައި އެނބުރެނީ ކޮން އޮއިވަރެއްކަން ޖިނާއަށް އެނގެއެވެ.\nދުވަހެއްގެ މެންދުރުގެ ވަގުތެވެ. އަޒީޒާ ނަމާދުކޮށް ނިމުނުތަނާ ސުހެއިލު ވަނެވެ.\n"އަހަރެން މިއައީ މާމަޔާ ވާހަކައެއްދައްކަން ވެގެން،" ސުހެއިލު އައިސް އެނދުގައި އިށީނދެފައި ބުންޏެވެ. "މިއަދު ދިމާވި އަނެއް މާމަޔާ. މާމަ އެހީ މަންމަ ގުޅިހޯ! މަ ބުނިން އެކަކަށް ވެސް ނުގުޅައޭ. މާމަ ބުނީ މަމާޔަކަށް ވެސް ކާފަޔަކަށް ވެސް ނުގުޅަޔޯ! ދެޓްސް ވިއަޑް! މަންމަ ވީތަނެއް ނޭނގެ. އެއްވެސް މީހަކަށް މަންމައެއް ނުގުޅާ! ދެން އެހެންވިއްޔާ ވެއާ އިޒް ޝީ؟"\nކޮޓަރީގައި އެ ވާހަކަދައްކަން ތިއްބައި ޝާޒްލީ ވަނެވެ. އެ ވާހަކައިގައި ބައިވެރިވިއެވެ.


Paraguay in varugadha Chile balikoffi\nޕެރަގުއާއީން ވަރުގަދަ ޗިލީ ބަލިކޮށްފި\nޕެރެގުއާއީ އާއި ޗިލީ ބައްދަލުކުރި މެޗުގެ ތެރެއިން: މެޗުން މޮޅުންވީ ޕެރަގުއާއީ\nކޮޕާ އެމެރިކާ 2021 ގައި ރޭ ފަތިހު ކުޅުނު މެޗުން ޕެރެގުއާއީން ވަރުގަދަ ޗިލީ ބަލި ކޮށްފި އެވެ.\nބްރެޒިލްގެ މާނޭ ގަރިންކާ ސްޓޭޑިއަމްގައި ކުޅުނު މެޗު ޕެރެގުއާއީ ކާމިޔާބު ކުރީ 2-0 ގެ ނަތީޖާ އަކުންނެވެ. މެޗުން ބަލިވި ނަމަވެސް މި މެޗުގައި ގިނައިރު ބޯޅަ ހިފަހައްޓައިގެން މޮޅަށް ކުޅުނީ ޗިލީ ޓީމުންނެވެ. އަދި ޕެރެގުއާއީން ކުޅެފައި ވަނީ ކައުންޓާ އެޓޭކުގަ އެވެ.\nމެޗުގެ 33 ވަނަ މިނެޓުގައި ޕެރެގުއާއީއަށް ލީޑު ނަގައި ދިނީ މިގުއެލް އަލްމިރަން ނަގައިދިން ކޯނަރަކުން ބްރެއަން ސަމުޑިއޯ އެވެ. މަތިމަތިން އައި މި ކޯނަރު ސަމުޑިއޯ ބޮލުން ޖަހައި ގޯލުގެ މަތީކަނަށް ފޮނުވާލި އިރު، ޗިލީގެ ކީޕަރު ހުރީ ހުއްޓުން އަރާފަ އެވެ. ފުރަތަމަ ހާފު ނިމުނީ އިތުރު ލަނޑެއް ނުޖެހި އެވެ.\nއަލްމިރަން ނަގައިދިން އެހެން ކޯނަރެއް ގޯލުގެ ތެރެއަށް ފޮނުވާ ލުމަށް ކާލޮސް ގޮންޒަލެޒް އަށް ލިބުނެވެ. ނަމަވެސް ގޮންޒަލެޒް ބޮލުން ފޮނުވާލި ބާރު ހަމަލާ ދިޔައީ ގޯލުގެ ކަނާތު ފަޅިން ބޭރަށެވެ.\nމެޗުގެ ދެވަނަ ހާފު ފެށިތާ މާ ގިނައިރެއް ނުވަނީސް ޕެރެގުއާއީން ލީޑު އިތުރަށް ފުޅާ ކުރަން ފުރުސަތު ލިބުނީ ގޮންޒަލެޒް ހޯދައިދިން ޕެނަލްޓީ އަކުންނެވެ. ލިބުނު ޕެނަލްޓީން ގޯލު ޖަހައި މެޗުގެ 58 ވަނަ މިނެޓުގައި ޕެރެގުއާއީއަށް ލީޑު ފުޅާ ކޮށްދިނީ އަލްމިރަން އެވެ.\nއޭގެ ފަހުން ޕެރެގުއާއިގެ ޑިފެންޑަރެއްގެ އަތުގައި ބޯޅަ ޖެހުނު ކަމަށް ބަލައި ޗިލީން ވަނީ ޕެނަލްޓީއަކަށް އެޕީލް ކޮށްފަ އެވެ. ނަމަވެސް ވީއޭއާރު ބެލުމަށް ފަހު ރެފްރީ ނިންމީ އެއީ ޕެނަލްޓީއެއް ނޫން ކަމަށެވެ. މި މެޗުގައި ޗިލީއަށް ގޯލު ޖަހާނެ ރަނގަޅު ފުރުސަތެއް ތަނަވަސް ކުރެވިފައެއް ނުވެ އެވެ.\nކޮޕަ އެމެރިކާ ގްރޫޕް އޭގައި ރޭ ކުޅުނު ދެވަނަ މެޗު ކާމިޔާބު ކުރީ އުރުގުއޭ އިންނެވެ. ބޮލީވިއާ އާއި ބައްދަލު ކުރި މެޗު އުރުގުއޭއިން ކާމިޔާބު ކުރީ ވެސް 2-0 ގެ ނަތީޖާ އަކުންނެވެ. މި މެޗުގެ ފުރަތަމަ ގޯލަކީ ބޮލީވިއާގެ ޑިފެންޑަރު ހައިރޯ ކިންޓެރަސް އަތުން ބައިކޮޅަށް ވަތް ލަނޑެކެވެ. އުރުގުއޭއަށް ލީޑު ފުޅާ ކޮށްދިނީ މެޗުގެ 79 ވަނަ މިނެޓުގައި މެންޗެސްޓާ ޔުނައިޓެޑްގެ ތަރި އެޑިސަން ކަވާނީ އެވެ. މި ލަނޑަކީ ބަދަލު ކުޅުންތެރިއެއްގެ ގޮތުގައި ކުޅެން ނިކުތް ޓޮރެސް ދިން ތުރޫ ބޯޅައެއް ބޯލުގެ ފަހަތު ދާގަނޑަށް ފޮނުވާލައިގެން ކާމިޔާބު ކުރި ލަނޑެކެވެ. މީގެ އިތުރުން ވެސް ގޯލު ޖެހުމަށް އޭނާއަށް ރަނގަޅު ފުރުސަތު ތަކެއް ލިބުނެވެ.\nމި މެޗުގައި ގޯލު ޖެހުމަށް ބޮލީވިއާއަށް ރަނގަޅު ފުރުސަތު ތަކެއް ލިބުނެވެ. ނަމަވެސް އެމީހުންނަށް ވަނީ އެ ފުރުސަތު ތަކުގެ ބޭނުން އެންމެ ރަނގަޅު ގޮތުގައި ނުހިފި ބޭކާރު ވެފަ އެވެ.\nގްރޫޕް އޭގެ މި ނަތީޖާ ތަކާއި އެކު ބޮލީވިއާ ވަނީ މުބާރާތުން ކަޓާފަ އެވެ. އެހެން ކަމުން ގްރޫޕްގެ ބާކީ ހަތަރު ޓީމު ވަނީ ކުއާޓާ ފައިނަލްގެ ޖާގަ ކަށަވަރު ކޮށްފަ އެވެ.\nމިހާރު ގްރޫޕްގެ އެއް ވަނައިގައި އާޖެންޓީނާ އޮތީ ހަތް ޕޮއިންޓު ލިބިގެންނެވެ. ރޭގެ މެޗުން މޮޅުވެ ހަ ޕޮއިންޓާއެކު ޕެރެގުއާއީ ވަނީ ގްރޫޕްގެ ދެވަނަ އަށް ޖެހިލާފަ އެވެ. ފަސް ޕޮއިންޓާއެކު ތިން ވަނައިގައި އޮތީ ޗިލީ އެވެ. އަދި ހަތަރު ޕޮއިންޓާއެކު ހަތަރު ވަނައިގައި އުރުގުއޭ އޮތް އިރު، ބޮލީވިއާ އޮތީ ޕޮއިންޓެއް ނުލިބި ގްރޫޕްގެ ފުލުގަ އެވެ.


ސީޝެލްސްގެ އެންމެ ބޮޑު ސަގާފީ ހަރަކާތުގައި ރާއްޖެ ތަމްސީލްކުރަން ބިދަބިން – Haftha\nSun, 29 March, 2020, 1:24 pm\nސީޝެލްސްގެ އެންމެ ބޮޑު ސަގާފީ ހަރަކާތުގައި ރާއްޖެ ތަމްސީލްކުރަން ބިދަބިން\nސީޝެލްސްގައި ބާއްވާ އެގައުމުގެ އެންމެ ބޮޑު އަދި އެންމެ މުހިންމު ސަގާފީ ހަރަކާތް، “ކްރިއޯލް ފެސްޓިވަލް” ގައި ރާއްޖެ ތަމްސީލް ކުރުމަށް ބޮޑުބެރުގައި ރާއްޖޭގައި ނަން މަޝްހޫރު ބިދަބިން ބޮޑުބެރު ގުރޫޕް ސީޝެލްސްއަށް ފުރައިފިއެވެ.\nމިމަހުގެ 25 އިން 31 އަށް ސީޝެލްސްގެ މަހެ އައިލެންޑްސްގައި ބާއްވާ ކްރިއޯލް ފެސްޓިވަލަކީ ކްރިއޯލްގެ ސަގާފަތާއި އާދަކާދަތައް ދިރިވުމަށް ސީޝެލްސްގެ ސަގާފީ ކަލަންޑަރުގައި ހިމެނޭ އެންމެ މުހިންމު ހަރަކާތެވެ.\nމީގެ 33 އަހަރު ކުރިން، ކޮންމެ އަހަރަކު ބާއްވަމުން އަންނަ މި ހަރަކާތުގައި ކްރިއޯލްގެ އާޓިސްޓުންގެ އިތުރުން ދުނިޔޭގެ އެކިކަންކޮޅުތަކުގެ ސަގާފީ ހަރަކާތްތައް ދައްކާލާނެއެވެ.\nމި ފެސްޓިވަލުގައި ރާއްޖެ ތަމްސީލް ކުރުމަށް ބިދަބިންގެ 12 މެމްބަރުންގެ ޓީމެއް ސީޝެލްސްއަށް ފުރީ އިއްޔެއެވެ. އަދި މިއީ މި ފެސްޓިވަލުގައި ރާއްޖެއިން ބައިވެރިވާ ފުރަތަމަ އަހަރެވެ.\nބިދަބިން ބޮޑުބެރު ގުރޫޕްގެ މެނޭޖިން ޑިރެކްޓަރު މުހައްމަދު އާސިމް (އާއްކޮ) ބުނި ގޮތުގައި، މި ފެސްޓިވަލްގައި ބިދަބިން އިން މުޅިންވެސް ހުށަހަޅާނީ ސަގާފީ އައިޓަމްތަކެވެ. އެގޮތުން ތަފާތު ކޮންސެޕްޓަކަށް ދިވެހިންގެ ސަގާފަތް ސީޝެލްސްގައި ދައްކުވައިދޭނެ ކަމަށް އާއްކޮ ބުންޏެވެ.\nކްރިއޯލް ފެސްޓިވަލްގައި ބައިވެރިވުމުގެ ދައުވަތު ރާއްޖެއަށް ލިބުނީ، ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު މިދިޔަ އޮގަސްޓްމަހު ސީޝެލްސްއަށް ކުރެއްވި ރަސްމީ ދަތުރުފުޅުގެ ތެރެއިންނެވެ.


30 February Akyves Idhikolhu Faraaiy Thakun Nerunu Date Eh : Adhurey - Vaguthu\n30 ފެބްރުއަރީއަކީވެސް އިދިކޮޅު ފަރާތްތަކުން ނެރުނު ޑޭޓެއް - އަދުރޭ\nއިކޮޅު ފަރާތްތަކުން ސަރުކާރު ވައްޓާލާނެ ކަމަށާއި ބޮޑު ދުވަހެއް ކަމަށް ގިނަ ތާރީޚްތަކެއް ނެރުމުންދާ ކަމަށާއި ފެބްރުއަރީ 30 އަކީވެސް މިބޭފުޅުން ބޮޑު ދުވަހެއް ކަމުގައި ބުނުއްވި ދުވަހެއްކަމަށް ފޮނަދޫ ދާއިރާގެ މެންބަރު އަބްދުލް ރަހީމް އަބްދުއްﷲ (އަދުރޭ) ވިދާޅުވެއްޖެއެވެ.\nއަދުރޭ ވިދާޅުވީ މާދަމާގެ އެއްވުމަކީ ޣައިރު ޤާނޫނީ އެއްވުމެއް ކަމަށާއި ރައްޔަތުންނަށް ހެޔޮއެދޭ ޕާޓީއެއްގެ ހައިސިއްޔަތުން މިއެއްވުމަށް އަތޮޅު ތެރެއިންވެސް އަދި މާލެއިންވެސް އެއްވެސް ބޭފުޅަކު ބައިވެރިވެ ވަޑައިނުގަތުމަށް ގޮވާލާ ކަމަށެވެ.\nޕީޕީއެމް އިން މިއަދު ބޭއްވި ނޫސްވެރިންގެ ބައްދަލުވުމުގައި އަބްދުއްރަހީމް ވިދާޅުވީ ޤައުމުގެ އަމާންކަން ނަގާލުމަށް އިދިކޮޅު ފަރާތްތަކުން މަސައްކަތްތަކެއް ކުރަމުންދާކަމަށާއި ރައްޔިތުންނަށް އޮޅުވާލައިގެން ރައްޔިތުން މަގުމަށްޗަށް ނެރުމަށް މަސައްކަތްތަކެއް ކުރަމުން ގެންދަވާ ކަމަށެވެ.\nމީގެ އިތުރުން މިއަދުގެ ނޫސްވެރިންގެ ބައްދަލު ވުމުގައި އަދުރޭވަނީ ސުޕްރީމް ކޯޓުގައި އެންމެ އިސްކޮށް ތިއްބަވައިގެން އަބްދުﷲ ސައީދާއި އަލީ ހަމީދު ކުރެއްވި ކަންކަމުގެ ސަބަބުން އެ ކޯޓުގެ އަގު ވެއްޓި މީހުން ސުޕްރީމް ކޯޓަށް ކުރަމުން ދިޔަ އިތުބާރު ގެއްލިފައިވާ ކަމަށް ވިދާޅުވެފައެވެ.. އެހެންކަމުން އެ ބޭފުޅުންގެ ސުލޫކީ މައްސަލަތައް ބެއްލެވުމަށް ފަހު އެ ބޭފުޅުން މިހާރުން މިހާރަށް ވަކި ކުރުމަށް ޖޭއެސްސީއަށް ގޮވާލާ ކަމަށެވެ. އެހެން ނޫންނަމަ އަލުން ޝަރުއީދާއިރާއަށް އިތުބާރު ހޯދޭނެ ގޮތެއް ނޯންނާނެ ކަމަށް ވެސް އަދުރޭ ވިދާޅުވި އެވެ.\nމާޗް 1, 2018 17:32\nފެބްރުއަރީ ގައި 30 އާދޭތަ..\nމީކޮން ކަލންޑަރެއްގަ އިންނަ ތާރީޚެއް.\nމާޗް 1, 2018 17:33\nކަލެއަށް ތަ އިނގެނީ ޓިނުވަގު\nމާޗް 1, 2018 17:37\nޢަދުރޭ ބޮޑުވަރު ފެބުރުވަރީ ގައި 30 ނާންނަކަންނުދަންނަނީ ކާކް\nމާޗް 1, 2018 17:47\nކަލޭމެން ވެރިކަމުގަ ތިއްބަކާ މިގައުމުގެ އެއްވެސް މުއައްސަސާއެއް ބަލައިގަނެވޭކަށް ނެތް! އެ މުއައްސަސާތަކަކީ މިހާރު އަހަރުމެން ކުރިމަތީ ވާލުގުޔެއް ފަދަ\nމާޗް 1, 2018 18:07\nމާޗް 1, 2018 18:09\nމާޗް 1, 2018 18:13\nމުޒާހަރާ އަށް ނުދިޔަޔަސް ވޯޓް ދެވޭ ދުވަހެއްގަ އިރާދަކުރެއްވިއްޔާ ރ.ޔާމިން އަކަށް ނުދޭނަން ވޯޓެއް. ވ ސަލާމް އަދުރޭ މެންނަށް.\nމާޗް 1, 2018 18:26\nވަރަށްވުރެ މީހާ މަތިވީމާ ވާގޮތް އެއީ، އައްސައްޔިދު މަޤާމުވެސް ތަބަކަށް ލާފައި ވެދުމަށް އެރުވީނު.\nމާޗް 1, 2018 18:44\nފެބްރުއަރީގައި މީނާއަށް އެކަނި 30 އަންނަނީ\nމާޗް 1, 2018 18:49\nޤާނޫން ބަދަލްކޮށްލީ ކަމަށްވާނީ 30 އަންނަ ގޮތައް!!! އެހެންޔާ ފަހެ މިހާރު ޤާނޫނަކީ ޕީޕީއެމް އިން ބޭނުންގޮތަކަށް ކުޅެލަން އޮތް އެއްޗެއް- ވ ސަލާމް\nމާޗް 1, 2018 18:57\nމީނާ އަކީބޮޑު މުނާފިގެއް. ދޮގު ހެދިޔަސް ވާހަކަ ވިހެޔަސް މީދން ތަންފުކެއް ބޮޑުވަރު.. މިކަލޭގެ ދައްކާ ވާހަކަ ދިވެހި ރައްޔަތުން އަހާނެތަ. ހުދު އޭނާގެ އަނބި ވެސް ް ޤަބޫލު ނުކުރާނެ.. ކެޕްޓަން ޔާމީނާ އެ އޮޑީގެ ފަޅުވެރިން ދޯނި ފަރަށް އަރުވާ ހަލާކު ކޮށްލައިފި. ދިވެހިން ނުތިބޭނެ ބަލާކަށް އަތްއުރާލައިގެން ދެން. އަދި މިވަގުތު ނިޔުސް އިން އިނދިކޮޅު މީހުން ނަށް ހަޑިކުރަން މިހަބަރު ލައިފި އެއްނު. މިނޫހުގައިވެސް ތިބެނީ އެފާޑުގެ ބޯގޯސް މީހުން. ނުކުރޭނެ މި ކޮމެންޓް ޖަހާކަށް. ސަރުކާރު ޕްރޮމޯޓް ކުރާބައެއް މީ.. ސަރުކާރުގެ މަލަމަތި ރީތި ކުރާ ނޫހެއް..\nމާޗް 1, 2018 19:02\nއަކުރެއްބަކުރެއް ނޭގުނަސް މިހީވަނީ ތިމަންނަ ވަރެއްނެތް ހެން.ގެނެރަލް ގެ ސުލޫކެއް އަބުރެއް އެބައޮތްތޯ ؟ގުދޯއި ގުދޯއި\nއަދުރޭ އެއް ނޫން މޮޔަވީކީ،، ފެބުރުވަރީ 30 އެއީ ލާދީނީ ނަޝީދު މާލެ އަންނަ ދުވަސް،،،،، އެދުވަސް އައިއްސިއެއްނު... ދެން ލަލަލާ..\nމާޗް 1, 2018 20:26\nކަލޯ މޮޔަބޮލަށްއެރީތަ؟ ފެބުރުއަރީ 42 ބަޔާޅީހޭ ނުބުނީ ކީއްވެ؟ ކަލޯމެން އަޅެ ހަމަތަ؟\nމާޗް 1, 2018 22:19\nއައްސަލާމު އަލައިކުމް. ކޮންބޭފުޅެއްތޯ\nމާޗް 1, 2018 22:47\nއަދުރޭ ވިދާޅުވެއްޖެއްޔާ 30 ކީއްކުރަން 40 ވެސް އޮއްނާނެ...ހަހަހަ\nމާޗް 2, 2018 16:02


Midhiya Mahu Ai Fathuruveringe Adhadhu 9.3 Insahtha Ithuruvehje - Vaguthu\nމިދިޔަ މަހު އައި ފަތުރުވެރިންގެ އަދަދު 9.3 އިންސައްތަ އިތުރުވެއްޖެ\nމިދިޔަ މަހު ރާއްޖެ އައި ފަތުރުވެރިންގެ އަދަދު މިދިޔަ އަހަރުގެ ސެޕްޓެމްބަރ މަހާއި އަޅާބަލާއި 9.3 އިންސައްތަ އިތުރުވެފައިވާ ކަމަށް ޓޫރިޒަމް މިނިސްޓްރީންގެ ތަފާސް ހިސާބުތަކުން ދައްކައިފިއެވެ.\nޓޫރިޒަމް މިނިސްޓްރީގެ ވެބްސައިޓް މެދުވެރިކޮށް އާއްމު ކޮށްފައިވާ ތަފާސް ހިސާބުތައް ދައްކާ ގޮތުގައި ސެޕްޓެމްބަރު މަހު ރާއްޖެއަށް 117,619 ފަތުރުވެރިން އައިސްފައިވެއެވެ. އެއީ މިދިޔަ އަހަރު ރާއްޖެ އައި 107,620 ފަތުރުވެރިންނާއި އަޅާބަލާއިރު 9.3 އިންސައްތައިގެ އިތުރު ވުމެކެވެ.\nމި އަހަރުގެ މިހާތަނަށް ރާއްޖެއަށް 1.2 މިލިއަން ފަތުރުވެރިން އައިސްފައިވެއެވެ. އެއީ މިދިޔަ އަހަރުގެ ސެޕްޓެމްބަރު މަހުގެ ނިޔަލަށް އައި އެއް މިލިއަން މީހުނާ އަޅާބަލާއިރު 15.8 އިންސައްތައިގެ އިތުރު ވުމެކެވެ.\nމިދިޔަ މަހު ވެސް އެންމެ ގިނަ ފަތުރުވެރިން އައިސްފައިވާ ގައުމަކީ ޗައިނާ އެވެ. އެ ގައުމުން 24,758 ފަތުރުވެރިން އައިސްފައިވެ އެވެ. ނަމަވެސް މިއީ މިދިޔަ އަހަރު އައި 27,997 މީހުންނާ އަޅާބަލާއިރު 11 އިންސައްތައިގެ ދަށްވުމެކެވެ.\nރާއްޖެއަށް މިހާރު ދެވަނައަށް އެންމެ ގިނަ ފަތުރުވެރިން އަންނަ އިންޑިއާއިން މިދިޔަ މަހު 11,265 މީހުން އައިސްފައިވެ އެވެ. މިއީ މިދިޔަ އަހަރު އައި 5,244 ފަތުރުވެރިންނާއި އަޅާ ބަލާއިރު 114.8 އިންސައްތައިގެ އިތުރުވުމެކެވެ. މި އަހަރުގެ މިހާތަނަށް ޔޫރަޕުން އައި މީހުންގެ އަދަދު ވަނީ 15 އިންސައްތަ އިތުރުވެފަ އެވެ. ޔޫރަޕުން މިދިޔަ މަހުގެ ނިޔަލަށް 594,657 ފަތުރުވެރިން އައިސްފައިވެ އެވެ. ނަމަވެސް މިދިޔަ އަހަރު އައިސްފައިވަނީ 516,496 ފަތުރުވެރިންނެވެ.\nސަރުކާރުން ބުނެފައިވާ ގޮތުގައި މި އަހަރުގެ ނިޔަލަށް 1.5 މިލިއަން ފަތުރުވެރިން ރާއްޖެ އަންނާނެ ކަމަށެވެ.\nއޮކްޓޯބަރ 30, 2019 13:29\nއިންޑިޔާގެ ރޯ ސިއްރު ޕްލޭން ގައި އޮތި މަލިކާ އެއްފެންވަރަށް ރާއްޖެ ބޭއްވުން އޭރުން އަބަދު އެމީހުންގެ އަތުން ސަލާން ޖަހައިގެން އެޅޭނީ ރާއްޖެ މުއްސަނދި ވެއްޖެ ނަމަ އެމީހުންގެ ފައިބުޑަށް ނުގޮސް އަމިއްލަ އަށް އުޅެން ފަށާނެތީ އެކަން ހުއްޓުވަން ލޯނު ދޭނަމޭ ކިޔާ އެމަޅީގައި ޖައްސައިގެ ރާއްޖެ ދަރުވާލަނީ\nމިދިވެހިރާއްޖޭގެ ޓުއަރިޒަމަކީ ދުނިޔެއަށް ހުޅުވާލެވިގެން އެއްއަހަރުން އަނެއްއަހަރަށް ކުރިއަރަމުން އަންނަ ސިނާޢަތެއް. މިހާރު މިރާއްޖޭގެ ވެރިކަމުގައި ތިބި އެއްވެސް ބަޔެއްގެ ތަޞައްވުރަކާއިގެން ކުރިއަރަމުން އައި ސިނާޢތެއްނޫން. ތިކަމުގެ ކްރެޑިޓް މިހާރު މިއޮތް ސަރުކާރަކަށް ނުނެގޭނެ. ތިއީ ޓުއަރިޒަމް ބޮއިކޮޓް ކުރިމީހުން.ރާއްޖެއަށް ގެސްޓުން ނައުމަށް ގޮވާލިމީހުން. ދުނިޔެއަށް ރާއްޖެ ބަދުނާމު ކުރިމީހުން. ރާއްޖެއަކީ ޓެރަރިޒަމްގެ ހަބެއްކަމަށް އިޝްތިހާރު ކުރިމީހުން. އެހެން ނަމަވެސް މާތް ﷲ ގެ އިރާދަ ފުޅުން އެކަމެއް އެގޮތަކަށް ނުހިނގ.މިސިނާޢަތު އެއްއަހަރުން އަނެއް އހަރަށް އަންނާނީ ކުރިއަރަމުން. ޢަލީ ޢަލީ ވަޙީދުއަކަށް9މަސްދުވަހުން ކުރިއެރުވޭނެ އަދި ބިނާކުރެވޭނެ ޓުއަރިޒަމް އިންޑަސްޓްރީ އެއްނޯންނާނެ. ތިޔައީ މިދިވެހިރާއްޖެ އިޤުތިޞާދީ ގޮތުން ކުރިއެރުވި މައުމޫނު ޢަބްދުލް ޤައްޔޫމާ ޔާމީން ޢަބްދުލް ޤައްޔޫމް ގެ މަސައްކަތް.އެމީހުން ޙިކްމަތް ތެރި ތަޞައްވުރު .މިދިވެހިރާއްޖޭގެ ރައްޔިތުން މިހާރު މިދެކޭ އިޤުތިޞާދުގެ ފޮނިމޭވޭ.\nނޮވެމްބަރު 2, 2019 10:40\nޖ ޖީބަކަށްނޭންގޭ އެކަމެށް


Kulhudhuffushi Online - Ooredoo SuperNet Fixed Broadband GA.Villigili ah\nއުރީދޫގެ ސުޕަރނެޓް ފިކްސްޑް ބްރޯޑްބޭންޑް ގއ. ވިލިގިއްޔަށް\n100 އެމްބީޕީއެސް އާއި ހަމައަށް ހަލުވި ސްޕީޑުތަކާއި އެކު އުރީދޫގެ ސުޕަރނެޓް ފިކްސްޑް ބްރޯޑްބޭންޑުގެ ހިދުމަތް ގއ. ވިލިގިލީގައި ތައާރަފްކޮށްފިއެވެ.\nމި ހިދުމަތް އުރީދޫ ވިލިގިއްޔަށް ތައާރަފްކުރުމާއި ގުޅިގެން ހާއްސަ އޮފަރ އެއް މެދުވެރިކޮށް 30 އޭޕްރިލް 2018 ގެ ކުރިން އުރީދޫގެ ސުޕަރނެޓްގެ ހިދުމަތް ހިޔާރު ކުރައްވާ ބޭފުޅުންނަށް ބާރަ މަހުގެ މަހުފީ އިން 30 ޕަސެންޓް ގެ ޑިސްކައުންޓެއް ލިބިގެންދާނެއެވެ.\nވިލިގިލީގެ ރައްޔިތުންނަށް ހަލުވި ސްޕީޑުގެ އިންޓަނެޓް ހޯދުމުގައި އިތުރު ފަސޭހަކަމެއް ގެނެސްދިނުމުގެ ގޮތުން އުރީދޫ އިން ސުޕަނެޓްގެ ޙިދުމަތް ފޯރުކޮށްދިނުމުގައި އެއްވެސް ކަނެކްޝަން ފީ އެއް ނުހިމެނުމަށް ވަނީ ހަމަޖައްސާފައި އެވެ.\nކަސްޓަމަރުންގެ އެކި އެކި ބޭނުންތަކަށް އެކަށޭނެގޮތަށް ފަރުމާކުރެވިފައިވާ ތަފާތު ސުޕަނެޓް ބްރޯޑްބޭންޑް ޕެކޭގް އުރީދޫ އިން ފޯރުކޮށްދެއެވެ. އަދި މި ހިދުމަތާއި އެކު ވިލިގިލީގެ ރައްޔިތުންނަށް މާކެޓުގެ އެންމެ ހެޔޮ އަގުތަކުގައި އިންޓަނެޓް ބޭނުންކުރެވޭނެ އެވެ.\nވިލިގިއްޔަށް ސުޕަނެޓްގެ ޙިދުމަތް ފުޅާކުރުމުގައި އުރީދޫގެ އިންފްރާސްޓްރަކްޗަރ ޕާޓްނަރ އަކީ މޯލްޑިވްސް އިނޮވޭޝަން ކޮމްޕެނީ އެވެ.\nމި ހިދުމަތް ހޯއްދެވުމަށް ނުވަތަ ސުޕަރނެޓް ޕެކޭޖްތަކާއި ބެހޭ އިތުރު މައުލޫމާތު ހޯއްދެވުމަށް، www.ooredoo.mv/supernet އަށް ޒިޔާރަތްކުރަށްވާށެވެ.\nރައްކާތެރިވަރަށް ވުރެ ސަތޭކަ ގުނަ އިތުރަށް ދަޅުމަހުގައި ޒިންކު އެކުލެވޭ !


Dho?! Mi kudhin dhakkai dhinee "Ruku Alhaane" thaafaathu gotheh\nމި ކުދިން ދައްކައިދިނީ "ރުކު އަޅާނެ" ތަފާތު ގޮތެއް\nއާދަޔާ ޚިލާފު ގޮތަކަށް ކުދިންތަކެއް ރުކު އަޅާ ފޮޓޯއެއް ސޯޝަލް މީޑިއާގައި ވައިގައިހިފުމުން، އެއް ބަޔަކު ހީހީފައި މި ފޮޓޯ ޝެއާކުރަމުން ދިޔައިރު، އަހަރެމެން އެންމެ ޝައުގުވެރިވީ އަސްލު މިއީ ކިހިނެއް ކުރި ކަމެއްތޯ ބެލުމަށެވެ؛ ރުކު އަޅަން މި ތިން ކުދިން ތިބީ، އެއް ކުއްޖަކު އަނެއް ކުއްޖެއްގެ އަތްމަތީގައި ވަރަށް ހަމަޖެހިލައިގެން އިށީނދެ އިނދެގެންނެވެ. ބައެއް ރައްޓެހިން ގާތުގައި ވެސް މި ވާހަކަ ދައްކަމުން އަންނަނިކޮށް، މި ފޮޓޯގެ ވެރިފަރާތް، 20 އަހަރުގެ އަހްމަދު އަމާން ދޫކޮށްލީ ކުރު ވީޑިއޯއެކެވެ. ތަފާތު ގޮތަކަށް، އެ ކުދިން ރުކު އެޅި ގޮތް އެނގުނީ އެހާ ހިސާބުންނެވެ.\nއަސްލު މިއީ ފޮޓޯޝޮޕްކޮށްފައިވާ ފޮޓޯއެކެވެ. މަގުސަދަކަށްވީ އެންމެން ހެއްވާލުމެވެ. އަމާން ވަނީ ކުރިން ވެސް މި ކަހަލަ މަޖާ ފޮޓޯތަކެއް ނަގައިފަ އެވެ. އެ ފޮޓޯތަކަށް ވެސް ވަރަށް ބޮޑު ސަމާލުކަމެއް ލިބުނެވެ.\nރުކު އަޅާ ފޮޓޯގެ އަސްލު ފޮޓޯ.-- ފޮޓޯ: އަހްމަދު އަމާން\nރުކު އަޅާ ފޮޓޯގައި މި ފެންނަ ކުދިންނަކީ، އަދި އެހެން ފޮޓޯތަކުން ފެންނަ ކުދިންނަކީ ވެސް އަމާންގެ އާއިލާ ކުދިންތަކެކެވެ. އެއީ ޝާފީ އާއި އަޝްކާން އާއި އަޒާން އަދި އަލާއު އެވެ. އަދި މި ފޮޓޯ ނަގާފައި ވަނީ އެމީހުން އުފަން ރަށް، ފ.ނިލަންދޫގަ އެވެ. އެ ރަށް ޕްރޮމޯޓްކުރުމަކީ ވެސް މި ފޮޓޯތަކުގެ މަގުސަދެކެވެ. އަދި ކޮންމެ ފޮޓޯއެއް ޝެއާކުރަމުން ވެސް ޖަހާފައި ވަނީ "#ވިޒިޓްނިލަންދޫ" އެވެ.\nމީގެ އަސްލު ފޮޓޯގައި މި ކުދިން ރުކު އަޅަނީ ދެ ހަރުގަނޑުގެ މައްޗަށް އަރާ ތިބެގެންނެވެ. ފޮޓޯޝޮޕުން އެ ހަރުގަނޑު ފޮހެލީ އެވެ. މި ފޮޓޯ ނެގުމުގެ ކުރިން ޕްލޭނެއް ވެސް ހެދި އެވެ.\nރުކު އަޅާ ފޮޓޯ ނަގަން ހެދި ޕްލޭން.-- ފޮޓޯ: އަހްމަދު އަމާން\n"އެ ހަރުގަނޑުތަކުގެ ހިޔަނި ވެސް ފޮހެލިން، އެކަމަކު ވަރަށް ބޮޑަށް ހުންނާނެ ރީއްޗަށް ހިޔަނި ނުފިލުވި ހުރިކަން އެނގެން. ވަރަށް ރަނގަޅަށް ބަލައިފި މީހަކަށް ނޯޓިސް ވާނެ،" މި ފޮޓޯގެ ކަނާތު ކަނުން އޭނާގެ ޓްރައިޕޮޑްގެ ބައެއް ވެސް ފެންނާނެ ކަމަށް ބުންޏެވެ.\nކުރިން ނެގި ފޮޓޯތަކުގެ ތެރެއިން އެއް ފޮޓޯގައި ފެންނަނީ ރަށުގެ އެކި ތަންތަނުގައި ބަނޑުވަތަށް އޮށޯވެއޮވެ ނަގާފައިވާ މަންޒަރެކެވެ. އަދި ދެ ވަނަ އަށް ވައިގައިހިފި ފޮޓޯތަކުން ފެންނަނީ މޮޕެއްގެ މަތީގައި އިށީނދެއިނދެ "އުދުހޭ" ތަނެވެ.\n"މިއީ އިންޓަނެޓުން އަހަންނަށް ފެންނަ އެއްޗެހި. ދެން އަމިއްލަ ޓުވިސްޓެއް ވެސް ގެނެސްފައި ހުންނާނީ،" މެލޭޝިއާގައި އާޓިފިޝަލް އިންޓެލިޖެންސް ކިޔަވަމުން އަންނަ އަމަން ބުންޏެވެ. މި ސެމިސްޓާގައި އޮންލައިންކޮށް ކިޔާވާތީ އޭނާ ހުރީ ރަށަށް އައިހެވެ. އަދި ލިބޭ ހުސް ވަގުތުގައި އާއިލާގެ ކުދިންނާ އެކު ރަށުގައި މި ކަހަލަ މަޖާ ކަންކަން ކޮށްލަ އެވެ.\n"ދެ ވަނައަށް ނެގި ފޮޓޯ އިންސްޕަޔާވެފައި އޭނީ ހެރީ ޕޮޓާ އިން،" މޮޕެއްގެ މަތީގައި އިށީނދެއިނދެގެން "އުދުހޭ" ފޮޓޯގެ ވާހަކަދައްކަމުން އޭނާ ބުންޏެވެ.\nއެންމެ ފުރަތަމަ ނެގި ފޮޓޯއަކީ އިންސްޓަގްރާމަށް "ޖެހި" ޖޯކެކެވެ.\n"މީހުން އެކި ތަންތަނަށް ގޮސް ފޮޓޯ ނަގާއިރު، އެ ތަނަކުން ފެންނަ ރީތި މަންޒަރުގެ ފޮޓޯ ނެގުމުގެ ބަދަލުގައި ފޯކަސް ކުރާނީ އަމިއްލަ ފޮޓޯ ނެގުމަށް. އެހެންވެ، މި ފޮޓޯގައި އެ ކުދިން ބަނޑުވަތަށް ބޭއްވީ،" އޭނާ ބުންޏެވެ.\nފޮޓޯޝޮޕްކޮށްފައި ވަނީ އެންމެ ފަހުން ނެގި ފޮޓޯ އެކަންޏެވެ.\n"މިސާލަކަށް މޮޕުގެ މަތީގައި އިންނަ ފޮޓޯ ނަގާފައި އެހުރީ އެ ކުދިން ފުއްމާލި ގަޑީގައި. ހައި ޝަޓާ ސްޕީޑްގައި ނެގީމަ އެގޮތަށް ވަރަށް ރީތިކޮށް ހުންނާނެ،" އޭނާ ބުންޏެވެ.\nއަހްމަދު އަމާންއާ އެކު ފޮޓޯތަކުން ފެންނަ އޭނާގެ އާއިލާގެ ކުދިން.\nމި ފޮޓޯތައް ނަގާފައި ވަނީ ވެސް މެންދުރުގެ އެންމެ އަވިގަދަ ގަޑީގަ އެވެ. އެއީ ހައި ޝަޓާ ސްޕީޑްގައި ފޮޓޯ ނެގުމުން، ފޮޓޯ ވަރަށް އަނދިރިކޮށް ހުންނާނެތީ އެވެ. އަދި ލައިޓެއްގެ ގޮތުގައި އަމާން ބޭނުންކުރީ އިރުގެ އަލި ކަމަށް ވާތީ އެވެ. މި ފޮޓޯތައް ނަގަން މި ކުދިން ވަރަށް ގިނަ ވަގުތު ވެސް ހޭދަކުރި އެވެ. އެންމެ ފަހުން ނެގި ފޮޓޯ އަކީ ތިން ގަޑިއިރުގެ މަސައްކަތެވެ.\nކުޑަކުދިން ފޮޓޯގްރަފީ ފޮޓޯޝޮޕް ފ. ނިލަންދޫ


Coalition roolheneebaa?\nވެރިކަން ކުރާ ކޯލިޝަންގެ އިސްވެރިން\n28 ޖެނުއަރީ 2020 - 16:21:47\nރާއްޖޭގެ ވެރިކަމުގެ ނިޒާމަށް ބަލާއިރު ކޮންމެ ބަޔަކުވެސް ވެރިކަމަށް އައުމަށް ބޭނުންކުރާ ހަތިޔާރެއްގެ ގޮތުގައި ފެންނަނީ ކޯލިޝަނެއް އެކުލާވާލާ ތަނެވެ. ކޯލިޝަން ހެދުމުގެ މަސައްކަތް ފަށާއިރު، އޭރު ސިޔާސީ ހަތުރުންގެ ގޮތުގައި ތިބި ފަރާތްތައް މިތުރުންނަށް ބަދަލުވެ، އެއްކޮށް މަސައްކަތް ކުރާތަން ފެނެ އެވެ. ސިޔާސީ ގޮތުން އުޑާއި ބިމާހާ ޚިޔާލު ތަފާތު ސިޔާސީ ޕާޓީތައް އެކައްޗެއް ކިޔާ ތަން ފެނިގެންދެ އެވެ. މިއީ ކޯލިޝަން އެކުލަވާލާ ވެރިކަން ހޯދުމުގެ މަސައްކަތް ފަށައިގަންނައިރު، ފެންނަ މަންޒަރުތަކުގެ ވާހަކަ އެވެ. ނަމަވެސް ރާއްޖޭގެ ސިޔާސީ މަސްރަހަށް ބަލާއިރު، ކޯލިޝަނަކީ މާ ކާމިޔާބު އެއްޗެކޭ ދެންނެވޭކަށް ނެތެވެ.\nއާ ގާނޫނު އަސާސީއަށް އަމަލުކުރަން ފެށި ހިސާބުން ކޯލިޝަނަކާ އެކު އެކުލަވާލެވުނު އެއްވެސް ސަރުކާރެއް، ކޯލިޝަނާ އެކު އޮވެ، ފަސް އަހަރުގެ ދައުރެއް ނިންމާލެވުނު ތަނެއް އަދި ނުފެނެ އެވެ. ރައްޔިތުން ކޯލިޝަން ސަރުކާރަކަށް ކުރަމުން އައި އިތުބާރު ގެއްލިފައި ވަނިކޮށް، އަނެއްކާ ވެސް ކޯލިޝަނާ އެކު ސަރުކާރުގެ ހިންގިދާނެ ކަމުގެ ހުވަފެން ރައްޔިތުންނަށް ދެއްކީ މިހާރު ވެރިކަން ކުރަމުން މި އަންނަ ކޯލިޝަނުންނެވެ. ކޯލިޝަނަކާ އެކު ހެޔޮވެރިކަމެއް ކުރެވިދާނެ ގިނަ ހުވަފެންތަކެއް މި ކޯލިޝަނުން ވަނީ ރައްޔިތުންނަށް ދައްކާފަ އެވެ. އަދި ގާނޫނީ ގޮތުން މިހާތަނަށް ކޯލިޝަން ސަރުކާރަކަށް ނުލިބޭ ހިމާޔަތް ގާނޫނުއަސާސީ އާއި ގާނޫނުތަކުގެ ތެރެއިން ހޯދައިދިނުމަކީ ވެސް މިހާރު އޮތް ކޯލިޝަންގެ ވެރިން ހަރުއަޑުން އޭރު ދެއްކެވި ވާހަކަތަކެވެ. ނަމަވެސް މި ވެރިކަމަށް އަހަރެއް ވެގެން ދިޔައިރު ކޯލިޝަން އޮތީ ނަމެއްގަ އެވެ. އެކަން ފެށި އަދި ނިމެނީ ވެސް ސަރުކާރުގެ މަގާމުތަކާ ހަމައިންނެވެ. އިތުރު އެހެން ކަމެއްގައި ކޯލިޝަންގެ އެއްވެސް ސިފައެއް މި ސަރުކާރުގެ ތެރެއިން ވެސް ފެނިގެނެއް ނުދެއެވެ.\nކޯލިޝަނަކާ އެކު ވެރިކަން އެކުލަވާލެވުނުއިރު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެފައިވަނީ ކޯލިޝަން ލީޑަރުންގެ ބައްދަލުވުމެއް ކޮންމެ މަހަކު އެއްފަހަރު ބާއްވާނެ ކަމަށެވެ. ވެރިކަން ފެށިގެން އައިރު، މި މަގުން ކަންތައް ގޮސްދާނެ ކަމުގެ ކޮންމެވެސް މިންވަރެއްގެ ނިޝާންތަކެއް ފެނުނެ އެވެ. ނަމަވެސް ކޯލިޝަން ލީޑަރުން މަހަކު އެއް ފަހަރު ބާއްވަން ބުނި ބައްދަލުވުން ވަނީ އިބިލީހުގެ ކައިވެންޏަށް ބަދަލުވެފަ އެވެ. ކޯލިޝަން ހިންގާނެ ގޮތުގެ ގާނޫނެއް މަޖިލީހަށް ހުށަހަޅުއްވާނެ ކަމަށް ރައީސް ސޯލިހު ވިދާޅުވެފައިވާއިރު، ވެރިކަމަށް އެއް އަހަރު ވެގެންދިޔައިރު ވެސް އެ ވިދާޅުވާ ގާނޫނެއްގެ ހިލަމެއް ނެތެވެ.\nއިންތިހާބެއްގެ ވާހަކަ ދެކެވޭ ކޮންމެ ފަހަރަކު ކޯލިޝަން އޮންނަނީ ނޭވާ ހޮޅީގަ އެވެ. ހަމަ ދެންމެ ދެންމެ ރޫޅިދާނެ ހާލަތެއްގަ އެވެ. ލޯކަލް ކައުންސިލް އިންތިޚާބު ބޯމަތިވަމުން އަންނަ އިރު އަނެއްކާވެސް އެ ހާލަތަށް ގައުމު މި ވަނީ ވެއްޓިފަ އެވެ. ނިމިދިޔަ އަހަރު މަޖިލީހުގެ އިންތިޚާބު ކުރިމަތިވަމުން އައި އިރުވެސް ހާލަތު އޮތީ މިފަދަ ގޮތަކަށެވެ. ކޯލިޝަންގެ ބައެއް ބައިވެރިން އިދިކޮޅު ފަރާތްތަކާ އެކު އެ އިންތިޚާބަށް ރަސްމީކޮށް އިތުރު އެހެން ކޯލިޝަނެއް ހެދި އެވެ. ނަތީޖާއަކަށްވީ ތިމާމެން ބައިވެރިވެގެން ތިބި ސަރުކާރާ ދެކޮޅަށް އުފުލޭ އަޑުތައް އިދިކޮޅު ފަރާތްތަކަށް ވުރެ ވެސް ގަދަވެގެން ދިއުމުވެ\nލޯކަލް ކައުންސިލްގެ ކެމްޕެއިން ފޯރި ގަދަވަމުން އަންނަ އިރު ކޯލިޝަންގައި ހިމެނޭ އެންމެ ބޮޑު ބައިވެރިޔާ އެމްޑީޕީން ބުނަމުން އަންނަނީ އެ ޕާޓީގެ މެމްބަރުންނަށް ހައްގުވާ މިންވަރު ނުލިބޭ ސަބަބަކީ ކޯލިޝަން ކަމަށެވެ. ސަރުކާރު "ސްލޯ" ވެގެން އުޅޭ ސަބަބު ކަމަށް އެ ފަރާތްތައް ބުނަމުން އަންނަ ސަބަބަކީ ވެސް ކޯލިޝަނެވެ. އެމްޑީޕީން ރައްޔިތުންނަށް ވެފައިވާ ވައުދުތައް ފުއްދިގެން ނޫޅޭ ސަބަބެއް ކަމަށް އެ ފަރާތްތަކުން ދައްކަމުން އަންނަ ސަބަބަކީ ވެސް ކޯލިޝަނެވެ. މި ސަރުކާރުގެ ހުރިހާ ބަލި ފަޔެއްގެ ޒިންމާ އެމްޑީޕީން އަޅުވަނީ ކޯލިޝަނުގެ ބޮލުގަ އެވެ.\nއެމްޑީޕީގެ ބަސްމަގު މިހެން ހުރިއިރު ކޯލިޝަންގައި ހިމެނޭ ދެވަނަ އަށް އެންމެ ބޮޑު ޕާޓީ ޖޭޕީގެ ބަސްމަގު ވެސް ހުރީ މިހެންނެވެ. ޖޭޕީން ގަބޫލުކުރާ ގޮތުގައި ކޯލިޝަންގެ ވެރިކަން ނުހިންގިގެން މި އުޅެނީ އެމްޑީޕީއާ ހެދި އެވެ. ޕާޓީގެ އެތެރޭގެ ބައިބައިވުންތަކާ ހެދި ކަމެވެ. ބައެއް ފަހަރު ޖޭޕީގެ ވެރިން ދައްކަވާ ވާހަކަތައް އިދިކޮޅު ވެރިންގެ ބަސް މަގަށް ވުރެ ވެސް ހަރުކަށިވެފައި "ހުތުރު" ކަން ފާހަގަކުރެވެ އެވެ.\nކޮންމެއަކަސް ފެންނަނީ ކޯލިޝަން ތެރޭގައި ހިމެނޭ އެންމެ ބޮޑު ދެ ޕާޓީގެ މެދުގައި ބަހުގެ ހޫނު ހަމަލާތައް ދެމުން އަންނަތަނެވެ. އެއްބަޔަކު ވެސް ހަށިފޮޅާލާފައި ކޯލިޝަނުން ވަކިވާން ބޭނުންވާ ތަނެއް ނުފެނެ އެވެ. ފެންނަނީ ކޯލިޝަން ތެރޭގައި ތިބެ އެއްބަޔަކު އަނެއް ބަޔަކަށް އިނގިލި ދިއްކުރާ މަންޒަރެއެވެ.\nސަރުކާރުން ކަމެއް ނުކުރެވި "ސްލޯ" ވެފައި އޮންނަ އޮތުމުގައި ކޯލިޝަނަށް ފޫޅުކަނޑައިގެން ކޮންމެ ބަޔަކު ވެސް ބަލަނީ ކަމުން ރެކޭށެވެ. ނަމަވެސް ރައްޔިތުން ކޯލިޝަނަކާ ވެރިކަން ހަވާލުކުރީ މި ބަހަނާތައް އަޑުއަހާކަށް ނޫނެވެ. އެއަށް ވުރެ ފޮނި އުންމީދެއްގަ އެވެ. ތަރައްގީ އާއި ސަރުކާރު ހިނގައިގަތުމުގައި ކޯލިޝަނަކީ ހުރަހަކަށް ވެގެން ނުވާނެ އެވެ. ގާނޫނީ ހިމާޔަތެއް ކޯލިޝަނަށް ނުލިބޭ ނަމަ މި މައްސަލަ ތާއަބަދަށް އޮންނާނެއެވެ. ރޫޅިދާނެކަމުގެ ބިރު އަބަދު ވެސް އޮންނާނެއެވެ.


China In Ehfaharaa3Satellite Jahvah Fonuvaalaifi - Vaguthu\nޗައިނާއިން އެއްފަހަރާ ތިން ސެޓެލައިޓް ޖައްވަށް ފޮނުވާލައިފި\nޗައިނާއިން އެންމެ ރޮކެޓެއްގެ އެހީގައި ތިން ސެޓެލައިޓް ޖައްވަށް ފޮނުވާލައިފިއެވެ.\nޗައިނާގެ ޖުއަޒޫ ޕްރޮވިންސްގެ ޖިއުގާން ސްޕޭސް ލޯޗް ސެންޓަރުން މި ރޮކެޓް ތިން ސެޓެލައިޓް ހިފައިގެން ނައްޓާލީ އިއްޔެގެ ވަގުތެއްގައިއެވެ.\nސެޓެލައިޓަކީ ޖައްވުތެރޭގައިވާ ޕްލަނެޓްތަކުގެ ވަށައިގެން، އޯބިޓޭ ކިއޭ ވައްރޮގެއްގައި ދަތުރުކުރާ އެއްޗެކެވެ. މިގޮތުން އިންސާނުން ހަދާފައިވާ އެތައްހާސް ސެޓަލައިޓެއް އަޅުގަޑުމެންގެ މިޕްލަނެޓްގެ ވަށައިގެން މިވަގުތުވެސް އެބުރެމުން ދާނެއެވެ.\nޗައިނާގެ އެއިރޯ ސްޕޭސް ސައިންސް އެންޑް ޓެކްނޮލޮޓީ އިން ޑިޒައިން ކުރި މި ތިން ސެޓެލައިޓް ބޭނުން ކުރާނީ އިންޓަނެޓާއި ރިމޯޓް ސެންސާ އަދި މުއާސަލާތީ އެހެން ބޭނުން ތަކަށެވެ.\nޗައިނާއިން ފޮނުވާލި މި ތިން ސެޓެލައިޓް މިހާރު ވަނީ ދުނިޔޭގެ އޮރިބިޓުގައި ހަރަކާތްތެރިވާން ފަށާފައެވެ.\nޗައިނާއިން މިހާރު ދަނީ ޖައްވަށް މީހުން ފޮނުވުމަށް ތައްޔާރުވަމުންނެވެ. އަދި އެގައުމުން ރާވަމުންދާ މިޝަންތަކުގެ ތެރޭގައި 2020 އަންނަންވާއިރަށް ހަނދުގައި ޗައިނާގެ ސްޕޭސް ސްޓޭޝަނެއް ގާއިމު ކުރުން ހިމެނެއެވެ.\nއެންމެ ގިނަ ސެޓެލައިޓް އެއްފަހަރާ ލޯންޗް ކުރުމުގެ ރިކޯޑް އޮންނަނީ އިންޑިއާގެ އަތުގައެވެ. 2018 ވަނަ އަހަރު\nއިންޑިއާ އިން އެއް ފަހަރާ 104 ސެޓެލައިޓް ދުނިޔޭގެ އޮރުބިޓަށް ވެއްދުމަށް ފަހު ރެކޯޑެއް ހަދައިފައިވެ އެވެ. އަދި މިދިޔަ ޖޫން މަހު ވެސް އިންޑިއާ އިން ވަނީ 20 ސެޓެލައިޓާ އެކު ރޮކެޓެއް އުދުއްސާލައިފަ އެވެ. މީގެ ތެރޭގައި އެމެރިކާގެ 13 ސެޓެލައިޓް ހިމެނެއެވެ.\nއޭގެ ކުރިން މި ރިކޯޑް އޮތީ ރަޝިޔާގެ އަތުގައެވެ. ރަޝިޔާ އިން 2014 ވަނަ އަހަރު ވަނީ 39 ސެޓެލައިޓް އެއް ފަހަރާ އުދުއްސާލައިފައެވެ.\nއޮގަސްޓް 18, 2019 13:43\nތިކަމަށް ރައްދުދިނުމުގެ ގޮތުން އިންޑިޔާއިން އެއްފަރާ 50 ގެރި ޖައްވަށް ފޮނުވާނެ!\nއޮގަސްޓް 18, 2019 14:11\nއިންޑިޔާއިން ހަނދަށްދާ މިޝަނެއްގައި މަހަލްދީބު ކިޔާ އިންޑިޔާގެ އަވަށުން ބޮޑޭއަކު ގެންދަން 2020ގަ ނިއްމާފަ އޮރީ! ބުއްޅަބޭ ކިޔާ ސޮރަކު!


އެންއައިސީގެ މެމްބަރުންގެ އިތުބާރުނެތްކަމަށް ނިންމުމަށް މަޖިލީހުގެ މެމްބަރުން ގޮވާލައްވައިފި އެންއައިސީގެ މެމްބަރުންގެ އިތުބާރުނެތްކަމަށް ނިންމުމަށް މަޖިލީހުގެ މެމްބަރުން ގޮވާލައްވައިފި\nއެންއައިސީގެ މެމްބަރުންގެ އިތުބާރުނެތްކަމަށް ނިންމުމަށް މަޖިލީހުގެ މެމްބަރުން ގޮވާލައްވައިފި\nކޯވިޑް 19 އާއި ގުޅިގެން ނޭޝަނަލް އިންޓަރގްރިޓީ ކޮމިޝަނުން ކުރަމުންދިޔަ މަސައްކަތްތަކުގެ މައުލޫމާތު ރައްޔިތުންގެ މަޖިލީހުގެ މިނިވަން މުވައްސަސާތަކާއިބެހޭ ކޮމިޓީއަށް ދެއްވާފައި ނުވާ މައްސަލައިގަ އެކޮމިޝަންގެ މެމްބަރުންގެ އިތުބާރު ނެތްކަމަށް މަޖިލީހުން ނިންމުމަށް މެމްބަރުން ގޮވާލައްވައިފިއެވެ.\nކޯވިޑް 19 އާއި ގުޅިގެން ރައްކާތެރިކަމުގެ ފިޔަވަޅުއަޅައި މިނިވަން ކޮމިޝަންތަކުން ކުރަމުންދާ މަސައްކަތްތަކާއި ގުޅޭގޮތުން ރައްޔިތުންގެ މަޖިލީހުގެ މިނިވަން މުވައްސަސާތަކާއި ބެހޭ ކޮމިޓީން އެކުލަވާލެއްވި ރިޕޯޓް މިއަދުވަނީ މަޖިލީހަށް ހުށަހަޅާފައެވެ. ކޮމިޓީގެ މުޤައްރިރު ރޮޒޭނާ އާދަމް ވިދާޅުވީ މިނިވަން މުވައްސަސާތަކާއި ބެހޭ ކޮމިޓީން އެދުނު މައުލޫމާތުތައް ދީފައިނުވަނީ ނޭޝަނަލް އިންޓަރ ގްރިޓީ ކޮމިޝަނުންކަމަށެވެ.\nކޮމިޓީ ރިޕޯޓަށް ބަހުސް ކުރުމަށް ހުޅުވާލި ފުރުސަތުގައި ވާހަކަ ދައްކަވަމުން ރައްޔިތުންގެ މަޖިލީހުގެ ހެންވޭރު ހުޅަނގު ދާއިރާގެ މެމްބަރު ހަސަން ލަތީފް ވިދާޅުވީ މިނިވަން ކޮމިޝަންތަކުން ކުރައްވާ މަސައްކަތް ބަލައި އެކޮމިޝަންތައް ޒިންމާދާރުކުރުވުމަކީ މަޖިލީހުގެ ޒިންމާއެއްކަމަށެވެ. ނަމަވެސް ނޭޝަނަލް އިންޓަރގްރިޓީ ކޮމިޝަނާއި، ހިއުމަންރައިޓްސް ކޮމިޝަންފަދަ ކޮމިޝަންތަކަކީ މިއަދު ވަރަށް ޒިންމާދާރުކަން ކުޑަކޮށް މަސައްކަތް ކުރައްވަމުންދާ ކޮމިޝަންތަކެއްކަމަށް އޭނާވިދާޅުވިއެވެ.\nނޭޝަނަލް އިންޓަރގްރިޓީ ކޮމިޝަނަކީ ފުލުހުންގެ މަސައްކަތް ހަރުދަނާކުރުމުގެ އެންމެ މަތީ ޒިންމާ އުފުލާ ކޮމިޝަނަށްވާއިރު 2016 ވަނަ އަހަރުން ފެށިގެން 2019 ވަނަ އަހަރާއި ހަމައަށް އެއްވެސް ތަހުޤީޤެއް ކުރެވި ޕްރޮސެކިއުޓަރ ޖެނެރަލްގެ އޮފީހަށް ފޮނުވިފައި ނުވާކަމީ ކަންބޮޑުވާންޖެހޭކަމެކެވެ. މިމައްސަލައިގަ ވާހަކަ ދެއްކެވި މެމްބަރުންވަނީ ޒިންމާދާރުކަން ކުޑަ ކޮމިޝަންތަކުގައި މަސައްކަތް ކުރައްވާ މެމްބަރުން ވަކި ކުރެއްވުމަށް ގޮވާލައްވާފައެވެ.\nރިޕޯޓަށް ވާހަކަ ދައްކަވަމުން ދާންދޫ ދާއިރާގެ މެމްބަރު ޔައުޤޫބް އަބްދުﷲ ވިދާޅުވީ މިނިވަން ކޮމިޝަންތަކުގެ ތެރެއިން ޒިންމާދާރުކަން ކުޑަކޮށް މަސައްކަތް ކުރާ ކޮމިޝަންތަކުގައި ތިއްބެވި މެމްބަރުން ވަކި ކުރުމަކީ މިހާރުން މިހާރަށް ކުރަންޖެހޭ ކަމެއްކަމަށެވެ. އެގޮތުން ސިވިލް ސާވިސް ކޮމިޝަނާއި، ހިއުމަންރައިޓް ކޮމިޝަނާއި، ނޭޝަނަލް އިންޓަރ ގްރިޓީ ކޮމިޝަންގައި ތިއްބެވި މެމްބަރުން ވަކިކޮށް އާ މެމްބަރުން އައްޔަންކުރުމަށްފަހު ކޮމިޝަންތައް ހިންގޭނެ ގޮތެއް މަޖިލީހުން ހަމަޖައްސަވަންޖެހޭކަމަށްވެސް ޔައުޤޫބު ވިދާޅުވިއެވެ.\nމިމައްސަލައިގަ ވާހަކަދެއްކެވި ހުރިހާ މެމްބަރުންވެސް ވަނީ މިނިވަން ކޮމިޝަންތަކުގެ ތެރެއިން ޒިންމާދާރުކަމާއިއެކު މަސައްކަތް ނުކުރެވޭ ކޮމިޝަންތަކާއިމެދު ފިޔަވަޅު އެޅުމަށް ގޮވާލާފައެވެ. 2008 ވަނަ އަހަރުން ފެށިގެން މިނިވަން ކޮމިޝަންތައް އުފެދިފައިވާއިރު ކޮމިޝަންތަކަށް މަސައްކަތް ކުރެވޭނެ ޤާނޫނުތަކާއި ގަވާއިދުތައް ހަދައި ބޮޑެތި ބާރުތައް ދޫކޮށްފައިވާކަމަށެވެ.\nކޯވިޑް 19 އާއި ގުޅިގެން މިނިވަން މުވައްސަސާތަކުގެ ތެރެއިން ނޭޝަނަލް އިންޓަރގްރިޓީ ކޮމިޝަން ފިޔަވައި މައުލޫމަތު ހޯދުމަށް ދެންނެވުނު ހުރިހާ ކޮމިޝަނަކުން ވަނީ ކޮމިޓީއަށް ބޭނުންވި މައުލޫމާތު ފޯރުކޮށްދެއްވާފައެވެ.\nނޭޝަނަލް އިންޓަރގްރިޓީ ކޮމިޝަނަކީ ރާއްޖޭގައި ހިންގަމުންދާ ޤާނޫނު ތަންފީޛުކުރާ އިދާރާތަކުގެ ހިންގުން ހަރުދަނާކޮށް ޤާނޫނު ތަންފީޛުކުރާ އިދާރާތަކާއި އެ އިދާރާތަކުގައި މަސައްކަތްކުރާ މުވައްޒަފުންނާއި އެ އިދާރާތަކާގުޅޭ މައްސަލަތައް ބަލާނެ އެންމެހައި އުސޫލުތަކާއި އިޖުރާއަތުތައް ކަނޑައަޅައި، އެފަދަ މައްސަލަތަކާ ގުޅޭގޮތުން ފިޔަވަޅުއެޅުމާބެހޭ ކަންކަން ތަންޒީމުކުރުމަށްޓަކައި އުފައްދާފައިވާ ކޮމިޝަނެކެވެ.


ސަޕޯޓް ސްޓާފް، ގްރޭޑް 1\n1- ސްކޫލްގެ ގޯތިތެރެއާއި ގޯއްޗާއި ގުޅިފައިވާ މަގުތަކާއި ޢިމާރާތްތަކުގެ ތެރެއިން، ޙަވާލުކުރެވިފައިވާ، ޢިމާރާތްތަކާއި އެޢިމާރާތްތަކުގައި ހުންނަ އެންމެހައި ފަރުނީޗަރާއި އެހެނިހެން ތަކެތި އަދި ގޯތިތެރެއިން ޙަވާލުކޮށްފައިވާ އެންމެހައި ތަންތަން ރަނގަޅަށް ސާފުކޮށް ބެލެހެއްޓުން. އަދި އެތަންތާނގައި ބަހައްޓާފައިވާ ބޯފެން އަޅާ ކޫލަރުތައް ސާފުކޮށް ބެލެހެއްޓުމާއި، ބޯފެން އެޅުން.\n2- ޙަވާލުކުރެވިފައިވާ ސަރަހައްދުގައިވާ ގަސްތަކާއި، ވިނަތައް ކޮށާ، ފެންދީ ރީތިކޮށް ހައްދައި ބެލެހެއްޓުން.\n3- އޮފީހުން އެކިފަރާތްތަކަށް ފޮނުވަން ޖެހޭ ލިޔެކިޔުންތަކާއި އެހެނިހެން ތަކެތި، އޮފީހުން އަންގާ ގޮތެއްގެ މަތީން ޙަވާލުކުރުން، އަދި ގެޔަށް ގެންދަންޖެހޭ ކުދީން ގެޔަށް ގެންދިޔުން.\n4- ސްކޫލުން އަންގާގޮތެއްގެ މަތީން ސްކޫލްގޯތިތެރެ ފެހިކުރުމަށް ގަސްއިންދާ ބެލެހެއްޓުމާއި، ބަގީޗާހައްދައި ގަވައިދުން ފެންދީ ބެލެހެއްޓުން. އަދި ހަނަފަސް މޫސުމުގައި ގޯތިތެރެއަށް ފެންޖެހުން.\n5- ތަފާތު މުނާސަބާތަކަށް/ ނުވަތަ ޖަލްސާތަކަށް ސްކޫލް ނުވަތަ ކުލާސްރޫމްތައް ތައްޔާރުކުރަން ޖެހިއްޖެ ނަމަ، ވެރިޔަކު އަންގާގޮތެއްގެ މަތީން އެކަމެއް ކުރުން.\n6- ސްކޫލުން ކުރިޔަށްގެންދާ ޚާއްޞަ މަސައްކަތްތަކުގައި ބައިވެރިވުމާއި މަސައްކަތުގެދާއިރާގެ ތެރެއިން ޙަވާލުކުރެވޭ އެހެނިހެން މަސައްކަތްތައް ކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 23 ދުވަހުގެ 13:30 ގެ ކުރިން، ނޮޅިވަރަމު ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަތުމުގެ މުއްތަދުއިތުރުވާނެއެވެ.\nމިމަގާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން ލިބެންޖެހޭ ޖުމުލަ އިންސައްތައަކީ %35 (ތިރީސްފަހެއް އިންސައްތަ) އެވެ.


Kunfuneege faidhaa nubehee maalee haalath dhavvegen: MTCC | Mihaaru\nކުންފުނީގެ ފައިދާ ނުބެހީ މާލީ ހާލަތު ދަށްވެގެން: އެމްޓީސީސީ\nއެމްޓިސީސީގެ ސީއީއޯ ހަސަން ޝާހު މީޑިއާއަށް މައުލޫމާތު ދެއްވަނީ-- ފޮޓޯ: ނިޝާން އަލީ/މިހާރު\nއެމްޓިސީސީން ކުރިއަށް ގެންދާ މަސައްކަތްތަކުގެ އެންމެ ފަހުގެ މައުލޫމާތު ދިނުމަށް ބޭއްވި ނޫސްވެރިންގެ ބަދަލުވުމުގައި ޝާހު ވިދާޅުވި ގޮތުގައި، މިދިޔަ އަހަރުގެ އޮޑިޓް ރިޕޯޓު ދައްކާގޮތުގައި އެ ކުންފުނީގެ ކޭޝް ފްލޯ ވަނީ ދަށްވެފަ އެވެ. އަދި އެކަމުގެ ސަބަބުން ކުންފުނީގެ ފައިދާ ނުބަހަން ޑައިރެކްޓަރުންގެ ބޯޑުން ނިންމި ކަމަށް ޝާހު ވިދާޅުވި އެވެ. ޝާހު ވިދާޅުވީ މާލީ ހާލަތު ދަށްވީ މިދިޔަ އަހަރު ނިމުނު އިރު އެ ކުންފުންޏަށް ރަނގަޅު ޕްރޮޖެކްޓުތައް ލިބިފައިނުވާތީ ކަމަށެވެ. އެގޮތުން މިއަހަރު ފެށުނު އިރު ހުރީ ކުރިއަށް ނުގެންދެވި ހުރި ބައެއް ޕްރޮޖެކްޓުތައް ކަމަށާއި އެ ޕްރޮޖެކްޓުތައް އެކި މިނިސްޓްރީތަކާ ގުޅިގެން މިހާރު ކުރިއަށް ގެންދާ ކަމަށް ޝާހު ވިދާޅުވި އެވެ.\n"2018 ވަނަ އަހަރު ނިމި 2019 ވަނަ އަހަރަށް އެޅި އިރު ކުންފުންޏަށް އެހާ ރަނގަޅު ޕްރޮޖެކްޓުތައް ލިބިފައި ނުވޭ. ހުރީ ކުރިން ހަވާލުކޮށްފައި ނަމަވެސް ކުރިއަށް ނުގެންގޮސް ހުރި ޕްރޮޖެކްޓުތައް. އެ ޕްރޮޖެކްޓުތައް މިހާރު އަޅުގަނޑުމެން މި ގެންދަނީ އެކި މިނިސްޓްރީތަކާއި ގުޅިގެން ބަދަލުތައް ގެނެސްގެން ކުރިއަށްގެންދަމުން،" ޝާހު ވިދާޅުވި އެވެ.\nޝާހު އިތުރަށް ވިދާޅުވީ އެ ކުންފުނީގެ މާލީ ހާލަތާ ގުޅޭގޮތުން ސަރުކާރުގެ މުއައްސަސާތަކާ މަޝްވަރާކޮށްފައިވާ ކަމަށާއި އެކަމުގެ ސަބަބުން މިހާރު އެ ކުންފުންޏަށް ރަނގަޅު ޕްރޮޖެކްޓުތައް ލިބެމުން އަންނަ ކަމަށެވެ. އެގޮތުން މިއަހަރު ތެރޭގައި އިތުރު 25 ޕްރޮޖެކްޓު ސަރުކާރުން އެ ކުންފުންޏަށް ލިބޭނެ ކަމަށް ޝާހު ވިދާޅުވި އެވެ.\nއޭނާ ވިދާޅުވި ގޮތުގައި، ސަރުކާރާއި އަމިއްލަ ފަރާތްތަކުން ލިބޭ ޕްރޮޖެކްޓުތައް ގިނަވުމުން ކުރިއަށް ހުރި ކުއާޓަރުތަކުގައި އެމްޓީސީސީ އަށް ލިބޭ ފައިދާ ބޮޑުވާނެ ކަމަށް ލަފާކުރެވެ އެވެ.\n"ކުންފުންނީގެ ހާލަތާ ގުޅޭގޮތުން ކުންފުންޏާ ގުޅުން ހުރި ސަރުކާރުގެ މުއައްސަސާތަކާ އަޅުގަނޑުމެން ވާނީ މަޝްވަރާ ކޮށްފައި. އެގޮތުން އިކޮނޮމިކް މިނިސްޓްރީ އާއި ފިނޭންސް މިނިސްޓްރީ އަދި ރައީސް އޮފީހާ ވެސް އަޅުގަނޑުމެން ވާނީ މަޝްވަރާ ކޮށްފައި. މީގެ ސަބަބުން އަޅުގަނޑުމެންނަށް ލިބޭ ޕްރޮޖެކްޓުތައް ގިނަވެ ކުރިއަށް ހުރި ކުއާޓަރުތަކުގައި ކުންފުނީގެ ފައިދާ އިތުރުވާނެ ކަމަށް ލަފާ ކުރެވޭ،" ޝާހު ވިދާޅުވި އެވެ.\nކުންފުނީގެ މާލީ ހާލަތު ދަށްވުމުމުގެ ސަބަބުން ހިއްސާދާރުންނަށް ފައިދާ ނުބަހަން އެމްޓީސީން ނިންމާފައިވާއިރު މި މަހުގެ 15 ގައި ބާއްވަން އުޅުނު އެ ކުންފުނީގެ އަހަރީ އާންމު ޖަލްސާ ވެސް ވަނީ ފަސްކޮށްފަ އެވެ. މި ޖަލްސާ ބާއްވާނެ ތާރީހެއް އަދި އެމްޓީސީސީން ހާމައެއް ނުކުރެ އެވެ.\nއެމްޓީސީސީ އެމްޓީސީސީގެ އަހަރީ އާންމު ޖަލްސާ ޕަބްލިކް ކުންފުނި ހަސަން ޝާހް، އެމްޑީ (އެމްޑަބްލިއުއެސްސީ)\n2008އާއި 2009އަހަރާއި 2010އާއި 2011ގައި އެމްޑީޕީ ވެރިކަމުގައި އެމްޓީޓީސީ އާއި ބެންކް އޮފް މޯލްޑިވްސް އަށް ހެދިގޮތް ހެދޭކަހަލަ މީހުން އިސްކޮށްގެން، މިހާރު ވެސް މި ހަދަނީ އެގޮތް. 2018 އާއި 2019އާއި 2020 އާއި 2021އާއި 2022 އާއި 2023 ދާންވާނީ މިގޮތަށް. އެއީ ގިނަ ރައްޔިތުން އެންމެ ރުހޭ ގޮތް.\nއާކަމެއް ނޫން ކަލޭމެންގެ ވަރިކަމުގަ އަބަދުވެސް ވާނީ ތިވަރު.\nވާގޮތަކީ އެމްޑީޕީގެ ބޮޑުންގެ ހިއްސާ އޮންނަ ކުންފުނިތަކާއި އެމްޓީޓީސީ އާއި މާރކެޓްގައި ވާދަކުރަން ޖެހުން، އެހެންވެ އެމްޑީޕީއަށް ފައިދާވާނީ އެމްޓީޓީސީ އިނދަ ޖެހިފައި އޮތުމުން. އެކަން 2012-2008 ވީ އެގޮތަށް، ދެންވެސް ވާނީ ހަމަ އެގޮތަށް.\nއެމް.ޑީ.ޕީގެ ވެރިކަމުގައި ކުރީގައިވެސް ކުންފުނިތަކާއި ބޭންކް އޮފް މޯލްޑިވްސްއިން ހިއްސާދާރުންނަށް ފައިދާގެ ގޮތުގައި ލޯލާރިއެއްވެސް ނުލިބޭ. ޔާމީނުގެ ވެރިކަމުގައި ހުރިހާ އަހަރެއްގައިވެސް ހިއްސާދާރުންނަށް ފައިދާގެ ފައިސާ ލިބުނު. އެކަމަކު ވައްކަންކުރީ ޔާމީނު. ލަދުހަޔާތް ކުޑަކަން.\nޚޮބައިތޯ ރަންބިސްއަޅާ ކުކުޅުއެމްޓީޑީސީ އެތަނުގެ ހަބަރެއްނުވޭ.\nއެމްޑީޕީން ސަރުކާރާ ހަވާލުވާ ކޮންމެ ފަހަރަކު އެމްޓީސީސީގެ މާލީހާލަތު މިދަށްވަނީ ކީއްވެ؟ ކުރީގެ 3އަހަރުވެސް ހިއްސާދާރަކަށް މިހާރު މިގެންގުޅޭ ދަގަނޑުލާރިއެއްވެސް ނުލިބޭ. ޔާމީނު ސަރުކާރުގެ 5އަހަރު ކޮންމެ އަހަރަކުވެސް ހިއްސާދާރުންނަށް ފައިދާގެ ފައިސާ ލިބިފައިވޭ. އެހެންވީމާ މީ އަރަތެއްނު؟\nމިދެން އަޖައިބެއް... 2008އިން 2012 އަށްވެސް ހަމަ މި ބަހަނާ.. ކުންފުނި ކިރިޔާ ބަނގުރޫޓުނުވެ އޮތީ.. 2013އިން ފެށިގެން އަނެއްކާވެސް ފައިދާވާ ކުންފުންޏަކަށްވެ، ޑިވެޑެންޑްވެސް ބެހި.. އަނެއްކާވެސް ހަމަ އެއްކަލަ ބަހަނާ ބަނދިވަރު.. މި ދެފަހަރުގެވެސް ހުރި އެއްގޮތްކަމަކީ އެމް.ޑީ.ޕީ ވެރިކަން ކުރުން.. ބޯ ހަލާކު.. ޔަގީނުންވެސް މަހާ ޖައްރާފުފަދަ އަގުބޮޑު އެއްޗަކަށް ބޭންކުތަކުން ފައިނޭންސް ނުކުރީސް ކުންފުނީގެ ހާލަތު އޭރު ގޯސްނަމަ...\nފައިދާ ނުވަންޏާ އުވާލާ، އެހެން ގޮތަކުން ކުރުން ބުއްދިވެރިއެވެ. ސަރުކާރުގެ ކުންފުނިތަކުން ކުރަނީ ސަރުކާރުގެ މަސައްކަތެވެ. ދެން ފައިސާ ދޭން ޖެހޭނީވެސް ސަރުކާރުން ނޫންތޯއެވެ.


ސާވަރ ހާޑް ޑިސްކް ސަޕްލައިކޮށްދޭނެ ފަރާތެއް ހޯދުން\n01 އޮގަސްޓް 2019, 01:00 އިއުލާން\nސާވަރ ހާޑް ޑިސްކް ސަޕްލައިކޮށްދޭނެ ފަރާތެއް ހޯދުމަށް ކުރެވުނު ނަންބަރު: (A)DC-2019/189(07 ޖުލައި 2019) އިޢުލާނާއި ގުޅިގެން މައުލޫމާތު ކަރުދާހަށް ބަދަލު ގެންނަން ބޭނުންވާތީ އާއި އަންދާސީ ހިސާބު ހުށަހެޅުމަށް އެކަށީގެންވާ އަދަދަށް ވަޑައިގެންފައި ނުވާތީ އަދި އަންދާސީ ހިސާބަށް ކުރިމަތިލެވޭ ފަރާތްތަކަށް ބަދަލު އައިސްފައިވާތީ އެ އިޢުލާނު ބާޠިލްކޮށް،މި ކޮމިޝަނަށް ސާވަރ ހާޑް ޑިސްކް ސަޕްލައިކޮށްދޭނެ ފަރާތެއް ހޯދުމަށް އަލުން އިޢުލާން ކުރަމެވެ.\nސާވަރ ހާޑް ޑިސްކް ސަޕްލައިކުރުން\n2. ބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ތަކެއްޗާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2019 އޮގަސްޓް 21 ވާ ބުދަ ދުވަހުގެ 11:30 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\n3. ބީލަން ހުޅުވުން އޮންނާނީ 2019 އޮގަސްޓް 22 ވާ ބުރާސްފަތި ދުވަހުގެ 11:30 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\n29 ޛުލްޤައިދާ 1440


Ali Rameez Ge Twitter Account Suspend Koffi - Vaguthu\nއަލީ ރަމީޒްގެ ޓުވިޓާ އެކައުންޓް ސަސްޕެންޑުކޮށްފި\nއަލީ ރަމީޒް - ފޮޓޯ: ސޯޝަލް މީޑިޔާ\nސަލަފް ޖަމިއްޔާގެ ދީނީ ޕްރޮގްރާމްތައް ހިންގުމުގައި އިސްކޮށް ހަރަކާތްތެރިވާ ކުރީގެ ލަވަކިޔުންތެރިޔާ އަލީ ރަމީޒުގެ ޓްވިޓާ އެކައުންޓް ޓްވިޓާ އިން ސަސްޕެންޑް ކޮށްފިއެވެ.\nއަލީ ޒަމީރްގެ ޓުވިޓާ އެކައުންޓް ސަސްޕެންޑްކުރި ސީދާ ސަބަބެއް އަދި ސާފެއް ނުވެ އެވެ.\nއަލީ ރަމީޒު ބުނީ، އޭނާގެ ޓްވިޓާ އެކައުންޓް ވަގުތީ ގޮތުން ސަސްޕެންޑް ކުރިކަން އަންގާފައިވާ ކަމަށެވެ. އެކައުންޓް އަލުން ހޯދަން ލިޔެފައިވާނެ ކަމަށާއި ޓްވިޓާ އިން އެ ފިޔަވަޅު އެޅީ ކީއްވެގެން ކަން އެނގިފައި ނުވާ ކަމަށް ވެސް އޭނާ ބުންޏެވެ.\nއަލީ ރަމީޒަށް ޓްވިޓާގައި ފޮލޯކުރާ 28،000 އަށް ވުރެ ގިނަ މީހުން ތިއްބެވެ.\nއަލީ ރަމީޒުގެ އެކައުންޓް ސަސްޕެންޑް ކުރީ މިއަދު ފަލަސްތީނަށް ތާއިދުކޮށް މާލެ ކަައިރީ ލޯންޗް ބުރެއް ބޭއްވި ވީޑިއޯ އާއްމު ކުރި ފަހުންނެވެ.\nފަހަކަށް އައިސް އޭނާ ވަނީ އިސްރާއީލާއި ދެކޮޅު ގިނަ ޓްވީޓްތަކެއް ކޮށްފައެވެ.\nފަލަސްތީނަށް އިސްރާއީލުން އުދުވާނީ ހަމަލާތައް ދޭން ފެށިފަހުން ފަލަސްތީނަށް ތާއިދުކޮށް ޓްވީޓް ކުރާ އެތައް އެކައުންޓެއް ޓްވިޓާ އިން ސަސްޕެންޑް ކޮށްލާފައި ވެއެވެ. އެކަމާއި ގުޅިގެން ޓްވިޓާ އަށް ވެސް ވަނީ ފާޑުކިޔުން އަމާޒުވެފައެވެ.\nއިނގިރޭސި ސަފީރު ރޯދަ ހިފާތީ އަލީ ރަމީޒްގެެ ތައުރީފާ ދުއާ\nމެއި 21, 2021 23:32\nއަޅުގަނޑުގެ ދުޢާއަކީ އަލީ ރަމީޒް އަށާ އަލީ ރަނީޒް ގެ އާއިލާއައް ބާއްޖަވަވެރި ދުވަދްތަކެއް ދެއްވުން ، ކެއްތެރިވެލައްވާ.\nމެއި 21, 2021 23:46\nގައިރު މުސްލިމުން ފައިގައި ދޫލަން ހެޔޮވާނެތޯ\nމެއި 21, 2021 23:58\nއެންމެން ވެސް ބެކް އަޕް ނަގަން ހަނދާން ކުރާ ށެވެ.\nމެއި 22, 2021 00:25\nމިސަރަހައްދުގެ ޓްވިޓަރ ކޮންޓްރޯލް އޮންނަނީ އިންޑިއާގައި އޮންނަ ޓީމަކާއި ހަވާލުކޮށްފައި.\nޚަރަޕްޓް ގައުމެއްގައި ކަންކަން ހިނގާ ގޮތް ހުރިހާ މީހުންނަށްވެސް އިބގޭނެ\nމެއި 22, 2021 01:08\nފަލަސްތީނުގެ ދިފާޢުގައި ވާހަކަ ދައްކާ ފޭސްބުކް އިން ވެސް ދަނީ ފިޔަވަލު އަޅަމުން\nމެއި 22, 2021 02:40\nސާބަހޭ... ތިއީ ޝަރަފެއް. ގުޑް ވޯތކް\nމެއި 22, 2021 05:29\nމިހާރުވެސް ތިކަން ކުރަން ލަސްވެއްޖެ\nމެއި 22, 2021 05:30\nތިޔަކަމާ އަހަ ރުމެން ހައި ރާނެއް ނުވޭ. އެގޮތަކީ ހެޔޮ ބަސް ބުނެ ޙައްޤު ބަސް ބުނެގެން އަނިޔާކޮށް ހިފާ ހައްޔަ ރުކު ރެވި ޖަލައްލާ ސަސްޕެންޑް ކު ރި އެތައް ޢާލިމުންނެއް މި ރާއްޖޭގާ ވެސް ތިއްބެވީތީ.\nދެން "ކު ރީގެ ލަވަކިޔުންތެ ރިޔާ" އަލީ ރަމީޒޭ ކިޔާ މި ޖެނެ ރޭޝަންއަށް ޕް ރޮމޯޓްކޮށް ބުނީމާ ވަ ރަށް ނަން ހުތު ރު. އެއީ އަލީ ރަމީޒަކީ މިހާ ރު ލަވަކިޔުންތެ ރިއެއް ނޫން. އަދި އަލީ ރަމީޒުގެ އެއްވެސް ލަވައެއް މީޑިޔާއާ އެހެންވެސް ވަސީލަތެއްގެ ޒަރ ރީއާއިން ގެނެސްދިނުމެއް އަހަ ރެމެން ނޭދެން. ޙުދު އަލީ ރަމީޒުވެސް ބޭނުން ނުވާނެކަމީ ހަމަ ގައިމުވެގެން ކަށަވަ ރު ކަމެއް. އަލީ ރަމީޒަކީ މިހާ ރު ޢިލްމުގެ ދަ ރިވަ ރެއް....\nމެއި 22, 2021 05:31\nޢަހުރެމެން ދިވެހިން ފަރަންޖީނަށް ބަރޯސާ ނުވެ ގުއިޓަރު ނަމުގައި ވިޔަސް ތިފަދަ އެޕެއް ހަދަން ވެއްޖެ އެއް ނު!\nމެއި 22, 2021 07:22\nމުސްލިމް ޑިވޮލޮޕަރުން ޓުއިޓަރ އަދި ފޭސްބުކް އަށް ގޮންޖަހާލާވަރުގެ އެޕްތައް އަދި ޕްލެޓްފޯމްތައް ހަދަން ލަސްވެއްޖެެ،އޭރުން ޢައިރު މުސްލިމުންގެ ފައިގަދޫލާ އަޅުދާސްތުވާކަށް ނުޖެހޭނެ ، މިކަމުގަ ދިވެހި އައި.ޓީ ދާއިރާގެ ފަރާތްތައް އިސްނަގަންފެނޭ ،އެންމެންވެސް ބެކަޕްނަގަން ހަނދުމަފުޅު ބަހައްޓަވާތި ،އެކައުންޓް ސަސްޕެންޑް ކުރިޔަސް މުސްލިމުން އަބަދުވެސް އަނިޔާވެެރިކަމާ ދެކޮޅުވާނެ އަދި އަބަދުވެސް ތިބޭނީ ފަލަސްތީނުގެ ރައްޔިތުންނާއި އެކު، އަޚްއަލީ އަށް ކެއްތެރިކަން ދެއްވާށި ަަަަަަަަަަަަަަަަަަަަަަަަަަަަަަަަަަަަަަަަަަަަަަަަ\nމެއި 22, 2021 10:18\n''ސަލަފް ޖަމިއްޔާގެ ދީނީ ޕްރޮގްރާމްތައް ހިންގުމުގައި އިސްކޮށް ހަރަކާތްތެރިވާ ކުރީގެ ލަވަކިޔުންތެރިޔާ އަލީ ރަމީޒުގެ'' ކީއްވެތަ ވަގުތު ކުދިން ޢަލި ރަމީޒުގެނަން ކިޔާ ކޮންމެ ފަހަރަ ކު ކުރީގެ ''ލަވަ ކިޔުންތެރިޔާ'' މިހެން މި ލިޔަނީ . އޭނަ މި ކަން ﷲ އައްޓަ ކައި ހުއްޓަލާ ފައިވާތާ ކޮން ދުވަހެއް. އަދި އެމީ ހަ ކު ނުރުހޭކަމެއް އެމީހެއްގެ ނަމުގެ ފަހަރައް ގެނައުމުގެ ބޭނުމެއް ކޮބާ؟؟ މި ކަމައް ސަމާލިވޭ..\nމެއި 22, 2021 10:38\nތިވާނީ މިސަރުކާރުން އަންގައިގެން ކުރި ކަމަކަށް.\nމެއި 22, 2021 12:39\nއުޅެވޭގޮތުން ފިޔަވަޅު އަޅާނީ. ފިޔަވަޅު އެޅީމަ މިކިޔަނީ ޓުވިޓަރ އެއީ ޔަހޫދީންނޭ. ދެންކީއްވެ ތިހާ އަލިފެއްހެން އުޅޭ މީހަކު އެހާނުބައި ނުލަފާ ޔަހޫދީންގެ އުފެއްދުމެއް ބޭނުންކުރީ. ޓުރަމްޕް އެއީ ޔަހޫދީންގެ އެއްމެ ގާތްމީހާ، އެކަލޭގެވެސް ވަނީ ޓުވިޓަރުން ބޭރުކޮށްފަ، ހަމަޔާ އުސޫލު ޤަބޫލުނުކުރެވޭ އަނިޔާއަށް ހިތްވަރު ލިބޭގޮތްގޮތަށް އެއްޗެހި ލިޔެވޭތީކަމަށްވާނީ ބޭރުކުރީ. ދެންވެސް ބަސްމަގު އިސްލާޚްކުރުމަށް ނަސޭހަތްތެރިވަން.


Thin Raeesun Thauziya Vidhaalhuvejje\nމިސްކިތަށް ދިންހަމަލާ: ތިން ރައީސުން ތައުޒިޔާ ވިދާޅުވެއްޖެ\nނިއުޒިލޭންޑްގެ ކްރިސްޗާޗް ސަރަހައްދުގެ ދެ މިސްކިތަކަށް ހަމަލާދީފައިވާތީ ރައީސްލުހް ޖުމްހޫރިއްޔާ އިބްރާހިމް މުހައްމަދު ސާލިހާ، ކުރީގެ ރައީސް މުހައްމަދު ނަޝީދާއި ކުރީގެ ރައީސް މައުމޫނު އަބްދުލް ޤައްޔޫމް ތައުޒިޔާ ވިދާޅުވެއްޖެއެވެ.\nތިން ރައީސުން ވެސް ތައުޒިޔާ ވިދާޅުވެފައިވަނީ މިއަދު ވަކިވަކިން ކުރެއްވި ޓްވީޓުތަކެއްގައެވެ.\nރައީސް ސާލު ވިދާޅުވެފައިވަނީ ނިއުޒިލޭންޑުގައި މިސްކިތަށް ދިން ހަމަލާގައި މަރުވެފައިވާ މީހުންނާއި ނިއުޒިލޭންޑުގެ ރައްޔިތުންނަށް ހެޔޮދުވާ ކުރައްވާކަމަށެވެ. އަދި މި ފިނޑި އަމަލު ކުށްވެރި ކުރައްވާކަމަށާއި، ތަހުޒީބީ މުޖުތަމައެއްގައި ޓެރަރިޒަމަށް ޖާގައެއް ނެތްކަމަށެވެ.\nރައީސް ނަޝީދު ވެސް ވިދާޅުވެފައިވަނީ މަރުވި މީހުންނާއި އެމީހުންގެ އާއިލާއަށް ހެޔޮ ދުއާކުރާކަމަށެވެ. އަދި އެންމެން އެކުއެކީގައި ހައްދުފަހަނައަޅައިދިއުމާ ޓެރަރިޒަމާއި ދެކޮޅަށް މަސައްކަތް ކުރަންޖެހޭ ކަމަށެވެ.\nAppalled by the terrorist massacre at the Christchurch mosques. My thoughts and prayers are with the victims and their families. All decent and sensible people must unite against terrorism and extremism in all its forms.\n— Mohamed Nasheed (@MohamedNasheed) March 15, 2019\nރައީސް މައުމޫނު ވިދާޅުވެފައިވަނީ އެމްއާރުއެމް އިން މި އަމަލު ކުށްވެރިކުރާކަމަށެވެ. އަދި މި އަމަލު ހިންގި ފަރާތްތައް އިންސާފުގެ ކުރިމައްޗަށް ގެންނަންޖެހޭކަމަށެވެ.\nMRM condemns in the strongest possible terms the cowardly terrorist attack on two mosques in Christchurch today that has left 49 people dead at this writing. Our thoughts and prayers are with the victims and their families. Those responsible must be brought to justice.\n— Maumoon Abdul Gayoom (@maumoonagayoom) March 15, 2019\nކްރައިޓުޗާގެ ދެ މިސްކިތަކަށް މިއަދު ހުކުރު ވަގުތުގައި ދިން ހަމަލާއިގައި 49 މީހުން މިހާތަނަށް ވަނީ މަރުވެފައެވެ. އަދި އެތައް ބަޔަކުވަނީ ޒަހަމްވެފައެވެ. ބައެއް މީހުންގެ ހާލު އަދިވެސް ވަރަށް ސީރިއަސް އެވެ.


Rohit ge sahtha aa eku India in Pakistan balikohfi | Mihaaru\nއިންޑިއާގެ ކެޕްޓަން ވިރާތު ކޯލީ (ކ) އާއި ވައިސް ކެޕްޓަން ރޯހިތު ޝަރްމާ. --ފޮޓޯ: އޭއެފްޕީ\nރޯހިތުގެ ސައްތައާ އެކު އިންޑިއާ އިން ޕާކިސްތާން ބަލިކޮށްފި\n17 ޖޫން 2019 - 03:505comments\nމެންޗެސްޓާ (ޖޫން 17) – މުބާރާތުގައި ރޯހިތު ޝަރްމާ ހެދި ދެ ވަނަ ސައްތައާ އެކު، ވާދަވެރި ޕާކިސްތާން 89 ލަނޑުން ބަލިކޮށް އެ ގައުމު އަތުން ކްރިކެޓް ވޯލްޑް ކަޕުގައި މޮޅުވުމުގެ ރެކޯޑް އިންޑިއާ އިން ދަމަހައްޓައިފި އެވެ.\nސިޔާސީ ހަތުރުންގެ ގޮތުގައި އޮތް ދެ ގައުމުގެ މެޗަށް ކުޅިވަރު ދުނިޔެ އިންތިޒާރުކޮށް އެތައް ބިލިއަން ލޯތަކެއް އަމާޒުވި ނަމަވެސް، ވާރޭގެ ސަބަބުން ތިން ފަހަރަށް މެދުކަނޑާލަން ޖެހި ފޯރި ކެނޑުނެވެ.\nޕާކިސްތާނުން ޓޮސް ދިމާވުމުން ހޮވަން ގަސްދުކުރުން އިންޑިއާ ކުޅެން އަރައި 50 އޯވަރުގެ ތެރޭގައި ފަސް ކުޅުންތެރިން ނުބައިވެގެން 336 ލަނޑު ހެދި އެވެ. ވާރޭ ވެހި މި އިނިންގްސްގެ ފަހުކޮޅު މެޗު މެދުކަނޑާލާފައި ވެސް އޮތެވެ. މެޗު ފެށޭވަރުވީ 55 މިނެޓު ފަހުންނެވެ. އޭރު އޮތީ މެޗު ކެންސަލްކުރަން ބަލަން ޖެހޭ ވަގުތު ހަމަވާން 15 މިނެޓެވެ.\nޕާކިސްތާން ކުޅެން އަރައި ހަ ކުޅުންތެރިން ނުބައިވެ 166 ލަނޑު ހަދާފައިވަނިކޮށް އަނެއްކާ ވެސް މެދުކަނޑާލަން ޖެހުނީ އެވެ. އަލުން ފަށައިގެން ޑީއެލްއެސް މެތަޑުގެ ދަށުން ޕާކިސްތާނުގެ އިނިންގްސް 40 އޯވަރަށް ކުޑަކޮށް 302 ލަނޑުގެ ޓާގެޓެއް ދިނެވެ. މާނައަކީ ފަސް އޯވަރުގެ ތެރޭގައި 136 ލަނޑު ހަދަން ޖެހުމެވެ. އެކަމަކު ޕާކިސްތާނަށް ހެދުނީ 212 ލަނޑެވެ. ދެ ވަނަ ފަހަރަށް ފަށައިގެން ކުޅެނިކޮށް ވެސް ކޮންމެވެސް ވަރަކަށް ވާރޭ ވެހި ހުއްޓާލަން ޖެހުނެވެ.\nއިންޑިއާގެ އިނިންގްސްގައި، އޯޕަނިން ޕާޓްނަރު ޝިކާރު ދަވަން އަނިޔާގެ ސަބަބުން ނުކުޅޭވީ ރޯހިތު މެޗު ހުޅުވީ ކޭ.އެލް ރާހުލްގެ ޕާޓްނަޝިޕާ އެކު އެވެ. ރޯހިތު 113 ބޯޅައިން 140 ލަނޑު ހެދިއިރު ރާހުލް ވަނީ 78 ބޯޅައިން 57 ލަނޑު ހަދައިފަ އެވެ. ކެޕްޓަން ވިރާތު ކޯލީ 65 ބޯޅައިން 77 ލަނޑު ހެދިއިރު ކުރީގެ ކެޕްޓަން މަހިންދްރަ ސިންގް ދޯނީ އެންމެ ލަނޑަކަށް ވަނީ ނުބައިވެފަ އެވެ.\nޕާކިސްތާނުގެ އިނިންގްސްގައި އެންމެ ރަނގަޅަށް ކުޅުނީ ކަމަށްވާ ފަޚަރް ޒަމާން އާއި ބަބަރް އަޒަމްގެ ޕާޓްނާޝިޕުންނެވެ. ހަގީގަތުގައި ޕާކިސްތާނުން މެޗުގެ ތެރެއަށް ވަންނަނިކޮށް، އިންޑިއާގެ ސްޕިނަރު ކުލްދީޕް ޔާދަވް އެއްލި މޮޅު ބޯޅައަކުން، އަޒަމް ނުބައިވުމަކީ ޕާކިސްތާނަށް ކުރިމަތިވި އެންމެ ބޮޑު މައްސަލަ އެވެ. އަޒަމް 57 ބޯޅައިން 48 ލަނޑު ހެދިއިރު ފަޚަރް ވަނީ 75 ބޯޅައިން 62 ލަނޑު ހަދައިފަ އެވެ.\nމި މޮޅާ އެކު އިންޑިއާ ވަނީ ހަތް ޕޮއިންޓް ހަމަކޮށް ތިން ވަނަ އަށް އަރައިފަ އެވެ. ދެ ވަނައިގައި އޮތް ނިއު ޒީލެންޑަށް ވެސް އެ އަދަދަށް ޕޮއިންޓް ލިބިފައިވާއިރު އެ ޓީމު ކުރީގައި އޮތީ ނެޓް ރަން ރޭންކުންނެވެ. އެއް ވަނައިގައި އަށް ޕޮއިންޓާ އެކު އޮތީ އޮސްޓްރޭލިއާ އެވެ. ޕާކިސްތާން އޮތީ ތިން ޕޮއިންޓާ އެކު ނުވަ ވަނައިގަ އެވެ. ޖުމްލަ 10 ޓީމު ވާދަކުރާ މުބާރާތުގެ ސެމީ ފައިނަލަށް ހޮވޭނީ ލީގު އުސޫލުން އެއް ބުރު ކުޅެ އެންމެ ގިނަ ޕޮއިންޓް ހޯދާ ހަތަރު ޓީމެވެ.\nއިންޑިއާގެ ކެޕްޓަން ވިރާތު ކޯލީ ބުނީ ރޯހިތުގެ ސައްތަ މުހިއްމު ދައުރެއް އަދާކުރި ކަމަށާއި އެކަމަކު 330 ލަނޑު ހަމަކުރެވޭނީ ޓީމު އެއްކޮށް މަސައްކަތްކޮށްގެން ކަމަށާއި ކަންވީ ވެސް އެހެން ކަމަށެވެ.\nޕާކިސްތާނުގެ ކެޕްޓަން ސަރްފަރާޒް އަހުމަދު ބުނީ އެ ޓީމުގެ އުކުމުގައި މައްސަލަ ދިމާވި ކަމަށާއި އިންޑިއާ ފެނިގެން ދިޔައީ ވަރަށް މޮޅަށް ކުޅުނުތަން ކަމަށެވެ. ޓޮސް ދިމާވުމުން ކުޅެން އެރުމުގެ ބަދަލުގައި ހޮވަން އެރުމުން އޭނާ އަށް ފާޑުކިޔުން އަމާޒުވި އެވެ. އެކަމަކު ސަރްފަރާޒް ބުނީ ޕްލޭނެއް އޮތް ކަމަށާއި މަސައްކަތް ނުކުރީ ކަމަށެވެ.\nއިތުރު ލިޔުންތައް ވޯލްޑް ކަޕް ކްރިކެޓް އިންޑިއާ ކްރިކެޓް


Majileehu Ge Library Ai Digital Archive February4Gai Hulhuvanee - Vaguthu\nމަޖިލީހުގެ ލައިބްރަރީއާއި ޑިޖިޓަލް އަރުޝީފް ފެބްރުއަރީ4ގައި ހުޅުވަނީ\nރައްޔިތުންގެ މަޖިލީހުގައި ހުރި ދުވަސްވީ ތާރީހީ ލިޔެކިއުންތައް - ފޮޓޯ: މަޖިލިސް\nރައްޔިތުންގެ މަޖިލީހުގެ މި އަހަރުގެ ފުރަތަމަ ދައުރު ހުޅުވާ ދުވަހު އެ އިދާރާގެ ލައިބްރަރީއާއި ޑިޖިޓަލް އަރުޝީފު ރަސްމީކޮށް ހުޅުވުން އޮންނާނެ ކަމަށް މަޖިލީހުގެ އިދާރާއިން ވިދާޅުވެއްޖެއެވެ.\nމަޖިލީހުގެ އިދާރާއިން މި ކަން ހާމަކޮށްފައިވަނީ އެ އިދާރާއިން އިއްޔެ ހުޅުވި ޓިކްޓޮކް އެކައުންޓް މެދުވެރިކޮށެވެ. އެ އެކައުންޓުން އާންމު ކުރި ވީޑިއޯގައި، މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވީ މަޖިލީހުގެ އިދާރާގައި ކުރީގެ މަޖިލިސްތަކުގެ ޖަލްސާތަކުގެ ޔައުމިއްޔާތަކާއި ގާނޫނުތަކާއި މަޖިލީސް ހިންގަމުން އައި ގޮތާ ގުޅޭ ގޮތުން ހުރި އެކި ދުވަސްވީ ލިޔުންތައް ހުރި ކަމަށެވެ.\nއެ ލިޔުންތައް ޑިޖިޓަލައިޒްކޮށް އެކުލަވާލާފައިވާ މަޖިލީހުގެ ޑިޖިޓަލް އަރުޝީފްއާއި އެ ލިޔުންތައް ޕްރިންޓްކޮށް އުފައްދާފައިވާ ފޮތްތައް ހިމެނޭ މަޖިލީހުގެ ލައިބްރަރީ ހުޅުއްވުމަށް އެދިވަޑައިގަންނަވާނީ ރައީސް އިބްރާހިމް މުހައްމަދު ސޯލިހްގެ އަރިހުގައި ކަމަށް ރައީސް ނަޝީދު ވިދާޅުވިއެވެ.\nމި އަހަރުގެ ފުރަތަމަ ދައުރުގެ ޖަލްސާގައި ރައީސް އިބްރާހިމް މުހައްމަދު ސޯލިހްގެ ރިޔާސީ ބަޔާން ވެސް އިއްވާނެއެވެ. މިއީ އެމަނިކުފާނުގެ ތިންވަނަ ރިޔާސީ ބަޔާނެއެވެ. ގާނޫނު އަސާސީގައި އޮންނަ ގޮތުން، ކޮންމެ އަހަރަކަށް މަޖިލިސް ހުޅުވާ ޖަލްސާގައި ރައީސުލްޖުމްހޫރިއްޔާގެ ރިޔާސީ ބަޔާން އިއްވަން ޖެހެއެވެ.\nމަޖިލީހުގައި ހުރި ލިޔެކިޔުންތަކާއި ފޮތްތައް ޑިޖިޓަލްކޮށް އާކައިވް ކުރުމުގެ މަސައްކަތް 2019 ވަނަ އަހަރުގެ ޑިސެމްބަރު މަހު ފެށިއެވެ. އެ ލިޔެކިޔުންތައް ޑިޖިޓަލް ކުރުމުގެ މަސައްކަތް މިހާރު ނިމިފައިވާއިރު، މަޖިލީހުގެ ވެބްސައިޓްގައި ވެސް އެ ލިޔެކިޔުންތައް ޝާއިއު ކުރާނެއެވެ.\nމަޖިލީހުގައި މިހާރު ކުރަމުންދާ މަސައްކަތާ ގުޅޭ ލިޔެކިޔުންތަކާއި ޖަލްސާތަކުގެ ޔައުމިއްޔާތަކުގެ ލިޔެކިޔުންތައް މަޖިލީހުގެ ވެބްސައިޓްގައި ޝާއިއު ކުރެއެވެ. މި ގޮތުން މަޖިލީހަށް ހުށަހެޅޭ ބިލުތަކާއި ގަރާރުތަކާއި، މަޖިލީހުގެ ކޮމިޓީތަކުން ކަންކަން ދިރާސާކޮށް އެކުލަވާލައި ރިޕޯޓްތައް ވެބްސައިޓްގައި އާންމުކޮށްފައި ހުރެއެވެ.


vnews - Maldives Stock Exchange ge CEO maqaamah beyfulhaku ayyan koffi\nމޯލްޑިވްސް ސްޓޮކް އެކްސްޗޭންޖްގެ ސީއީއޯ މަގާމަށް ބޭފުޅަކު އައްޔަންކޮށްފި\nއައުޝަން ލަތީފް -- ފޮޓޯ: މޯލްޑިވްސް ސްޓޮކް އެކްސްޗޭންޖް\nމޯލްޑިވްސް ސްޓޮކް އެކްސްޗޭންޖް ކޮމްޕެނީއާއި މޯލްޑިވްސް ސެކިއުރިޓީސް ޑިޕޮސިޓަރީ ކޮމްޕެނީގެ ސީއީއޯ މަގާމަށް އާ ބޭފުޅަކު އައްޔަންކޮށްފި އެވެ.\nމިމަގާމަށް ކުރިމަތިލި ފަރާތްތަކާ އިންޓަވިއު ކުރުމަށްފަހު މިދިޔަ ސެޕްޓެމްބަރު މަހުގެ 18 ވަނަ ދުވަހު ސީއީއޯގެ މަގާމަށް އައްޔަންކޮށްފައިވަނީ އައުޝަން ލަތީފް އެވެ.\nއައުޝަން ލަތީފަކީ 2016 ވަނަ އަހަރު އޮސްޓްރޭލިއާގެ ނެޝަނަލް ޔުނިވާސިޓީން މާސްޓާ އޮފް ފައިނޭންސް އިން މަތީ ތަުލީމް ހާސިލްކުރައްވައި، އޮސްޓްރޭލިއާގެ މާލީ ދާއިރާގެ ކުންފުނިތަކުގައި މަސައްކަތް ކުރައްވާ މިދާއިރާއިން ތަޖުރިބާ ލިބިވަޑައިގެންފައިވާ ބޭފުޅެކެވެ.\nމޯލްޑިވްސް ސްޓޮކް އެކްސްޗޭންޖްގެ އެންމެ ބޮޑު އެއް އަމާޒަކީ ކުރިއަރަމުންދާ ޓެކްނޮލޮޖީގެ ޒަރީއާއިން ރާއްޖޭގެ މާލީ ދާއިރާ ހަރުދަނާކަމާއެކު ގުޅުވާލާ، ކެޕިޓަލް މާކެޓުގައި ބައިވެރިވުމުގެ ފުރުސަތު ދިވެހި ކޮންމެ ރައްޔިތަކަށް ފަހިކޮށްދިނުން ކަމަށް ސްޓޮކް އެކްސްޗޭންޖުން ބުނެ އެވެ. މިގޮތުން މިއަހަރު ތެރޭގައި މޯލްޑިވްސް ސެކިއުރީޓސް ޑިޕޮސިޓަރީން ތައާރަފުކުރި "އިންފިނިޓީ" ޕޯޓަލް އިތުރަށް ތަރައްގީކޮށް، އެ ޕޯޓަލްއިން ފޯރުކޮށްދޭ ހިދުމަތްތައް ފުޅާ ކުރުމުގެ މަސައްކަތް ކުރަމުންދާ ކަމަށްވެސް ބުނެ އެވެ. އަދި އިންފިނިޓީ ޕޯޓަލް މެދުވެރިކޮށް މިވަގުތު މާކެޓްގައި ކުރިއަށްދާ އެމްޓީސީސީގެ ރައިޓްސް އިޝޫއަށް ސަބްސްކްރައިބް ކުރުމުގެ ޚިދުމަތް މިހާރުވެސް ކުންފުނިން ފޯރުކޮށްދެމުންދާ ކަމަށްވެސް ބުނެ އެވެ.\nއައުޝަން ވިދާޅުވީ މޯލްޑިވްސް ސްޓޮކް އެކްސްޗޭންޖްގެ އަމާޒު ތަކުގެ ތެރޭގައި ކުންފުނީގެ ހިންގުން އިތުރަށް ހަރުދަނާ ކުރުމާއެކު ރާއްޖޭގެ ކެޕިޓަލް މާކެޓުގައި އާންމު ރައްޔިތުންގެ ބައިވެރިވުން އިތުރުކުރެވޭނެ ގޮތަށް ކުންފުނިން ފޯރުކޮށްދޭ ހިދުމަތްތަކާ ވަސީލަތްތައް ފުޅާކޮށް ތަރައްގީކުރަން ބޭނުންވާ ކަމަށެވެ. މީގެ އިތުރުން ދިވެހިރާއްޖޭގައި ކުރިއަރަމުންދާ އެކިދާއިރާތަކުގައި ހަރަކާތްތެރިވާ ކުންފުނިތައް ސްޓޮކް އެކްސްޗޭންޖުގައި ލިސްޓުކުރުމަށް ބާރުއެޅުމާއި ސްޓޮކް އެކްސްޗޭންޖްގައި ޓްރޭޑްކުރެވޭ ސެކިއުރިޓީޒްގެ ބާވަތްތައް އިތުރަށް ފުޅާކުރުމަށް މަސައްކަތް ކުރާނެ ކަމުގައިވެސް ވިދާޅުވި އެވެ.\nމޯލްޑިވްސް ސްޓޮކް އެކްސްޗޭންޖަކީ ކުންފުނިތަކަށާއި އާންމުންނަށް ހިއްސާގެ ބާޒާރުގެ ހިދުމަތްފޯރުކޮށްދިނުމަށް 2008 ވަނަ އަހަރު ކެޕިޓަލް މާކެޓް ޑިވެލޮޕްމަންޓް އޮތޯރިޓީ (ސީއެމްޑީއޭ) އިން ލައިސަންސް ދީފައިވާ ކުންފުންޏެކެވެ.\nމޯލްޑިވްސް ސްޓޮކް އެކްސްޗޭންޖުގައި މިހާތަނަށް ނުވަ ކުންފުންޏެއް ވަނީ ލިސްޓުކޮށްފަ އެވެ.